
Cuvântul autorului 

Mai vechi sau mai noi, concepute şi scrise cu ani 
în urmă, pe băncile facultăţii de filosofie, sau 
elaborate în ultimii ani, recenți, spre publicare în 
paginile unor reviste culturale, textele cuprinse între 
coperţile volumului de faţă reprezintă, toate, capitole 
destinate unor cărţi ce nu vor fi nicicând încheiate. 
Da, din nefericire aceasta este condiţia intelectualului 
român (sau a celui care aspiră la un asemenea titlu, 
dacă el va mai fi însemnând ceva într-o lume dominată 
de interese străine cultului şi culturii), stigmatizat 
dramatic prin semnul unui provizorat perpetuu. 
Nelăsându-ne pradă disperării, am hotărât să reunim 
toate capitolele neîncheiatelor-noastre-cărţi într-un 
volum al cărui titlu indică principalul lor folos: acela 
de a reprezenta tot atâtea exerciţii cu ajutorul cărora 
potenţialul cititor poate deprinde îndrăzneala de a 
gândi, în lumina Revelaţiei şi credinţei creştine, 
subiecte cu adevărat importante, acceptând sau 
refuzând tendinţe majore ale exegezei contemporane 
din diferite domenii ale culturii. 

Fiecare secţiune a cărţii conţine, în stare 
embrionară, câte o „metodă” aptă de a fi utilizată spre 


luminarea semnificatiilor obiectului studiat. 


Întemeiate pe anumite descoperiri personale, 
câştigate în urma unor (re) lecturi insistente ale 
operelor întemeietorului Akademiei, eseurile cuprinse 
în „Dialoguri cu Platon” se situează pe linia exegezei 
practicate de Pierre Hadot şi membrii şcolii de la 
Tübingen, scontând revelarea axului religios- 
soteriologic al filosofiei platoniciene. Doar astfel, 
credem noi, devin inteligibile definiții ale iubirii-de- 
înțelepciune ca aceea în care filosofia e descrisă drept 
o temeinică „pregătire pentru moarte” sau ca „artă a 
răsucirii” sufletului spre lumea inteligibilă. 
Reprezentând o mică parte dintr-o uriaşă monografie, 
Filosofia lui Mircea Eliade, din care doar partea 
antropologică se pare ca vă fi dusă la bun sfârşit, 
secţiunea numită „Introducere în filosofia lui Mircea 
Eliade” este, probabil, cea mai ambițioasă dintre 
toate. Ne propunem aici să susţinem o nouă 
perspectivă de lectură, deopotrivă teologică şi 
filosofică, a operei eliadiene, perspectivă justificată 
prin existenţa unei anumite intenţionalităţi metafizice 
prezentă mereu în mintea şi scrierile autorului Istoriei 
credințelor şi ideilor religioase. 

Toate textele cuprinse între coperţile volumului 


de faţă, conotate drept simple „exerciţii 


hermeneutice”, pot oferi căi şi sugestii pentru viitoare 
dezbateri sau studii consacrate subiectelor abordate. 
Ne-am bucura să-i facem părtaşi pe cititori la acestea, 
depăşind împreună limitele oricărei specii de 
textolatrie în favoarea redescoperirii valorii eminente 
a Tradiţiei catolice, capabilă, ea singură, întemeiată 
fiind pe lumina veşnică a Logos-ului întrupat, să 
fertilizeze orice demers interpretativ, fie el cultural 
sau cultual. 

Dialoguri cu Platon „În tradiţia platoniciană 
filosofia este o religie şi religia o filosofie. Este doar o 
chestiune de accent dacă o anume branşă a 
platonismului se va dezvolta într-o direcţie mai 
abstractă sau va sfârşi prin a se deschide cultului şi 
misterului”. 

loan Petru CULIANU 

„Putem atribui filosofiei platonice un caracter 
religios”. 

Karl ALBERT 

Schimbare de paradigmă în exegeza platoniciană 

Conflictul interpretărilor 

În tratatul său de istorie a logicii, Anton Dumitriu 
enumeră în încheierea expunerii asupra filosofiei 


platoniciene câteva interpretări aparţinând unor 


prestigioşi exegeti, cum ar fi germanii F.E.D. 
Schleiermacher, K. Hermann, G.WF Hegel, G. 
Teichmüller, C. Ritter, P. Natorp si M. Heidegger, sau 
englezul A.E. Taylor1 

[1]. La rândul säu, Cätälin Partenie mentioneazä 
alte interpretări moderne: cea hegeliană a lui 
Bosanquet, fenomenologică a lui Gadamer, 
existenţialistă a lui Friedländer, analistă a lui Gosling, 
psihanalitică a lui Bres, sau aceea efectuată - lucru 
destul de rar - dintr-o perspectivă platoniciană de 
către Crombie? 

[2]. Şi în cultura română întâlnim câteva 
tentative de a interpreta unitar textele platoniciene 
datorate lui Anton Dumitriu, Constantin Noica, 
Alexandru  Posescu, sau, mai recent, lui Andrei 
Cornea3 

[3]. Cum nu intentionäm să prezentăm o istorie a 
exegezei moderne consacrată dialogurilor 
platoniciene, ne-am limitat la simpla enumerare a 
diferiților interpreți ai  platonismului spre a 
constientiza cititorii mai putin avizaţi asupra 
dimensiunilor uriaşe ale biografiei platoniciene. 
Pentru ca disperarea potenţialilor platonizanti să fie 


deplină, C. Partenie ne anunţă că exegeza desfăşurată 


doar în secolul XX cuprinde peste zece mii de lucrări4 

[4]. 

Evident, aproape fiecare dintre interpreţii a 
căror texte îngroaşă neîncetat dimensiunile exegezei 
platoniciene presupune implicit sau explicit că propria 
interpretare este cea mai „obiectivă”, întemeiată fiind 
pe textele dialogurilor lui Platon analizate cu metodă 
şi acribie. În faţa inflamării hermeneuticii aplicate 
gândirii discipolului lui Socrate, unii interpreţi îşi 
manifestă îngrijorarea. De exemplu, Cătălin Partenie 
arată că „existenţa unei asemenea  exegeze, 
descurajante prin dimensiunile ei”, poate crea „riscul 
unei înstrăinări faţă de filosofia platoniciană însăşi” 5 

[5]. Într-o astfel de situaţie nu ne rămâne decât 
deplina asumare a tensiunii epistemice caracteristice 
oricărui interpret conştient de limitele ştiinţei sale. 

Prin relevarea intervalului existent între noi, 
cititorii de azi, şi epoca elaborării dialogurilor 
platoniciene, obţinem © primă  presupoziţie 
hermeneutică a interpretării acestora: asumarea de 
către exeget a tensiunii hermeneutice constituie 
pretextul interpretării. Altfel spus, insatisfactia 
produsă de  incomprehensibilitatea dialogurilor 


platoniciene devine pretextul comprehensiunii. O 


premisă utilă dar insuficientă. Adrian Marino rezuma 
clar şi concis cerinţele fundamentale ale oricărei 
hermeneutici: „Descifrarea textelor şi, în genere, a 
oricăror materiale, presupune interpretarea lor. De 
unde întreaga strategie a hermeneuticii, care constă 
din stabilirea unor principii valabile de interpretare în 
funcţie de o serie de criterii precise” 6 

[6]. Este evidentă necesitatea canalizării 
eforturilor în sensul descoperirii acelor „criterii 
precise”, - presupozitii hermeneutice, le spunem noi - 
capabile să ne ofere temeiul unei viitoare interpretări 
a dialogurilor. 

În primul rând, e obligatorie relația nemijlocită 
cu textele în sensul arătat de Anton Dumitriu: „Modul 
nostru general de cercetare va consta din a-i lua pe 
greci în serios, chiar atunci când afirmaţiile lor apar 
astăzi ca puerile şi primitive. Pentru aceasta vom 
accepta textele lor fără a le tria, şi vom încerca să 
citim astfel şi ce nu s-a citit. La baza cercetării noastre 
va sta deci principiul că trebuie să-i înţelegem pe 
greci prin propria lor modalitate de gândire, pentru a 
ajunge la viziunea lor despre adevăr şi nu la viziunea 
noastră despre viziunea lor. Într-un cuvânt vom 


încerca să gândim ca ei” 7 


[7]. În conformitate cu A. Dumitriu, vicierea 
textului prin introducerea unor premise străine lui 
trebuie evitată, urmărind consecvent asimilarea 
presupoziţiilor (sau ,invariantilor”) pe care el le 
conţine. (Situati în această perspectivă, înţelegem cât 
de sterile şi neproductive au fost îndelungile analize 
pozitiviste care urmăreau expurgarea dialogurilor de 
orice referinţe mitologice. Astăzi putem şti că nu avea 
niciun rost să punem sub semnul întrebării teologia 
platoniciană; esenţial este să vedem ce consecinţe are 
acceptarea existenţei unui Zeu suprem, descris în 
Timaios, asupra gândirii filosofice practicate în 
Akademie). Actul de asimilare al premiselor 
infratextuale poate fi realizat prin (re) gândirea 
rationamentelor consemnate de autorul scrierii 
respective - în cazul nostru Platon. Probabil că cea 
mai bună descriere a practicii efective a regândirii 
filosofemelor platoniciene e cea a lui Robin 
Collingwood: ,(istoricul, exegetul - n.n.) trebuie să 
identifice problema filosofică la care autorul textului îi 
oferă propria rezolvare. Istoricul este obligat să 
regândească, pentru sine, problema în cauză, să-i 
vadă soluţiile posibile şi să înţeleagă de ce autorul 


textului a ales-o pe una în detrimentul celorlalte. 


Procesul acesta nu reprezintă altceva decât 
regândirea, pentru sine, a gândurilor filosofului 
studiat” 8 

[8]. 

Anton Dumitriu şi „philosophia mirabilis”. 

Dată fiind valoarea interpretării lui Anton 
Dumitriu, vom insista puţin asupra contribuţiei 
logicianului român. În cele trei lucrări fundamentale 
ale sale, Philosophia mirabilis (Bucureşti, Editura 
Eminescu, 1974), Aletheia (Bucureşti, Editura 
Eminescu, 1984) şi Homo universalis (Bucureşti, 
Editura Eminescu, 1990), A. Dumitriu redescoperă şi 
practică complet independent faţă de cercetările 
exegetilor occidentali o hermeneutică centrată pe 
distincţia dintre cele două căi ale filosofiei: calea lui 
dicitur „a vorbi despre”, şi calea lui inesse „a fi în”. 
Dacă filosofiei moderne îi este proprie prima cale, 
filosofia antică greacă a asumat-o pe cea de a doua, 
singura care poate  prilejui întâlnirea reală, 
nemijlocită, cu Fiinţa (gr. to on). În această 
perspectivă, A. Dumitriu postulează preeminenta 
experienţei contemplative, a „teoriei” (gr. theoria) 
asupra discursului filosofic, convins şi el - asemenea 


lui Pierre Hadot - că înainte de a fi o doctrină, iubirea- 


de-înţelepciune este un „mod de viaţă”. Demonstrația 
sa se bazează pe analiza înţelesurilor originare ale 
filosofiei, consemnate sistematic de către un 
neoplatonician creştin, David armeanul: 1. „filosofia 
este cunoaşterea celor ce sunt ca fiind ceea ce sunt”; 
2. „cunoaşterea lucrurilor divine şi omeneşti”; 3. 
„pregătirea pentru moarte”; 4. „Asemănarea cu 
divinitatea pe cât îi stă omului în putinţă”; 5. „Artă a 
artelor şi ştiinţă a ştiinţelor”; 6. „Dragoste de 
înţelepciune”. Principial, toate aceste definiţii sunt 
mult diferite faţă de ceea ce se înţelege prin filosofie 
conform interpretării pozitivist-rationaliste. Fără a 
exclude dimensiunea logică, dialectică a ştiinţei în 
discuţie, paradigma platonico-aristoteliciană 
asimilează dimensiunea mitologică proprie religiilor 
greceşti. Idealul suprem al filosofiei era, arată A. 
Dumitriu, identificarea cu Zeul, care însă „nu a fost 
ceea ce se înţelege astăzi prin zeu” (Philosophia 
mirabilis, ed. cit., p. 188). Pentru Aristotel „zeul nu 
este decât Kgândirea care gândeşte gândirea», act la 
care ajunge câteodată şi omul” (op. cit., p. 193) în 
urma activării intelectului (gr. nous) „asemănător cu 
divinitatea”. În consecinţă, scopul filosofiei greceşti 


constă în atingerea unei stări „divine”, prin care cel ce 


o atinge devine sophos (înţelept). 

După cum se poate vedea în unele din paginile 
lucrărilor sale, Anton Dumitriu şi-a conturat propria 
concepţie raportându-se critic la interpretările lui 
Martin Heidegger, cărora le aduce completări 
substanţiale. În ceea ce priveşte conceptul de 
„adevăr” (gr. aletheia), A. Dumitriu preia de la 
Heidegger accepţia de  „dezvăluire” (germ. Ent- 
bergen) pe care acesta ar avea-o în scrierile lui Platon 
şi Aristotel (Aletheia, ed. cit., p. 230). Ulterior, 
apelând într-o măsură mult mai mare decât filosoful 
de la Freiburg la textele mitologice şi poetice greceşti, 
autorul nostru ajunge la o concluzie deconcertantă: 
„Inteligența ajunsă la acest nivel (cel al &intelectului 
activ - gr. nous poietikos) era socotită a fi pătruns în 
regiunea pe care Platon o numea a kzeilor> şi 
«eternitatea», iar starea de adevăr a nous-ului se 
considera a fi restabilit condiţia originară a acestuia, 
când el era numai inteligenţă (nous sau logos) şi nu se 
confunda cu una din stările existenţiale intermediare, 
explicitări semnificative ale energiilor gândirii. Atunci 
el era existenţa, era adevărul, era nous-ul (sau logos- 
ul)” (op. cit., p. 244). Transferând dezbaterea 


prilejuită de problematica adevărului obiectiv la 


nivelul subiectiv al intelectului, care se identifică 
deplin cu adevărul în urma întâlnirii revelatorii cu 
Zeul, A. Dumitriu propune culturii noastre un model 
antropologic cunoscut atât de către tradiţiile antice, 
cât şi de cea creştină reprezentată de Părinţii şi 
Doctorii Bisericii. În ultima sa lucrare dedicată 
filosofiei clasice greceşti, Homo Universalis (ed. cit., 
pp. 211 - 212), el va defini cultura modernă în 
termenii „ascezei” filosofice prin care omul de azi 
poate redobândi statutul de homo universalis. Acesta 
este, în fond, miracolul filosofiei greceşti, al cărei 
început - arche philosophias - provoacă o adevărată 
transmutatie ontologică a subiectului epistemic 
îndrăgostit de sophia divină. Contemplând spectacolul 
Fiinţei, filosoful devine „asemănător cu divinitatea pe 
cât îi stă omului în putinţă” (David armeanul), 
înscriindu-se în rândul celor numiţi de Marcel 
Detienne „maeştrii ai adevărului”. 

Perspectivele deschise de A. Dumitriu contribuie 
în mod decisiv la întemeierea unei hermeneutici 
„totale” adecvată deopotrivă textelor presocraticilor, 
dialogurilor platoniciene şi tratatelor aristotelice. 
Practicând-o cu consecvență, putem obţine o 


interpretare realmente obiectivă, care respectă toate 


nuanțele şi particularităţile şcolilor filosofice greceşti, 
fie ele de natură dialectică, metafizică, mistică sau 
soteriologică. Urmând această cale regală, avem 
şansa să regăsim lucrurile „din cer” pomenite de 
Shakespeare în Hamlet, lucruri care reprezintă „o altă 
filosofie”, numită de Anton Dumitriu philosophia 
mirabilis. 

Hermeneutică şi tradiţie culturală 

Niciuna dintre presupoziţiile enunțate de noi sau 
argumentate de A. Dumitriu nu-şi poate arăta deplina 
valoare fără ca exegetul să se înscrie într-o anumită 
tradiţie interpretativă. Chiar dacă nu va subscrie întru 
totul la perspectiva unei anumite „şcoli”, el se îşi va 
contura propria interpretare interacţionând benefic cu 
interpretările altor hermeneuti. Urmărind evoluţia 
şcolilor exegetice din ultimele decenii ale secolului 
XX, ne-am descoperit solidari cu unul dintre cele mai 
interesante curente platoniciene contemporane, 
reprezentat de aşa-numita „şcoală de la Tübingen”. 

În ultimele decenii, cultura europeană a fost 
marcată de un vast proces epistemic de regândire a 
platonismului, posibil prin activitatea meritorie a 
câtorva profesori de la Tübingen. Cunoscută prea 


puţin la noi, exegeza practicată de aceştia marchează, 


cum afirmă Giovanni Reale, o adevărată „schimbare 
de paradigmă” în istoriei filosofiei clasice greceşti. 
Pentru prima dată de la Schleiermacher încoace 
anterioritatea tradiţiei hermeneutice în raport cu 
textele (platoniciene) este argumentată într-un mod 
irefutabil. 

Inventarea celebrului principiu lutheran sola 
scriptura a generat una dintre cele mai grave deviații 
ale hermeneuticii din istoria culturii occidentale. Dacă 
ar fi să denumim această abatere printr-un singur 
cuvânt, l-am alege fără ezitare: textolatrie. Atât în 
domeniul credinţei (al teologiei), cât şi în cel al 
culturii şi umanismului, consecinţele sale au fost şi 
sunt dezastruoase. Tezaurul nepretuit al unor tradiţii 
imemoriale, de sorginte iudaică sau creştină, a fost 
epurat conform criteriului tiranic al adecvării la unica 
„Măsură” a lucrurilor, textul scris. Principiul 
comunicării directe, „gură către gură” (sau „faţă către 
faţă”) dintre maestrul spiritual şi discipol a fost 
practic desfiinţat în numele democratizării credinţei şi 
a lecturii Bibliei. 

Dat fiind caracterul neomogen al textelor care au 
intrat în alcătuirea Canonului scripturistic, prin 


fixarea literei scrise ca şi criteriu unic al interpretării 


s-a ajuns la subminarea unităţii adamantine a 
hermeneuticii, bazate pe autoritatea spirituală a 
instituţiei ecleziale cu ajutorul căreia tradiţia ştia să 
se ferească de excesele egocentrismului camuflat în 
spatele principiului obiectivitatii. De fapt, aici este 
problema. Marcată de obsesia exactitatii, 
hermeneutica reformată a proclamat ,obiectivitatea” 
ca reprezentând criteriul decisiv al validității 
interpretării. Experienţa avea însă să infirme în mod 
categoric acest criteriu. Cu toate că majoritatea 
exegetilor îşi argumentau/argumentează interpretările 
„pe texte”, divergentele dintre rezultatele lor 
erau/sunt mai mult decât evidente. Ignorând această 
observaţie de bun simţ, hermeneutica a continuat să 
graviteze pe orbita textolatriei. Cum poate fi explicat 
un asemenea aberant fenomen? Simplu: ceea ce 
menţine vie credinţa în „ştiinţificitatea” interpretării 
este, de fapt, credinţa în ego-ul hermeneutic, care, în 
numele pretinsei obiectivitati, a devenit autoritatea 
supremă a interpretării. De fapt obiectivitatea nu este 
decât o mască, menită să camufleze o subiectivitate 
inflamată, incapabilă să mai asculte alte glasuri decât 
pe cel propriu. 


Într-o simetrie explicabilă prin imensa influenţă a 


protestantului Schleiermacher, interpret al Biliei dar 
şi al dialogurilor lui Platon, exegeza platoniciană a 
suferit aceleaşi mutații ca şi hermeneutica biblică. 
Hans Joachim Krâmer, unul dintre corifeii Şcolii de la 
Tübingen, subliniază influența masivă pe care 
principiul sola scriptura l-a avut asupra majorității 
interpretărilor aplicate dialogurilor lui Platon între 
secolele XVII - XX9 

[9]. Toate discuțiile, privitoare la stilul şi 
cronologia dialogurilor, se bazau pe premisa 
protestantă textolatră, conform căreia filosofia 
platoniciană putea fi desprinsă exclusiv din litera 
textului. De aici rezultă o consecință inevitabilă: 
printr-o perfectă reconstrucţie a textului „originar” (a 
„arhetipului” - acel text ieşit direct din mâna 
autorului) am putea regăsi adevărata filosofie 
profesată de întemeietorul Akademiei. Pentru toţi 
eruditii, angajaţi - pe urmele lui Ritter - în imensul 
travaliu stilometric, filosofia platoniciană devenise o 
simplă anexă a filologiei clasice. Presupunând că 
Platon însuşi ar fi protestat împotriva interpretărilor 
abuzive la care au fost supuse scrierile sale, el ar fi 
fost repede pus la punct cu argumente filologice 


extrase din... propriile sale texte! 


Primii care au înţeles parţial eroarea au fost doi 
(anti) metafizicieni: Friedrich Nietzsche şi Martin 
Heidegger. Operele lor nu au fost însă capabile să 
zdruncine semeata suficienţă a filologilor germani, 
secondati de un sprijin neaşteptat: filosofia analitică a 
limbajului dezvoltată în lumea anglo-saxonă (sub 
influenţa dublă a lui G. Frege şi L.. Wittgenstein). Era 
nevoie de un cal troian. Care a fost „inventat” în 
contextul aceleiaşi culturi ce a ridicat textolatria la 
rang de normă ştiinţifică. E vorba de Şcoala de la 
Tubingen10 

[10]. Mai întâi au fost Konrad Geiser şi Hans 
Joachim Krămer, apoi Thomas Szlezak şi Giovanni 
Reale; li s-au alăturat apoi numeroşi alţi specialişti 
dedicați studiului platonismului. Prin activitatea lor, 
susţinută de instrumentele filologiei şi analizei critice 
de text, hermeneutica textolatră a fost atacată cu 
propriile sale arme dintr-o perspectivă inedită. Pe 
scurt, poziţia „esoteriştilor” 11 

[11] poate fi descrisă astfel: principiile unei 
interpretări unitare a filosofiei platoniciene nu pot fi 
găsite la nivelul textual al dialogurilor, deoarece ele 
sunt extra-textuale, fiind conţinute în aşa numita 


„doctrină nescrisă” (gr. agrapha dogmata) menţionată 


de Aristotel în câteva din tratatele sale. Doar 
acceptând această premisă extra-textualistă, - susţin 
pertinent exegeţii şcolii de la Tubingen - vom putea 
înţelege incongruentele vizibile în cadrul corpusului 
platonician, referitoare fie la mult-discutata doctrină a 
principiilor fie la alte probleme obscure, cum ar fi 
atitudinea negativă faţă de textul filosofic scris 
exprimată de Platon în Phaidros şi Scrisoarea a VII-a. 
Plecând de la interpretarea extra-textuală s-a obţinut 
unul dintre rezultatele cele mai semnificative ale şcolii 
de la Tubingen: redescoperirea valorii cardinale pe 
care o deţine tradiţia culturală în procesul actualizării 
platonismului. Asa se explică resurectia în ultimii ani a 
studiului neoplatonismului (înţeles ca perpetuare a 
tradiţiei platoniciene), care, în cele din urmă, pare să 
conducă la repunerea în drepturi a vieții 
contemplative si a misticii văzute ca activităţi 
compatibile cu dezideratul soteriologic specific 
filosofiei platoniciene. Drumul noii tendințe 
hermeneutice nu s-a încheiat. Dimpotrivă, am spune 
că el se află abia la început, cu atât mai mult cu cât 
„schimbarea de paradigmă” proclamată de Giovanni 
Reale are încă de rezolvat numeroase dificultăţi de 


interpretare şi receptare. 


În cultura autohtonă un singur autor a semnalat 
pozitiv prezentând pe larg rezultatele acestui 
eveniment înregistrat în hermeneutica actuală: 
Cristian Bădiliţă. După ce mai întâi a publicat o serie 
de antologii, studii, introduceri şi eseuri consacrate lui 
Platon, neoplatonicienilor, dar şi diferiților autori 
contemporani care au contribuit la schimbarea 
făgaşului exegezei filosofiei clasice greceşti, C. 
Bădiliţă a oferit publicului românesc o monografie 
intitulată Platonopolis sau Împăcarea cu filosofia 

[12] 

[12]. În räspär cu inactualitatea studiilor 
consacrate în România filosofiei clasice greceşti, 
traducătorul Evangheliilor apocrife abordează extrem 
de îndrăzneţ teme vaste aparţinând filosofiei eline, 
tradiţiei patristice sau prezumtivei „tradiţii” româneşti 
(şcoala de la Păltiniş). În toate interpretările sale 
întâlnim constant două idei cheie, specifice exegezei 
practicate de Pierre Hadot sau de membrii Şcolii de la 
Tübingen. Prima, argumentată pe larg de P. Hadot în 
lucrările sale, e cea a filosofiei antice şi patristice 
înţeleasă ca „mod de viaţă”; a doua, proprie ultimului 
autor de anvergură al şcolii de la Tubingen, Karl 


Albert, accentuează existenţa unei dimensiuni mistice 


(religioase) a filosofiei lui Platon. Bazându-se pe 
interpretarea lui K. Albert, C. Bădiliţă interpretează 
mai multe fragmente din dialogurile Phaidros, Politeia 
şi Symposion ajungând la o concluzie deconcertantă 
pentru orice susţinător al paradigmei pozitivist- 
rationaliste: „Scopul filosofiei, după Platon, stă în unio 
mystica. Acest scop, neexprimat însă în termeni 
categorici de Platon (el polemizând cu religia oficială 
din unghiul, totuşi, al unei filosofii religioase), se vede 
cu ochiul liber în Enneade. Cu Plotin - rezum într-o 
singură formulă - platonismul raţional se reîmpacă 
definitiv cu platonismul religios” 13 

[13]. Deşi poate prea succint pentru gustul 
eruditilor, dar înrudit oarecum cu spiritul ce l-a animat 
pe Andrei Pleşu în redactarea eseului său Limba 
păsărilor, Cristian Bădiliţă ne aduce la cunoştinţă una 
dintre cele mai semnificative dezbateri înregistrate în 
mediile academice occidentale preocupate de istoria 
filosofiei. Remarcabil este, de asemenea, efortul său 
de a descoperi o punte de legătură între tradiţia 
filosofică platoniciană şi Şcoala de la Păltiniş. Dincolo 
de riscurile unei atari întreprinderi, dorinţa de a 
exorciza blestemul provincialismului la care pare a fi 


supusă de multe decenii cultura românească este o 


lecţie ce trebuie învățată. 

Platon şi scrierea 

Dincolo de text 

Pentru cei mai multi exegeti, textele dialogurilor 
lui Platon sunt unica sursă a filosofiei sale. Căzuţi 
pradă unei prejudecăţi specifice mentalitätii (post) 
moderne, textolatria, ei aşază la temelia cercetărilor 
istorico-filosofice o presupozitie de cele mai multe ori 
nemărturisită: filosofia lui Platon este încorporată pe 
deplin în scrierile sale. În consecinţă, ar fi suficient să 
citeşti şi să analizezi aceste scrieri pentru a afla ce 
gândea maestrul Akademiei şi care anume era filosofia 
sa. „Conflictul interpretărilor” declanşat încă din 
antichitate şi continuat până în zilele noastre, acutizat 
după descoperirea metodelor „ştiinţifice” ale criticii şi 
cercetării stilometrice, demonstrează caracterul 
iluzoriu al presupoziţiei amintite; textele dialogurilor 
platoniciene sunt insuficiente pentru a redescoperi 
filosofia autorului lor. Dacă afirmaţia noastră - ca şi 
atitudinea hermeneutică generată de ea - poate părea 
hazardată, ne grăbim să precizăm că ea nu este deloc 
gratuită. În Scrisoarea a VII-a însuşi Platon 
mărturiseşte că problemele teoretice ce-l frământă nu 


au fost şi nu vor fi niciodată cuprinse în vreo scriere 


de-a sa, „căci nu e ceva de pus în vorbe” 1. În ciuda 
acestui avertisment, mulţi dintre exegetii 
contemporani - cu câteva notabile excepţii, între care 
se cuvine să-i amintim aici pe H.J. Krämer şi K. Geiser, 
corifeii „Şcolii de la Tübingen” - rămân, după cum 
arăta cercetătoarea Patrice Loraux, sclavii textelor 
transformate prin complicate prelucrări critice în 
veritabile „artefacte sofisticate” 2. 

S-ar părea că nimic nu poate clătina convingerea 
aproape unanimă conform căreia gândurile pot fi 
încapsulate în semnele grafice, iar istoria ideilor 
filosofice este identică cu istoria textelor filosofice. 
Totuşi, există autori - rarisimi, desigur - care nu sunt 
deloc convinşi că lucrurile stau astfel. Unul dintre 
aceştia a fost excentricul istoric al religiilor Ioan Petru 
Culianu, care, după ce arată că „în istorie, 
transcrierea este de obicei considerată ca un proces în 
care cineva citeşte şi reciteşte un text şi apoi îl repetă 
altora” 3, afirmă surprinzător că, în ciuda acestui fapt, 
„uneori, textele nu apar de loc în transmiterea ideilor, 
chiar dacă ele există” 4. Pusi în faţa unei asemenea 
asertiuni istoricii filosofiei (şi nu numai ei) se vor 
întreba: cum pot fi descoperite, extratextual, ideile 


filosofiei platoniciene? Şi unde anume - dacă nu în 


textul dialogurilor - poate fi găsită mult râvnita 
filosofie a divinului Platon? Anticipând concluziile 
cercetărilor noastre, le răspundem că temeiul 
cunoaşterii acesteia se află în ceea ce I.P Culianu 
numeşte „tradiţie culturală” 5. După cum vom vedea, 
transmiterea extratextuală a ideilor filosofice nu 
implică în niciun fel negarea textelor, ci revizuirea 
ierarhiei elementelor cadrului în care se desfăşoară 
actul interpretativ: esenţial este filtrul hermeneutic 
utilizat de exeget (care îi structurează intelectul - gr. 
nous - pe baza unei paradigme moştenite şi transmise 
tocmai de aşa-numita „tradiţie culturală”), şi nu textul 
studiat. Textul este doar pretextul filosofiei, 
dimensiunea ei „telurică”, imanentă; adevăratul Text 
filosofic, situat în aerul rarefiat al noeticii şi metafizicii 
platoniciene este „celest”, transcendent (şi 
transcendental, totodată) în raport cu scrierea 
filosofică. În mod paradoxal, respectivul Text, care, în 
fond, este identic cu gândirea şi rostirea Zeului 
revelat de Platon, nu poate fi rostit, cu atât mai puţin 
scris, ci doar gândit şi contemplat. 

Phaidros, 274 b sq. 

Luând în discuţie titlul şi subtitlul dialogului 


Phaidrose, Gabriel Liiceanu atrăgea atenţia că „încă 


din antichitate dezbaterea privitoare la adevărata 
temă a dialogului si la unitatea sa au fost de proporții” 
7. Din multitudinea de ipoteze puse în joc noi o vom 
reţine pe cea care susţine că dialogul este peri 
rhetorikes, „despre retorică” 8. Dar nu aceasta va fi 
tema pe care o vom studia în paginile următoare ci 
concepţia platonică despre scriere. În primele pagini 
ale cunoscutului său eseu intitulat Farmacia lui 
Platon, Jacques Derrida propunea abordarea 
dialogului Phaidros în consecvență cu rodnica ipoteză 
a unei „forme riguroase, sigure şi subtile”. „În chip 
deosebit - continua el - întreaga parte finală (274 b 
sq.), consacrată, după cum se ştie, originii, istoriei şi 
valorii scriiturii, toată această instruire a procesului 
scriiturii va trebui negreşit, cândva, să nu mai apară 
drept o fantezie mitologică adăugată ulterior, un 
apendice de care organismul dialogului s-ar fi putut 
lipsi fără niciun prejudiciu. În realitate, ea este în mod 
riguros invocată de la un capăt la celălalt al 
dialogului” 9. În acord cu filosoful francez, vom 
interpreta discursul despre scriere conţinut în 
dialogul platonician fără a-i atribui nicio nuanţă 
peiorativă, datorată cine ştie căror elemente obscure 


ale biografiei autorului său. Nici vorbă de „fantezie 


mitologică” în critica îndreptată de Platon împotriva 
scrierii. Doar înţelepciune... 

Menite a releva valoarea şi rolul scrierii, 
meditatiile filosofului atenian se desfăşoară dând 
târcoale mitului zeului Thoth, inventatorul literelor 
(gr. grammata). Conform relatării lui Socrate, 
daimonului egiptean10 i se datorează mai multe 
descoperiri remarcabile: „Se spune că el mai întâi a 
descoperit numerele şi  socotitul, geometria si 
astronomia, ba şi jocul de table şi zarurile, în sfârşit, 
literele” (274 cd). Animat de dorinţa popularizării 
născocirilor sale, Thoth le prezintă spre judecare 
zeului Thamus, stăpân al Egiptului acelor vremuri. 
Dar „au ajuns, iată, la litere, şi Thoth a spus: 
«Priveşte, rege, ştiinţa aceasta îi va face pe egipteni 
mai înţelepţi şi mai cu tinere de minte; găsit a fost 
leacul uitării şi, deopotrivă, al nestiinteiÿ (274 e)”. 
Unor boli sufleteşti atât de grave ca uitarea şi 
nestiinta, daimonul pretinde că le-a găsit leacul (gr. 
pharmakon): ţinerea de minte şi înţelepciunea. În 
ciuda înflăcăratei apologii, regele va sesiza ,ispita” 
demonică. El se va arăta - asemenea lui Socrate în 
faţa retoricii amăgitoare a sofiştilor - lucid si 


imperturbabil: „Preapriceputule meşter Thoth, unul e 


chemat să nască arte, altul să judece cât anume dintr- 
însele e păgubitor sau de folos pentru cei ce se vor 
sluji de ele. Tu, acum, ca părinte al literelor, şi de 
dragul lor, le-ai pus în seamă tocmai contrariul a ceea 
ce pot face ele. Căci scrisul va aduce cu sine uitarea în 
sufletele celor care-l vor deprinde, lenevindu-le 
ţinerea de mintell; punându-şi credinţa în scris, 
oamenii îşi vor aminti din afară, cu ajutorul unor 
icoane străine, şi nu dinlăuntru, prin caznă proprie. 
Leacul pe care l-ai găsit tu nu e făcut să învârtoşeze 
ținerea de minte (gr. mneme), ci doar readucerea 
aminte (gr. hypomnesis). Cât despre înţelepciune (gr. 
sophia), învăţăceilor tăi tu nu le dai decât una 
părelnică, şi nu pe cea adevărată. După ce cu ajutorul 
tău vor fi aflat o grămadă de prin cărţi, dar fără să fi 
primit adevărata învăţătură, ei vor socoti că sunt 
înţelepţi nevoie mare, când de fapt cei mai mulţi n-au 
nici măcar un gând care să fie al lor. Unde mai pui că 
sunt şi greu de suportat, ca unii ce se cred înţelepţi 
fără de fapt să fie” (274 e - 275 b). 

Din discursul regelui Thamus putem extrage 
principalele critici aduse de Platon scrierii. În primul 
rând, textele nu sunt leac al uitării (gr. lethe), ci, 


dimpotrivă, „scrisul va aduce cu sine uitarea în 


sufletele celor care-l vor deprinde” (275 a). Andrei 
Cornea demonstra sprijinindu-se pe minutioase 
analize etimologice12 că „nu scrisul în sine i se părea 
(lui Platon - n. L. R.) pe semne condamnabil, ci 
posibilitatea ca tehnica hypomnestică să se substituie 
tehnicii anamnestice” 26 

[14]. Şi Jacques Derrida afirmă acelaşi lucru: 
„Întrucât ajută hipomnezia iar nu memoria vie, 
scrierea este, prin urmare, şi ea la fel de străină de 
adevărata ştiinţă, de anamneză în mişcarea ei propriu- 
zis psihică, de adevăr în procesul prezentării (sale), de 
dialectică. Scrierea poate numai să le mimeze” 27 

[15]. Maestrul Akademiei afirmă fără echivoc, 
prin intermediul regelui Thamus, că „punându-şi 
credinţa în scris, oamenii îşi vor aminti din afară, cu 
ajutorul unor icoane străine, şi nu dinlăuntru, prin 
caznă proprie” (275 a). Acest fenomen de depreciere a 
anamnezei elimină efortul propriu, asceza presupusă 
de procesul memorării si interiorizării învățăturilor 
destinate formării şi iniţierii sufletului în tainele 
filosofiei28 

[16]. Platon nu critică deci anamneza 
(reamintirea interioară), ci hypomneza (reamintirea 


bazată pe un suport exterior subiectului). 


A doua acuzaţie adusă scrierii vizează 
„înţelepciunea părelnică” (gr. doxan sophias) pe care 
le-ar oferi-o cititorilor, transformându-i în înţelepţi 
închipuiţi (gr. doxosophoi): „Cât despre înţelepciune, 
învăţăceilor tăi tu nu le dai decât una părelnică, şi 
nicidecum pe cea adevărată” (275 a). Afirmatie ce 
conţine esentialul concepţiei platoniciene despre 
scriere, la fel ca şi fragmentul în care Socrate denunţă 
„grozăvia” scrierii: „Scrierea, dragul meu Phaidros, 
seamănă într-adevăr cu pictura, şi tocmai aici stă 
toată grozăvia. Aceste figuri cărora le dă naştere 
pictura se ridică în faţa noastră asemenea unor fiinţe 
insufletite. Dar dacă le încerci cu o întrebare, ele se 
învăluiesc într-o foarte solemnă tăcere. La fel se 
petrece şi cu gândurile scrise; ai putea crede că ele 
vorbesc, însufleţite de spirit. Dar dacă le pui o 
întrebare, vrând dă te lămureşti asupra vreunei 
afirmaţii, ele nu îţi răspund decât un singur lucru, 
mereu acelaşi. Şi de îndată ce a fost scrisă, o dată 
pentru totdeauna, fiece cuvântare colindă 
pretutindeni păstrând aceeaşi înfăţişare şi pentru cei 
ce o pricep, şi pentru cei cărora nu le spune nimic. Ea 
nu ştie în faţa cui se cuvine să vorbească şi în faţa cui 


să tacă. lar dacă a fost dispreţuită sau pe nedrept 


hulită, ea trebuie, de fiecare dată, să-şi cheme în 
ajutor părintele; singură, nu e în stare nici să se 
apere, nici să îşi vină în ajutor” (275 de). 

În primul din cele două citate Platon distinge 
„adevărata înţelepciune” şi „înţelepciunea părelnică”. 
Or aceasta din urmă aparţine - cum indică şi 
substantivul doxa - de lumea devenirii (gr. to 
gignomenon), a opiniei, fiind doar o reflectare 
mimetică a „adevăratei înţelepciuni” aflată în lumea 
ideilor. Cel care învaţă folosindu-se de texte scrise 
este „iubitor de opinie” (gr. philodoxous), având ca 
obiect „acel domeniu - pare-se - care participă la 
ambele - şi la ceea-ce-este si la ceea-ce-nu-este, 
domeniu ce, pe drept, n-ar putea fi numit pur” 
(Politeia, 478 e) 29 

[17]. Filosoful în schimb, „privind şi contemplând 
realităţile care sunt aşezate să rămână egale cu sine” 
(Politeia, 500 e), are ca obiect ceea-ce-este, Fiinţa (gr. 
to on). Distincția dintre cele două tipuri de 
înţelepciune, ,pärelnicä” si „adevărată, este 
implicată cu necesitate de epistemologia platoniciană. 
Judecând din perspectiva acesteia textul scris nu este 
decât o imitație, un „simulacru” (gr. ei dolon) în raport 


cu „cuvântarea celui care ştie, vie si însufleţită” 


(Phaidros, 276 a) ce nu poate fi dobândită decât de la 
cel-ce-ştie. În fond, ceea ce critică Platon este 
substituirea maestrului spiritual de către textul scris, 
fenomen care pune în pericol însăşi maturizarea 
sufletească a discipolului. „Asistându-şi semnele în 
timpul operaţiei lor, cel care acţionează prin glas 
pătrunde mai uşor în sufletul discipolului pentru a 
produce în el efecte întotdeauna unice” 30 

[18]; acest proces, corespunzător actului 
filosofării vii desfăşurat în cadrul Akademiei, instituţie 
bazată pe relaţia liber consimţită dintre maestru şi 
discipol, este uzurpat de textul filosofic, „fantomă” 
neînsufleţită si rătăcitoare care „se rostogoleşte (gr. 
kylindeitai) de ici colo, asemeni cuiva care nu ştie 
încotro merge, pentru că a pierdut drumul drept, 
direcţia cea bună, regula rectitudinii, norma” 31 

[19]. 

Seriozitatea intelectualului 

Referindu-se la Scrisoarea a VII-a, Henri Joly 
remarca că „nimic din ce e scris nu poate fi luat în 
serios” 32 

[20], întrucât seriosul „se află în partea cea mai 
de pret a cugetului” (Scrisoarea a VII-a, 344 e), în 


„partea unde străluceşte înţelepciunea” 33 


[21], adică în intelect (gr. nous). Numai datorită 
acestei părţi adevăratul filosof, „folosind arta 
dialectică şi luând în grijă un suflet pe măsura ei, 
răsădeşte şi seamănă în el nu orice cuvântări, ci pe 
acelea unite cu ştiinţa, acelea în măsură să-şi vină şi 
lor înşile în ajutor şi celui care le-a sădit, cele ce nu 
sunt sterpe, ci au în ele o sămânță din care, odată 
semănată în alţi oameni, cu alte firi, încolţesc alte 
gânduri şi rostiri; da, cuvântări ce au în ele, fără 
moarte, puterea de a dărui toate acestea, iar celui 
înzestrat cu ele cea mai mare fericire dată fiinţei 
omeneşti” (Phaidros, 276 e - 277 a). 

Ajunşi în acest punct al cercetării noastre, 
atragem atenţia (dacă mai e nevoie) că Platon nu 
neagă scrierea în sine. În acest sens, prezenţa operei 
sale e cel mai bun argument. Ceea ce respinge el 
categoric este suficiența textualistă, autarhică, care, 
în cele din urmă, se transformă în textolatrie. Cu 
această constatare ne aflăm abia la jumătatea 
drumului. Ceea ce avem încă de clarificat este funcţia 
textului în Akademie. 

Vom porni de la o afirmaţie înregistrată tot în 
dialogul Phaidros unde primim lămuririle necesare: 


„lar aceste grădini ale literelor, dacă le va semăna 


(filosoful - n. L. R.), şi dacă le va scrie, lucrul se va 
petrece, după cât se pare, de dragul jocului. Scriind, 
el nu face decât să-şi adune cu grijă amintiri (gr. 
hypomnemata), atât pentru sine, când bătrâneţea cea 
uitucă vine să-l încerce, cât şi pentru oricare altul care 
apucă acelaşi drum cu el” (276 cd). Avem deci două 
motivații ale scrierii: prima, ludică34 

[22], a doua - spre surprinderea noastră - 
hipomnezică. Dacă Platon respinge hipomnezia, după 
cum stabileam împreună cu Andrei Cornea şi Jacques 
Derrida, cum de este apreciat pozitiv textul ca depozit 
de amintiri (gr  hypomnemata)? Descoperirea 
răspunsului corect la această întrebare va atrage după 
sine revelarea locului şi funcţiei textului filosofic în 
cadrul Akademiei. 

Teatrul ideilor 

De la Diogene Laertios ştim că în tinerete, 
înainte de a-şi întâlni maestrul, Platon se exersase 
pentru scrierea de tragedii35 

[23]. Episodul ar putea părea lipsit de importanţă 
dacă o seamă de exegeti moderni, între care şi J. 
Andrieu, n-ar fi atras atenţia asupra informaţiilor de 
tip scenic conţinute în dialoguri36 


[24]. Analizând dimensiunea teatrală a 


dialogurilor, Mario  Vegetti susține că aceasta 
presupune transformarea cititorilor textelor 
platoniciene în spectatori ai unor adevărate 
reprezentatii3 7 

[25]. Iar Albert Rivaud vedea în filosoful atenian 
părintele „dramei ideilor” 38 

[26], în deplină consonantä cu Alexandre Koyré, 
care amintea că pe vremea lui Cicero intelectualii 
romani interpretau dialogurile ca pe orice altă piesă 
dramatică punându-le în scenă cu toată atenţia 
cuvenită39 

[27]. Cea mai spectaculoasă teorie îi aparţine lui 
G. Ryle, care a încercat să demonstreze că dialogurile 
erau recitate într-o reprezentaţie în care Platon juca 
rolul lui Socrate40 

[28]. Din toate aceste ipoteze, reținem o idee 
comună tuturor specialiştilor citați: membrii 
Akademiei participau la o reprezentaţie „regizată” pe 
baza textului dialogurilor. Fără a putea fi siguri că 
dialogurile erau destinate „punerii în scenă” şi nu 
doar lecturii, credem că - într-adevăr - ele indică un 
anumit tip de reprezentaţie. 

În Politeia, când Glaucon afirmă că cei ce privesc 


spectacolele religioase de Dionisii sunt filosofi, 


Socrate respinge această identificare arătând că 
adevărații filosofi „iubesc să privească adevărul” (475 
e) şi „frumosul însuşi” (476 d), iar nu umbrele ideilor 
proiectate de lumina Binelui în lumea devenirii (gr. to 
gignomenon). Pentru mai multă relevanţă, iată un 
fragment ce reliefează natura pur contemplativă a 
filosofului platonician: „Cel cu mintea îndreptată spre 
cele-ce-sunt cu adevărat, Adeimantos, nu are răgaz să 
privească în jos, la preocupările omeneşti, nici ca, 
luptându-se cu alţii, să se umple de ură şi de rea 
voinţă; căci filosofii, privind şi contemplând realităţile 
care sunt aşezate să rămână egale cu sine, care nici 
nu pricinuiesc, nici nu îndură reciproc nedreptäti, 
care rămân în bună ordine şi potrivit cu raţiunea, le 
imită şi caută să se asemene cât pot cu ele” 
(Republica, 500 be). Acesta ar fi deci „spectacolul” 
contemplat de filosofi: cele-ce-sunt cu adevărat. În 
consecinţă, putem afirma împreună cu Andrei Cornea 
că „în definitiv, activitatea ştiinţifico-filosofică din 
momentele ei de maximă tensiune şi binecuvântare, 
aşa cum ne-o înfăţişează unele din dialogurile 
platonice, trebuie închipuită ca apropiată de condiţiile 
şi datele profunde ale unei reprezentații dramatice” 
41 


[29]. E vorba de o reprezentaţie, de un 
„spectacol” noetic destinat intelectelor membrilor 
Akademiei ce putea fi contemplat datorită acelui 
„model luminos din suflet”, „acel principiu existent în 
oameni pe care Homer la numit «chipul şi 
asemănarea) divinului” (Politeia, 501 b). 

Contemplarea acestui gen de spectacol, posibilă 
ca urmare a activării nous-ului, era pregătită de 
maestrul Akademiei care se slujea de texte ca de 
scenariile unui „teatru filosofic” (Mario Vegetti). Aşa 
se explică justificarea scrierii ca depozit de amintiri; 
calauziti de cel-care-ştie, ucenicii, angajaţi pe aceeaşi 
cale, se exersau în ceea ce Socrate numea „arta 
răsucirii” (Politeia, 518 d). Acea „capacitate prezentă 
în sufletul fiecăruia, ca şi organul prin care fiecare 
cunoaşte, trebuie să se răsucească împreună cu întreg 
sufletul dinspre tărâmul devenirii, până ce ar ajunge 
să privească la ceea-ce-este şi la măreaţa lui 
strălucire” (518 e); „nu-i vorba de a-i sădi simţul 
văzului, ci de a-l face să vadă pe cel ce are acest simţ, 
dar nu a fost crescut cum trebuie şi nici nu priveşte 
unde ar trebui” (518 d). „Arta răsucirii” practicată în 
Akademie ţine de acel „mod de viaţă” (fr. mode de vie) 


de care vorbeşte Pierre Hadot în scrierile sale42 


[30]; ea este precis sintetizată de Anton 
Dumitriu: „O şcoală filosofică în Grecia era, prin 
urmare, o comunitate organizată după o anumită 
ordine interioară, mai mult sau mai puţin riguroasă, în 
care se studia filosofia nu numai în scopul unei 
asimilări de cunoştinţe, ci mai ales în scopul unei 
«cuceriri» în comun a unor adevăruri. Această 
cucerire - aşa cum arată cuvântul hairesis - era nu 
numai o acumulare de cunoştinţe, ci şi realizarea unei 
anumite trepte umane, care exterior apărea ca 
realizarea unei anumite înţelepciuni” 43 

[31]. 

Textul scris ocupa în cadrul structurii ierarhice a 
Akademiei ultimul loc. El era doar ,libretul” care 
prilejuia învăţăcelului interiorizarea amintirilor (gr. 
hypomnemata) consemnate în scris, urmată de 
anamneza asistată de  cel-ce-ştie. În absenta 
maestrului textul îşi pierde valoarea, lucru afirmat de 
Platon concis şi limpede: „Şi îndată ce a fost scrisă, o 
dată pentru totdeauna, fiece cuvântare colindă 
pretutindeni păstrând aceeaşi înfăţişare şi pentru cei 
ce o pricep, şi pentru cei cărora nu le spune nimic. Ea 
nu ştie în faţa cui să tacă. Iar dacă a fost dispreţuită 


sau pe nedrept hulită, ea trebuie, de fiecare dată, să-şi 


cheme în ajutor părintele; singură, nu e în stare nici 
să se apere, nici să îşi vină în ajutor” (Phaidros, 275 
de). 

Mystica magna 

După aprinse dezbateri, în ultimele decenii 
savanții au acceptat în unanimitate Scrisoarea a VII-a 

[44] 

[32] ca autentică. Neîndoielnic, nicio altă epistolă 
platoniciană nu a stârnit atâtea polemici. Care să fie 
explicaţia acestui fapt? Ne spune Platon însuşi: „Atâta 
aş avea de spus cu privire la cele ce s-au scris sau se 
vor mai scrie, de către toţi cei ce spun că ştiu lucrurile 
ce mă frământă pe mine, fie că m-au ascultat pe mine 
însumi rostindu-le, fie că au ascultat pe alţii ori le-au 
aflat ei înşişi: că în ce-i priveşte pe toţi aceştia, 
niciunul nu înţelege, după părerea mea, despre ce-i 
vorba. Bineînţeles că nu există vreo lucrare de-a mea 
pe această temă şi nici nu va exista vreodată; căci nu 
e de fel ceva de pus în vorbe, ca alte învățături (subl. 
L.R. - 341 be)”. Prin cuvintele sale, Platon pune sub 
semnul întrebării întreaga operă lăsată moştenire 
posterităţii, zguduind din temelii premisele textualiste 
ale hermeneuticii moderne. Căci dacă cei aflaţi în 


proximitatea Maestrului nu-i pot înţelege şi cunoaşte 


filosofia, neexistând nicio lucrare scrisă care să o 
conţină, cum ar putea atunci un exeget să o cunoască 
la mai bine de două milenii distanţă? lată o dilemă 
care nu admite răspunsuri facile, însuşi statutul 
scrierii filosofice fiind pus în discuţie. Soluţia cea mai 
temeinică ne-au furnizat-o H.J. Kramer şi K. Geiser. 
Este vorba de aşa-numita teorie a „doctrinei nescrise” 
(gr. agrapha dogmata) sau, cum o numeşte Andrei 
Cornea, a „esoterismului oral”, pe care o şi descrie 
arătând că: „avea şi ea adepţi încă din Antichitate, la 
neoplatonicieni precum Numenius din Apameea ori 
Porphyrios. Ea a fost reluată în secolul nostru - după o 
îndelungată eclipsă - mai întâi cu relativă moderație 
de Leon Robin, apoi cu multă energie de către 
reprezentanţii aşa-zisei şcoli de la Tubingen - H). 
Kramer, K. Geiser, cât şi de către alţi savanţi, precum 
Findlay, Schmalzriedt ori Giovanni Reale. Aceşti 
autori, influenţaţi desigur şi de noul interes pentru 
ocultism din secolul nostru, s-au decis să interpreteze 
locurile din Phaidros şi din Scrisoare a VII-a drept 
mărturisind cu adevărat nu doar o devalorizare 
deliberată a scrisului în general, dar chiar a scrisului 
platonician în particular, lucru cu putinţă fiindcă 


Platon ar fi dispus - cred ei - de o doctrină esoterică, 


orală, căreia i-ar fi acordat o importanţă şi o valoare 
superioare operei sale scrise. Aceasta din urmă - după 
autorii amintiţi - nu ar fi suficientă, singură, pentru o 
înţelegere aprofundată a platonismului, ea având în 
principiu doar o valoare Kprotrepticäÿ (injonctivă) si 
hypomnematicäÿ (rememorativä). Bizuindu-se pe 
unele referiri ale lui Aristotel si ale comentatorilor 
peripateticieni ca Alexandru din Aphrodisias sau 
Philoponos la o K&doctrinä nescrisäÿ (aprapha 
dogmata) sau la Klectii orale» (agraphoi synousiai) ale 
lui Platon, cât şi la faptul că, recenzându-l pe Platon, 
Aristotel pare uneori a se referi la aspecte şi idei ce n- 
ar fi de găsit în dialoguri, partizanii esoterismului oral 
s-au străduit să reconstituie un sistem platonician ce 
se înfăţişează destul de asemănător cu neoplatonismul 
şi  neopitagorismul Antichității târzii. După 
«esoterişti», Platon ar fi elaborat un sistem riguros şi 
coerent al doctrinei sale, dar care nu poate fi regăsit 
decât completând dialogurile cu toate acele informaţii 
disparate ce alcătuiesc aşa-numita Ktraditie indirectă 
„45 

[33]. După această expunere a concepţiei proprie 
partizanilor doctrinei nescrise, exegetul român o 


respinge într-o manieră pripită, credem noi, arătând 


că „este posibil şi normal ca Platon, în cadrul acestor 
lecţii orale (agraphoi synousiai), să fi schiţat unele idei 
pe care - din diferite motive - să nu le fi definitivat 
într-o formă scrisă. Dar de aici şi până la a admite 
existenţa unui corp doctrinar oral, a unui sistem 
complet, care să explice şi să depăşească în acelaşi 
timp opera scrisă, e o distanţă considerabilă, parcursă 
totuşi prea uşor de către adepţii &esoterismului» „46 
[34]. Deşi putem, totuşi, accepta până la un 
punct criticile „anti-esoteriste” ale lui A. Cornea, în 
acelaşi timp acceptăm parţial şi interpretarea şcolii de 
la Tubingen. Mai exact, suntem de acord cu premisa 
de la care exponentii ei au plecat spre a-şi construi 
interpretările: textele dialogurilor platoniciene nu 
conţin filosofia autorului, „expresia ultimă a gândului” 
(Andrei Cornea) acestuia. Conform concepţiei expusă 
în dialogul Phaidros înţelepciunea adevărată nu poate 
fi vehiculată prin intermediul textelor scrise; maestrul 
singur e cel care poate să o transmită filo-sofilor (lit. 
iubitori-de-înţelepciune) de la intelect la intelect, 
vehiculul apt să o transporte fiind cuvântul rostit. 
Evident, Platon face parte şi el din familia ,maestrilor 
adevărului” (Marcel Detienne), propovăduitori ai 


cuvintelor încărcate de putere opuse cuvintelor 


amăgitoare ale sofiştilor. Dar astfel de cuvinte nu pot 
fi rostite - cum am văzut deja - decât de către cel-ce- 
ştie. Nu putem accepta însă ipoteza sistemului 
filosofic expus într-un cadru esoteric de Platon; „căci 
nu e de fel ceva de pus în vorbe” (deci nici măcar într- 
un cadru inițiatic, acroamatic, ceea ce are Platon de 
spus nu poate fi rostit). Alta trebuie să fie „cheia” de 
lectură. Interpretarea noastră se bazează pe urmarea 
citatului din Scrisoarea a VII-a: ...” (...) doar printr-o 
lungă experienţă a lucrului acestuia şi printr-o 
convietuire cu el se poate întâmpla ca dintr-odată, 
tâsnind ca din foc, să se înalțe o lumină, care, o dată 
ivită în suflet, se hrăneşte din ea însăşi. Atâta ştiu 
totuşi că, dacă lucrurile ar fi scrise sau rostite de 
mine, ar fi ceva mai bine spuse; şi că scrise fiind rău, 
eu m-aş întrista cel mai mult. De mi s-ar fi părut totuşi 
că lucrurile pot fi scrise şi rostite satisfăcător pentru 
cei mulţi, ce oare aş fi putut face mai bun în viaţă 
decât să scriu ceva de mare folos pentru oameni şi să 
pun în plină lumină, sub ochii tuturor, firea lucrurilor? 
(341 cd)”. 

Termenii fotonici în care Platon vorbeşte despre 
„lucrul” ce-l frământă, - si care nu poate fi scris - ne 


îndeamnă să avansăm deci o altă ipoteză decât cea 


esoteristă: avem de-a face - consecvent cu viaţa 
contemplativă  platoniciană  - cu finalitatea 
contemplatiei filosofice, teoretizată ulterior într-o 
măsură inegalabilă de Plotin: extazul mistic. Ori o 
asemenea experienţă este indicibilă şi indescriptibilă, 
atitudinea mentală cea mai „ortodoxă” care-i poate 
corespunde fiind apofatismul47 

[35]. lată încă un motiv care indică caracterul 
parţial ilicit al scrierii filosofice. De altfel, Scrisoarea a 
VII-a nu este singura operă în care întâlnim 
apofatismul platonician; o alta la fel de notorie este 
dialogul Politeia, în contextul căruia ne amintim că 
Socrate refuză să vorbească despre Bine, datorită 
unor motive de aceeaşi natură cu cele invocate în 
epistolă. 

O premisă hermeneutică 

După stabilirea concepţiei lui Platon asupra 
locului şi rolului scrierii, putem enunta o premisă - pe 
care o putem numi „platonizantă”, fiind extrasă din 
chiar interiorul universului gândirii platoniciene - a 
unei viitoare hermeneutici a dialogurilor: principiile 
filosofiei autorului în discuţie sunt extra-textuale. 
Textul nu poate fi utilizat ca sursă şi autoritate 


supremă. Cu alte cuvinte, textul nu poate constitui 


pentru exegeti decât câmpul în care aceştia îşi pot 
verifica filtrele hermeneutice realizate intelectiv, 
angajându-se în jocul diferitelor interpretări posibile. 
Nu înseamnă că proclamăm în interiorul exegezei de 
profil un „anarhism (sau dadaism) epistemic” similar 
celui profesat de P. Feyerabend. Dorim doar să 
atragem atenţia asupra adevăratei surse a filosofiei lui 
Platon: tradiţiile platoniciană si  neoplatoniciană. 
Numai restaurând legăturile cu acestea hermeneutii 
vor şti să selecteze interpretările cu adevărat 
valoroase. Bineînţeles, respectivele tradiţii nu mai 
există azi în formele lor originare; au fost însă 
asimilate de alte trei mari tradiţii, vii şi active până în 
prezent: creştină, iudaică şi arabă. Chestiunea 
raporturilor dintre ele o lăsăm pe seama altor studii. 
În încheiere, ne face plăcere să aducem ca probă 
a subzistentei implicite a platonismului câteva din 
meditatiile asupra scrierii aparţinându-i lui Andrei 
Pleşu, care, probabil fără intenţie, rezumă chiar 
concepţia lui Platon despre scriere: „Îmi este tot mai 
limpede, în orice caz, că rostul însuşi al scrierii de 
cărţi e lăsarea lor în urmă, nu ca pe lucruri inutile, dar 
ca pe nişte Nebenphaenomene, ca pe nişte reziduuri 


centrifugale ale unui centru galactic care, el singur, 


contează: el singur dă măsura unei vieţi şi prestigiul 
unui bilanţ final. Cartea ca urmă - iată igiena 
scrisului. Laşi urme: copii, drame, amintiri, scârbe, 
cărţi. Dar a pune cartea ca scop şi conţinut de viaţă e 
tot atât de ridicol cu a lua drept ţel oricare din 
performanţele contingente ale unei existente. Când 
nu-ţi resimti cărțile drept reziduuri, când le 
idolatrizezi (şi te idolatrizezi pe tine în ele), ele devin, 
pe nesimţite, cărţi-evaziune, cărţi-camuflaj (pentru 
infinite demisii si turpitudini), cărţi-scuză, cărți- 
ornament, cărţi-carieră, sau biete carti-salahorie, 
morminte ale unei hărnicii inertiale, în care sufletele 
se îngroapă (uneori candid) într-o vinovată uitare de 
sine. &Cărturarul>, cărturarul în sine, nu e decât 
hipertrofia unei urme, dilatarea nelegitimă a unei 
funcțiuni secundare a spiritului. A trăi pentru a scrie 
cărţi e totuna cu a trăi halucinat de propria umbră. E 
fatal să laşi o umbră, când stai în soare. Dar decisiv, 
esenţial, obligatoriu este faptul de a sta în soare, de a 
te mişca liber în lumina lui” 48 

[36]. 

Dialogul filosofilor 

În capitolul anterior am pus în discuţie concepţia 


platoniciană asupra textul filosofic (scris), prezentând 


viziunea întemeietorului Akademiei referitoare la 
acesta. Motivul principal care ne-a determinat să ne 
oprim asupra unui asemenea subiect este strâns legat 
de dorinţa noastră de a întemeia o hermeneutică 
adecvată materiei sale: dialogurile platoniciene. 
Luând cunoştinţă de numărul enorm de interpretări 
moderne aplicate operei lui Platon, am remarcat că, în 
cele mai multe cazuri, exegetii se situează pe poziţii 
complet străine universului epistemic propriu 
Akademiei, ignorând specificul filosofiei (neo) 
platoniciene. Astfel, una dintre presupoziţiile complet 
eronate prezentă în mod implicit în demersul 
hermeneutic modern, e cea conform căreia filosofia lui 
Platon este încorporată pe deplin în scrierile sale. 
Complet fals. Analizând şi prezentând viziunea 
platoniciană asupra funcţiei textului filosofic, am 
constatat că textele dialogurilor platoniciene sunt 
insuficiente pentru a redescoperi filosofia autorului 
lor, ceea ce ne obligă să renuntam la abordarea 
textualistă a dialogurilor. Desigur, textele filosofice îşi 
păstrează intactă o anumită valoare. Însă ele sunt 
doar pretextul filosofiei. Adoptând o asemenea poziţie 
riscantă vis-à-vis de textul filosofic, în opoziţie cu 


textolatria (post) structuralistă contemporană, dorim 


să atragem atenţia asupra adevăratului „locus” al 
filosofiei platoniciene expusă în dialoguri: relaţia 
dintre preopinentii angajaţi în „exerciţiile spirituale” 
(Pierre Hadot) specifice actului filosofării. De prea 
multe am ignorat caracterul dialogic al operei lui 
Platon, pierzând din vedere sursa cea mai autentică a 
filosofiei sale, întruchipată de raportul dintre maestru 
(= Socrate) şi discipoli. Însăşi Akademia nu este nimic 
altceva decât concretizarea acestei relaţii, unde 
pomenitele „exerciţii spirituale” aveau menirea de a-i 
transforma pe membrii ei în filosofi autentici, opuşi 
sofiştilor. De aceea, pentru a înţelege mai bine natura 
relaţiilor filosofice dintre platonicieni, va trebui, mai 
întâi, să ne aplecăm asupra acestei instituţii antice. 

Spiritul Akademiei 

Într-un interviu acordat lui Bogdan Mihai 
Mandachel, Cardinalul Joseph Ratzinger enumera 
„elementele constitutive ale Akademiei”. Care anume 
sunt acestea? „Mai întâi este vorba de dialog, dar 
dialogul nu înseamnă numai cuvânt, ci şi ascultare, 
întâlnire, relaţie, înţelegere, metamorfoză; un alt 
element îl constituie libertatea, parte integrantă a 
spiritului akademic si a preocupării sale de 


interpretare si înţelegere” (p. 81). Toate aceste 


„elemente constitutive” explicitate de Eminenta Sa 
circumscriu esența tradiției (neo) platoniciene: 
întâlnirea nemijlocită a filosofilor. Această întâlnire 
este adevărata sursă a dialogurilor lui Platon, care, în 
formele literare deprinse la şcoala tragediei greceşti, 
nu fac nimic altceva decât să descrie cu minutiozitate 
dialogul filosofic desfăşurat între  iubitorii-de- 
înţelepciune. Deşi cu mai puțină pregnantä, 
descrierea Akademiei întreprinsă de Henri-lrénée 
Marrou - redată de noi in extenso în continuare - 
probează faptul că „viața filosofică” (gr. bios 
philosophos) presupune în mod necesar comuniunea 
(„întâlnirea”) filosofilor: „Akademia are o puternică 
structură instituțională: ea nu se prezintă ca o 
antrepriză comercială, ci sub forma unei confrerii, a 
unei secte ai cărei membri se simțeau cu toții strâns 
legaţi prin prietenie (mereu această legătură afectivă, 
dacă nu pasională, dintre maestru şi elevi). Din punct 
de vedere legal, ea este, ca şi secta pythagoreică, o 
asociaţie religioasă, giasov, o confrerie consacrată 
cultului Muzelor şi, după moartea maestrului, cultului 
lui Platon eroizat: precauţie utilă pentru a calma 
susceptibilitätile bigotismului democratic, prompt în a 


acuza filosofii de impietate, cum o dovediseră 


procesele intentate lui Anaxagoras (432), Diagoras şi 
Protagoras (415), ca să nu mai vorbim de cel al lui 
Socrate (399), în aşteptarea celui al lui Aristotel (între 
319 şi 315) şi al lui Theophrastos (307). Acest cult se 
materializa în sărbători: sacrificii şi banchete, 
minuţios organizate. Sediul său era un sanctuar 
consacrat Muzelor, apoi lui Platon însuşi, situat în 
umbra dumbrăvii sacre închinate eroului Akademos, 
loc retras şi solitar al suburbiei de nord a Athenei, în 
apropiere de Kolonos. Platon îl alesese nu pentru 
comodităţile oferite, căci era - ni se spune - mai 
degrabă nesănătos, ci pentru prestigiul religios care-l 
aureola; era un loc sfânt, ilustrat de numeroase 
legende, pretexte pentru jocuri funerare regulate, şi 
unde se învecinau multe alte sanctuare, consacrate 
zeilor infernali, lui Poseidon, Adrastos sau Dionysos. 
Domeniul lui Akademos se afla la capătul unei căi 
rectilinii ce ieşea din Athena spre Dyplon şi căreia un 
dublu şir de morminte şi monumente comemorative îi 
conferea oricum oricum un caracter religios; 
dumbrava sacră propriu-zisă trebuie să se fi redus, 
desigur, la o mică pădurice înserată în acest ansamblu 
complex, în care suprafeţele consacrate ce înconjurau 


templu şi altare, încărcate cu monumente votive, se 


juxtapuneau terenurilor de sport mărginite de 
colonade. Unul dintre aceste gymnasii era cel în care 
maestrul îşi expunea învăţătura, aşezat în centrul unei 
exedre. 

Să nu ne imaginăm, de altfel, acest învăţământ 
sub o formă prea doctorală: alături de lecţii, să lăsăm 
un loc foarte larg conversatiilor familiare din cursul 
«beţiilor în comun>, Symposia; acestea, judicios 
utilizate, rămâneau pentru Platon unul dintre 
elementele constitutive ale educaţiei. Traiul în 
Akademie implica într-adevăr o anume comunitate de 
viaţă între maestru şi discipoli, dacă nu pur şi simplu 
o organizaţie de tip colegial” 2. Consemnând, 
împreună cu H.-l. Marrou, caracterul deopotrivă 
comunitar şi dialogic al vieţii filosofice desfăşurate în 
cadrul Akademiei, vom încerca în continuare să 
înţelegem motivaţia profundă a caracterului necesar 
al acestei relaţii nemijlocite dintre filosofii (neo) 
platonicieni. Putem folosi ca punct de plecare 
interpretarea lui Anton Dumitriu:  „lerarhizarea 
interioară a şcolii, magistrul - discipol, şi a 
metodologiei predării cunoştinţelor, erau, intrinsec, o 
metodă de perfecţionare a discipolului, care trecea 


printr-o serie de stări» pentru a avansa la starea de 


«cunoscător» şi prin aceasta la cea de perfecţiune (la 
care, pe ultima treaptă, desigur, numai foarte puţini 
puteau ajunge)” 3. Cu alte cuvinte iniţierea în filosofie 
a discipolului presupunea un salt ontologic pe un alt 
nivel al existenţei, superior condiţiei umane „profane“, 
salt care se baza pe o presupoziţie filosofică cunoscută 
încă de Parmenide: „cunoaşterea are un caracter 
ontologic” 4. Adecvarea intelectuală, noetică a 
subiectului cunoscător la obiectul (de) cunoscut (= 
Fiinţa, gr. to on), nu poate fi realizată în orice condiţii; 
prezenţa maestrului este indispensabilă. Doar „cel- 
care-ştie” poate oferi doritorilor cunoaşterea, care nu 
poate fi transmisă prin scris. Textul platonician folosit 
de noi ca argument decisiv în sprijinul afirmației 
anterioare este fr. 276 e - 277 a din dialogul 
Phaidros5: „folosind arta dialectică şi luând în grijă un 
suflet pe măsura ei, (filosoful, cel-care-ştie - n. L. R.) 
răsădeşte şi seamănă în el nu orice cuvântări, ci pe 
acelea unite cu ştiinţa, acelea în măsură să-şi vină şi 
lor înşile în ajutor şi celui care le-a sădit, cele ce nu 
sunt sterpe, ci au în ele o sămânță din care, odată 
semănată în alţi oameni, cu alte firi, încolţesc alte 
gânduri şi rostiri; da, cuvântări ce au în ele, fără 


moarte, puterea de a dărui toate acestea, iar celui 


înzestrat cu ele cea mai mare fericire dată fiinţei 
omeneşti”. 

Revenind asupra întrebării referitoare la 
caracterul necesar al dialogului nemijlocit dintre 
maestru şi discipol, putem remarca acum elementul 
central al acestei întâlniri filosofice: cuvântul „unit cu 
ştiinţa”. Or acesta nu poate fi cuvântul scris; doar 
cuvântul rostit poate transmite înţelepciunea, de la 
intelect la intelect, în cadrul consacrat al Akademiei. 
Relaţia inter-personală dintre filosofi nu poate fi 
înlocuită de relaţia (derizorie) dintre cititor şi text. O 
asemenea axiomă a tradiţiei (neo) platoniciene nu 
poate fi bine înţeleasă fără aprehendarea sensului 
soteriologic al filosofiei lui Platon, sens care decurge 
din scopul central al acesteia: unio mystica. 

Dimensiunea mistică a filosofiei 

Într-un eseu intitulat „Simplitatea privirii sau 
despre dimensiunea mistică a filosofiei” 6, Cristian 
Bădiliţă, înscriindu-se în linia exegetică reprezentată 
actualmente de Pierre Hadot (căruia i-a dedicat mai 
multe eseuri7), încearcă să recompună „măcar o 
umbră din chipul filosofiei, aşa cum se practica ea cu 
douăzeci de secole în urmă” (p. 12). Pentru a reuşi să 


atingă dezideratul propus, C. Bădiliţă postulează 


existenţa unei „tradiții filosofice multiple (sau 
deschise) la nivel dogmatic, unice la nivel pragmatic” 
(p. 13). Iată explicaţia pe larg a acestui postulat: 
„Şcolile filosofice din antichitate au, fiecare în parte, 
un set de învățături, de norme şi principii cu caracter 
teoretic. Acest set de învățături diferă de la o şcoală la 
alta (stoicismul dispretuieste plăcerea, de pildă, în 
vreme ce epicureismul o valorizează pozitiv). Dar 
şcolile respective, deşi divergente la nivelul dogmei, 
se întâlnesc la nivelul experienţei, al practicii 
soteriologice. Oricât de diferit ar fi &sistemul> 
filosofiei stoice de cel al filosofiei epicureice, stoicul şi 
epicureicul se vor recunoaşte unul pe celălalt în 
intenţia lor filosofică, anume, eliberarea de pasiuni şi 
atingerea stării de beatitudine. Recunoaşterea 
respectivă este posibilă datorită faptului că, în ultimă 
instanţă, intenţia filosofică este o intenţie de tip 
mistic” (p. 13). În sprijinul unor asemenea afirmaţii, - 
situate a priori într-o totală disjunctie cu exegeza 
pozitivistă a filosofiei (neo) platoniciene - C. Bädilita 
evocă interpretarea religioasă (mistică) a operei lui 
Platon efectuată de unul dintre cei mai importanţi 
platonicieni ai momentului actual, filosoful german 


Karl Albert. Acesta, într-o monografie publicată sub 


titlul Despre conceptul de filosofie la Platon (1989), 
„pune în evidenţă caracterul soteriologic, deci profund 
religios, al filosofiei platoniciene”, străduindu-se „să 
demoleze, apelând la texte din Phaidros, Republica şi 
Symposion, teoria impusă de platonizantii secolului XX 
(în special de către Heidegger) cum că filosofia ar fi o 
căutare continuă, infinită a adevărului, căutare ce nu- 
şi găseşte sfârşit decât dincolo de moarte” (pp. 17 - 
18). Prezentând „metafizica lui Unu” specifică tradiţiei 
(neo) platoniciene, K. Albert redefineşte scopul 
filosofiei, „demonstrând că finalitatea ei rezidă în 
comuniunea experimentală cu Unul, iar nu în simpla şi 
până la urmă absurda kamuşinare» a unui adevăr 
veşnic de neatins” (p. 18). Prin interpretarea sa 
„Albert apropie, de fapt, până la confuzie, experienţa 


-=y 


filosofică de cea mistică” (p. 18). Lăsând de o parte 
discuţiile otioase referitoare la viața contemplativă 
(neo) platoniciană, ne mulţumim aici să susţinem cele 
spuse de Cristian Bădiliţă şi Karl Albert printr-un 
fragment cvasi-mistic extras din Scrisoarea a VIl-a, 
fragment prin care revenim la tema principală a 
studiului nostru: întâlnirea filosofilor neoplatonicieni. 
„Atâta aş avea de spus - mărturiseşte Platon - cu 


privire la cele ce s-au scris sau se vor mai scrie, de 


către toţi cei ce spun că ştiu lucrurile ce mă frământă 
pe mine, fie că m-au ascultat pe mine însumi rostindu- 
le, fie că au ascultat pe alţii ori le-au aflat ei înşişi: că 
în ce-i priveşte pe toţi aceştia, niciunul nu înţelege, 
după părerea mea, despre ce-i vorba. Bineînţeles că 
nu există vreo lucrare de-a mea pe această temă şi 
nici nu va exista vreodată; căci nu e de fel ceva de pus 
în vorbe, ca alte învățături (subl. n.). (...) doar printr-o 
lungă experienţă a lucrului acestuia şi printr-o 
convietuire cu el se poate întâmpla ca dintr-odată, 
tâsnind ca din foc, să se înalțe o lumină, care, o dată 
ivită în suflet, se hrăneşte din ea însăşi” 8. În opinia 
noastră, acest fragment sintetizează atât critica 
platoniciană îndreptată împotriva scrierii, cât şi 
experienţa mistică a filosofilor ce va fi dusă la 
desăvârşire de către Plotin. Ceea ce descrie aici 
Platon nu este nimic altceva decât iluminarea noetică 
rezultată în urma unirii mistice dintre intelectul uman 
şi cel divin9, acesta din urmă „aprinzându-l” pe cel 
dintâi şi readucându-l în starea sa originară „ca 
lumina” 10. Însă iluminarea nu poate fi obţinută fără 
asistenţa celui-care-ştie, a cărui intelect este deja în 
starea „activă” - obţinută prin aşa-numita „artă a 


răsucirii” practicată în  Akademiell, artă ce 


presupune cu necesitate existenţa relaţiei nemijlocite 
dintre iubitorii-de-înţelepciune. Să fie oare mai putin 
adevărat pentru filosofia de azi principiul dialogic atât 
de pregnant în tradiţia platoniciană? 

Filosoful şi filosofia în dialogul Politeia 

[60] 

[37] 

Elitism platonician 

Dacă multi exegeti occidentali înţeleg defectuos 
filosofia platoniciană, acest fapt se datorează, în 
primul rând, diferenţelor uriaşe dintre semnificaţiile 
antice ale respectivului concept şi cele pe care le-a 
primit în modernitate, sub tripla influenţă a 
cartezianismului, kantianismului şi pozitivismului. lată 
cauza principală pentru care statutul filosofului antic, 
modul său de viaţă, este radical diferit de cel al 
filosofului contemporan, care, cu foarte rare excepţii, 
nu mai revendică pentru sine un mod de viaţă „elitist”. 
Nu suntem primii care semnalează acest lucru. Anton 
Dumitriu la noi, Karl Albert dintre ultimii exegetii 
occidentali notorii, au analizat exemplar semnificaţiile 
platoniciene ale filosofiei, dezvăluind totodată un 
portret al filosofului aşa cum nu ne mai este dat să 


întâlnim. Pentru a întări o dată în plus spusele lor, în 


cele ce urmează vom analiza conceptul de filosofie aşa 
cum apare el în dialogul Politeia, pornind însă chiar de 
la aşa-zisul „elitism” ce-l caracterizează pe filosoful 
akademiei. Vom constata prezenţa unei indiscutabile 
dimensiuni contemplative a iubirii-de-înţelepciune, 
dimensiune care, ea singură, întemeiază 
autenticitatea actului  filosofării în perspectiva 
platonismului. 

Datorat discuţiei dintre Socrate şi Glaucon 
asupra guvernării cetăţii, discursul prezentat în 
dialogul Politeia conţine o afirmaţie care semnalează 
ceea ce, în mod justificat, poate fi numit „elitismul” 
concepţiei lui Platon despre filosof: „unor anumiţi 
oameni li se cuvine, prin firea lor, şi să se apuce de 
filosofie, şi să conducă în cetate, în timp ce celorlalţi 
nu li se cuvine să se atingă de filosofie” (474 be) 61 

[38]. 

Calitățile filosofului 

În spiritul aceluiaşi „elitism”, o secţiune masivă a 
dialogului - 485 a - 487 a62 

[39] - este dedicată enumerării calităţilor 
sufletului apt pentru filosofie, calităţi ce probează 
necesitatea unei electiuni atente a iubitorilor- 


înţelepciunii. lată care anume ar trebui să fie aceste 


calităţi: a) - Filosoful iubeşte statornic învăţătura ce i- 
ar oferi cunoaşterea acelei esențe neschimbătoare 
prin naştere ori pieire; b) - Se fereşte de minciună, pe 
care o şi urăşte; e) - Doreşte să aibă de a face cu 
plăcerile legate de sufletul însuşi, părăsind plăcerile 
legate de trup; d) - Este cumpătat şi lipsit de avaritie; 
e) - Este caracterizat de lărgimea sufletului şi a minţii; 
f) - Nu îi este frică de moarte; g) - Este drept şi blând; 
h) - Are o bună tinere de minte; i) - Posedă măsura si 
graţia inteligenţei, pe care propria sa fire poate să o 
facă a sui lesne către Ideea fiecărei realitäti-care-este. 

Parcurgând acest pomelnic de calităţi ale firii 
filosofice, nu putem decât să exclamăm împreună cu 
Glaucon: „Nici Dojana în persoană n-ar mai avea nimic 
de spus!” (487 a) 63 

[40]. Într-un alt fragment substanţial, 535 a - 541 
b64 

[41], noi calităţi ale firii filosofice sunt adăugate: 
ascutimea minţii, neşovăiala etc. Ţinând cont de un 
asemenea tablou al virtuţilor întrupate într-o singură 
persoană, este normal ca iniţierea unui filosof să 
dureze, după cum ne anunţă Socrate, cel puţin 30 de 
ani. Care sunt motivele acestui „elitism” platonician, 


adecvat mai degrabă unui ascet creştin decât unui 


„recent” filosof de cabinet? Răspunsul îl aflăm tot de 
la Platon: iubitorul-de-înţelepciune este acea fiinţă 
nobilă, cu totul deosebită prin fire de celelalte 
creaturi, a cărei preocupare centrală este cunoaşterea 
Ideii Binelui, cunoaştere numită de întemeietorul 
Akademiei „cunoaşterea supremă” (505 a) 65 

[42]. Radical deosebită de epistemologia 
contemporană, epistemologia platonicianä are ca 
obiect aşa-numitul Cosmos noetic (lumea ideilor), fapt 
care arată că „potrivit concepţiei întregii Antichităţi, 
filosofia reprezintă o mărturie asupra lumii spirituale” 
66 

[43]. 

Filosofie şi contemplatie 

La nivel antropologic, modalitatea subiectului 
cognitiv care vizează realizarea „cunoaşterii supreme” 
este contemplatia. Pentru mai multă relevanţă, 
reproducem un fragment semnificativ, care 
evidenţiază natura contemplativă a filosofului: „Cel cu 
mintea îndreptată spre cele-ce-sunt cu adevărat, 
Adeimantos, nu are răgaz să privească în jos, la 
preocupările omeneşti, nici ca, luptându-se cu alţii, să 
se umple de ură şi de rea voinţă; căci filosofii, privind 


şi contemplând realităţile care sunt aşezate să rămână 


egale cu sine, care nici nu pricinuiesc, nici nu îndură 
reciproc nedreptäti, care rămân în bună ordine şi 
potrivit cu raţiunea, le imită şi caută să se asemene cu 
ele cât pot” (500 be) 67 

[44]. 

Actul privirii acelor realităţi imuabile, veşnice, a 
fost şi este desemnat, în mod obişnuit, prin cuvântul 
„contemplaţie”. Decalc al latinescului contemplatio, 
termenul nostru este compus din con, formă derivată 
a prepozitiei cum, şi din substantivul templum. 
Sensurilele celui din urmă termen sunt acelea care ne 
vor releva semnificaţiile originare ale contemplatiei. 
Din dicţionarul etimologic al limbii latine alcătuit de 
A. Meillet, aflăm că templum este un termen specific 
limbii augurale, care desemna un perimetru con- 
sacrat (con-sacrum = laolaltă cu sacrul), un spaţiu 
sacru68 

[45]. Ţinând cont de aceste sumare consideraţii 
etimologice, înțelegem că contemplatio indică 
„Situarea în templum”. Conform antropologiei 
platoniciene, un asemenea spațiu consacrat se găseşte 
în chiar miezul ființei umane, fiind „acel principiu 
existent în oameni pe care Homer l-a numit &chipul si 


asemănarea divinului»” (501 b) 69 


[46]. Cunoaşterea Ideilor, a Fiintei (gr. to on), 
presupune reasezarea celui-care-cunoaste în centrul 
său noetic, în ,templul” din fiinţa sa cea mai adâncă, 
act posibil prin practicarea filosofiei ca şi „artă a 
răsucirii”: ,Discutia noastră arată însă că - îi spune 
Socrate lui Glaucon - după cum ochiul nu e în stare să 
se întoarcă spre strălucire dinspre întuneric, decât 
laolaltă cu întreg corpul, la fel această capacitate 
prezentă în sufletul fiecăruia, ca şi organul prin care 
fiecare cunoaşte, trebuie să se răsucească împreună 
cu întreg sufletul dinspre tărâmul devenirii, până ce ar 
ajunge să privească la ceea-ce-este si la märeata lui 
strălucire. Binele pe aceasta o numim, nu? 

— Da. 

— Iată deci arta &răsucirii»! Se pune problema în 
ce fel se va obţine transformarea cea mai rapidă şi 
mai eficace a sufletului. Nu e vorba de a îi sădi simţul 
«văzului», ci de a fi face să &vadăb pe cel ce are acest 
simţ, dar nu a fost crescut cum trebuie şi nici nu 
priveşte unde ar trebui” (581 cd) 70 

[47]; „Aceasta n-ar fi doar o răsturnare a scoicii! 
Ci o krăsucire» a sufletului de la o zi întunecată ca 
noaptea către ziua cea adevărată, o ascensiune şi o 


revenire către ceea-ce-este. Aceasta afirmă că este 


Y 


filosofia cea adevărată” (521 e) 71 

[48]. 

În viziune platoniciană, „răsucirea” sufletului, 
reorientarea sa împlinită „în chiar temeiul esenței 
sale” 72 

[49], se realizează prin educaţie (gr. paideea) - 
proces complex care presupune o foarte atentă şi 
laborioasă purificare (gr. katarsis), realizată printr-o 
„despărţire tot mai mult a sufletului de trup si 
deprinderea lui de a se concentra în sine, de a se 
retrage peste tot din trup şi de a trăi - cât este cu 
putinţă - şi în ceasul de acum şi mai târziu, el singur, 
cu sine însuşi, dezlegat ca de nişte lanţuri ale 
trupului” (Phaidon, 67 e) 73 

[50]. După aceste minime lămuriri, sunt evidente 
necesitatea şi semnificaţiile „elitismului” platonician, 
justificat de o concepţie asupra iubirii-de-înţelepciune 
ce confirmă aprecierea lui Anton Dumitriu conform 
căruia „de la primii gânditori greci până la 
rationalistul Aristotel, filosofia este considerată ca 
fiind altceva ca în timpurile moderne” 74 

[51]. 

Lumea 

[75] 


[52] lui Platon 

Introducere în cosmogonia dialogului Timaios 

[76] 

[53] 

Două premise hermeneutice 

Pentru a înţelege în consonantä cu aşa-numitul 
„context al descoperirii” cosmologia platoniciană sunt 
necesare două precizări. Prima, de natură 
hermeneutică, se referă la modul în care înţelegem să 
interpretăm doctrina întemeietorului Akademiei. În 
loc de a o „traduce” (sau, cu un termen preluat de la 
exegetul Auguste Dies, a o „transpune”) în termenii 
altor doctrine, preferăm O hermeneutică 
antireducţionistă, care încearcă să explice gândirea 
lui Platon prin ea însăşi. Înscriindu-ne într-o manieră 
proprie în direcţia ilustrată de Konrad Geiser, Hans 
Joachim Krämer sau, pe alte coordonate, de Jean- 
Claude Nilles, urmărim - împotriva tendinţelor 
moderne hiperrationaliste de a seculariza filosofia sub 
impulsul fatal dat de cartezianism, kantianism şi 
raționalismul iluminist  -  re-mitologizarea şi 
interpretarea platonismului în orizontul propriei sale 
tradiţii cultural-religioase. Prea mulţi interpreţi au 


uitat că dialogul Timaios este, la urma urmei, un 


discurs simbolic recomandat ca atare de însuşi Platon, 
un „mit iconic” (gr. ei kos mythos) ce reflectă modelul 
(arhetipul) divin reprezentat de ,vietuitoarea noetică” 
(gr. noeton zoon). 

A doua precizare, care anticipează concluziile 
demersului nostru, subliniază unitatea indisolubilă în 
gândirea  platoniciană dintre cosmologie şi 
antropologie: omul lui Platon este un microcosmos, în 
timp ce cosmosul este un macro-anthropos. În această 
direcţie, demersul nostru, al cărui obiect e 
cosmogonia  platoniciană, este condiționat de o 
presupozitie de natură antropologică ce dă sens 
exerciţiului hermeneutic pe care-l vom expune în 
continuare. 

Prin întreaga noastră analiză consacrată filosofiei 
„divinului Platon”, dorim să-l omagiem pe ilustrul 
savant şi profesor englez Francis MacDonald 
Conford77 

[54], care, opunându-se pozitivismului 
reprezentat de colegul său John Burnet, a demonstrat 
irefutabil strânsa si indisolubila legătură dintre 
mythos şi logos, legătură perpetuată prin intermediul 
presocraticilor în contextul întregii filosofii clasice 


greceşti. 


Motivul şi ordinea creaţiei 

De ce a creat Zeul lumea? lată o primă întrebare 
importantă pricinuită de lectura dialogului Timaios, 
din care aflăm următoarele: ,Timaios: Să spunem, 
deci, din ce cauză a alcătuit Demiurgul devenirea şi 
acest univers. El era bun, iar în cel bun nu poate 
apărea nicio invidie, niciodată, faţă de nimic. Fiind 
deci lipsit de invidie, el a vrut ca totul să fie cât mai 
asemănător, cu sine. [...] Dorind deci ca toate să fie 
bune şi, atât cât îi stătea în putinţă, nimic să nu fie 
imperfect, Demiurgul a luat tot ce era vizibil, lipsit de 
repaus şi aflat într-o mişcare discordantă şi haotică şi 
l-a condus din dezordine în ordine, considerând că 
ordinea este întru totul mai bună decât dezordinea” 
(29 d - 30 a) 78 

[55]. 

Vedem din acest fragment că motivul creaţiei 
este prin excelenţă unul teologic. Demiurgul este bun 
şi el vrea ca bunătatea lui să se reflecte în creaţia sa. 
Voința divină este suficientă, pentru Platon, lămuririi 
misterului originilor creaţiei. Această voinţă cade sub 
incidenţa mirabilului „Bine al lui Platon”, ipostază 
divină care, alături de Demiurg, se imanentizează prin 


actul creaţiei. Sustinem deci,  alăturându-ne 


interpretei elene Anna Kelessidou79 

[56], că universul platonician este o „kalliphanie” 
(o epifanie a Frumosului) în aceeaşi măsură în care 
este si o „agatophanie” (o epifanie a Binelui). 
Concepţia platoniciană referitoare la motivul creaţiei 
implică prezenţa tuturor  ipostazelor  Zeului: 
Demiurgul (cel care vrea), Binele (care-l condiţionează 
pe Demiurg indicându-i modul, calitatea creaţiei), şi 
nu în ultimul rând Intelectul divin (,vietuitoarea 
noetică” după a cărei asemănare e zămislit cosmosul). 

Probabil că acest punct al concepţiei platoniciene 
- cel referitor la motivul creaţiei - permite cea mai 
mare apropiere a filosofului atenian si a Părinților 
Bisericii, a filosofiei platoniciene şi a teologiei 
creştine.80 

[57] Când facem o asemenea afirmaţie ne gândim 
că şi în teologia iudeo-creştină ca şi în filosofia lui 
Platon, creaţia este rezultatul unei decizii izvorâte din 
bunătatea şi iubirea divină, decizie întărită de voinţa 
Zeului care înfăptuieşte creaţia prin cuvânt (gr. logos). 
Mai mult, modul în care ipostazele divinității 
platoniciene colaborează la desăvârşirea creaţiei 
seamănă izbitor de mult cu colaborarea dintre cele 


trei Persoane (Tatăl, Fiul şi Spiritul Sfânt) ale Treimii 


din teologia creştină. Astfel, putem înţelege de ce 
mulţi dintre Părinţii primelor secole, - în special Sf. 
Iustin Martirul şi Filosoful, Clement Alexandrinul, Sf. 
Vasile cel Mare, Origen sau Sf. Grigore de Nyssa - au 
fost fascinati (în măsuri diferite) de cosmologia 
platoniciană. Nu trebuie să-l uităm nici pe irlandezul 
loan Scottus Eriugena, acest genial „barbar socotit a 
fi de undeva de la capătul lumii” a cărui viziune 
despre cosmos perceput şi înţeles ca teofanie 
conservă si desävârseste doctrina cosmogonicä 
platoniciana81 

[58]. 

Cât despre ordinea desfăşurării creaţiei, întâlnim 
aceeaşi viziune ierarhică, ascendentă, decelabilă şi în 
contextul teologiei dialogului Timaios, Demiurgul 
luând tot ceea ce este „vizibil, lipsit de repaus şi aflat 
într-o mişcare discordantă şi haotică” şi conducând 
totul „din dezordine în ordine” (fr. 30 a). Aducând noi 
lămuriri, într-un fragment imediat ulterior celui 
tocmai citat, personajul Timaios afirmă că: 
„Demiurgul a zidit universul punând spiritul în suflet 
şi sufletul în trup” (30 b) 82 

[59]. 


Prin indicarea succesiunii elementelor care intră 


în structura cosmosului este evidenţiată încă o dată 
ierarhia implicată în structura  cosmogoniei 
platoniciene. Evident, ne reîntâlnim cu ierarhia 
specifică platonismului, care porneşte de la ceea ce 
este „sus” în ordinea ontologică a lumii: intelectul 
(tradus aici prin „spirit” - gr. nous), urmat de 
termenul mediu: sufletul (gr. psyche) şi, în fine, de cel 
situat „jos”, la nivelul fizic al creaţiei: trupul (gr. 
soma). 

Modelul creaţiei: ,vietuitoarea noetică”. 

Una dintre interogatiile cele mai specifice 
platonismului se referă, în consecvență cu întreaga 
teorie a ideilor, la „modelul” sau „paradigma” după 
care a fost făurit cosmosul: ... „[.] în asemănarea 
căreia dintre viețuitoare a alcătuit Demiurgul 
universul? [...] să admitem că universul este cel mai 
asemănător aceluia ale cărui părţi sunt toate celelalte 
vieţuitoare, luate fie individual, fie pe genuri. Căci 
acesta are cuprinse în sine însuşi toate vietuitoarele 
inteligibile, la fel cum acest univers ne cuprinde pe 
noi şi pe toate celelalte creaturi vizibile” (30 cd).83 

[60] 

După cum vom vedea în capitolul dedicat 


teologiei descrise în dialogul Timaios, Zeul platonician 


are trei ipostaze între care şi Intelectul divin, 
prototipul reprezentat iconic de către lumea creată. 
Cosmosul nu este nimic altceva decât oglinda ce 
reflectă acest Intelect divin, care, la rândul lui, este 
„locul supraceresc” (gr. hyperouranios topos - 
Phaidros, 247 c) unde e situată fiinţa (gr. to on). În 
această ordine de idei putem susţine că ,vietuitoarea 


= 43) 


noetică” (gr. noeton zoon) nu trebuie confundată cu 
inteligibilele; ea este transcendentă în raport cu 
acestea, deşi le este conţinut şi substanţă (temei). 

Să vedem acum care sunt consecinţele acestei 
afirmaţii, în raport cu una dintre cele mai răspândite 
interpretări, anume cea a profesorului Luc Brisson. 
Deci. Dacă ,vietuitoarea inteligibilă” este Intelectul 
divin, atunci afirmaţia profesorului L. Brisson, după 
care Demiurgul lui Platon este un intelect (gr. nous) 
separat e neverosimilă84 

[61]. Nu suntem primii care afirmă acest lucru. 
Un alt exeget francez menţionat la începutul lucrării 
noastre, Jean-Claude Nilles, a respins interpretarea lui 
Luc Brisson arătând că ea este o încercare de „de- 
mitologizare” şi ,de-personalizare” a Demiurgului 
platonician85 


[62]. În fond, exegeza reducţionistă practicată de 


L. Brisson dizolvă inclusiv funcţionalitatea 
„vieţuitoarei inteligibile”, confundată cu cea a 
Demiurgului. De aceea susţinem că ,vietuitoarea 
noetică” este o ipostază distinctă a Zeului lui Platon, 
reprezentând imaginea mitologizantă a Intelectului 
divin; susţinem astfel cu tărie că este necesar să 
conservăm intactă structura cosmosului platonician, 
fără a reduce nivelurile sale la unul sau altul dintre 
acestea. Iată cum arată, schematic, ierarhia 
cosmogonică platoniciană: 

Nivelul teologic 

1) Demiurgul (gr. ho demiurgos - cea mai 
„înaltă” ipostază a zeului lui Platon, numit şi „tatăl” - 
gr. ho pater - cosmosului); 

2) Binele lui Platon (gr. tou Platonos tagathon - 
ipostaza intermediară); 

3) Intelectul divin (gr. nous, numit si 
„vieţuitoarea noetică” - gr. noeton zoon, ipostaza 
inferioară a Zeului platonician, prin care se realizează 
puntea de legătură între Zeu şi cosmos); 

Nivelul ontologic (metafizic) 

4) Fiinţa veşnică (gr. to on - cel mai înalt nivel 
ontologic al creaţiei); 


5) Devenirea veşnică (gr. to gignomenon - nivelul 


ontologic intermediar); 

6) Receptaculul (gr. he chora - nivelul ontologic 
de „jos”). 

Omul şi cosmosul nu sunt decât „asemănări”, 
„icoane” ale Zeului, a căror structură intimă este 
generată şi susţinută cu ajutorul principiilor nivelului 
ontologic. Această structură intimă întemeiată pe 
asemănarea omului cu  Divinul e cea care 
fundamentează conceptul de homoiosis theoi 

[86] 

[63]. 

Cum a fost făurit cosmosul? 

Am văzut deja că universul şi creaţia lui implică o 
structurare ierarhică, citând fragmentul în care ni se 
prezintă această ierarhie: Demiurgul zideşte cosmosul 
punând spiritul (gr. nous) în suflet (gr. psyche) şi 
sufletul în trup (gr. soma).87 

[64] Pentru a accentua dimensiunea ierarhică a 
cosmogoniei platoniciene, vom cita un alt fragment 
cuprins în dialogul Timaios: „El (Demiurgul - n.n.) a 
făcut sufletul, şi prin naştere şi prin virtute, înaintea 
trupului şi mai bătrân decât acesta, ca un stăpân 
poruncind unui supus” (34 e).88 

[65] 


Postulând calitatea sufletului de a fi stăpân al 
trupului, Platon indică din nou o ierarhie ontologică. 
Nu este vorba, atunci când se vorbeşte despre 
anterioritatea temporală a sufletului în raport cu 
trupul, de o viziune istoricistă aplicată structurii 
cosmosului, ci de o viziune calitativă, care distinge o 
ordine (ierarhie) a creaţiei în funcţie de măsura în 
care fiecare componentă a Universului participă, mai 
mult sau mai puţin, la prototipul divin reprezentat de 
către cosmos. De aceea e firesc ca sufletul să ocupe 
primul loc în pomenita ierarhie, ţinând cont că în el se 
află sălăşluit spiritul (gr. nous), care, la rândul lui, e 
situat în imediata vecinătate a Intelectului divin. 

Textele dialogurilor nu ne spun dacă spiritul este 
o fărâmă din Intelectul divin, o scânteie nemuritoare 
şi necreată pe care omul o poartă în sine spre 
asemănarea cu cele veşnice şi divine. Există un 
fragment unde, vorbind despre intelectul (spiritul - 
nous) omenesc, Timaios îl numeşte „acea parte din ele 
(din creaturi - n.n.) care se cuvine să poarte acelaşi 
nume cu nemuritorii, cea numită divină” (41 e) 89 

[66]. Prin analogie am putea conchide că şi 
spiritul conţinut de Sufletul Lumii este divin şi 


nemuritor, ceea ce pare a indica identitatea dintre el 


şi ,vietuitoarea noetică”. Totuşi, pentru a nu risca o 
interpretare prea hazardată, ne vom limita la a spune 
că, eventual, spiritul pus în suflet poate fi înţeles ca o 
imanentizare a Intelectului divin, modalitate a Zeului 
lui Platon de a intra într-o relaţie de profunzime cu 
propria creaţie. 

Nu putem vorbi despre modul în care a fost creat 
cosmosul fără a aminti, o dată în plus, calitatea sa cea 
mai importantă: cosmosul a fost făurit ca fiind o 
„asemănare” (gr. ei kon) a ,vietuitoarei noetice”. Cât 
de importantă este această calitate a universului 
platonician se poate vedea, de exemplu, în fragmentul 
în care Timaios vorbeşte despre preocuparea de 
căpetenie a Demiurgului, aceea de a face cosmosul cât 
mai asemănător modelului: „O dată ce a văzut că 
universul se mişcă şi este viu, născut ca sfânt lăcaş al 
zeilor nemuritori, tatăl care l-a zămislit a fost cuprins 
de încântare şi, bucurându-se, s-a gândit cum să-l facă 
şi mai asemănător modelului lui” (37 cd) 90 

[67]. Putem înţelege de aici, pentru a ne 
reîntoarce la chestiunea motivelor creării lumii de 
către Zeu, că unul dintre ele este acela care ar putea 
fi numit motivul autocunoaşterii divine. Zeul vrea să-şi 


contemple frumuseţea, bunătatea etc., iar lumea 


creată este tocmai oglinda care-i permite acest lucru. 

Sufletul lumii 

Niciun subiect nu a fost mai aprig dezbătut de 
comentatorii platonizanti decât cel referitor la 
structura sufletului lumii. În monografia sa Le Mâme 
et l'Autre dans la Structure Ontologique du Timee de 
Platon (Sankt Augustin, Academia Verlag, 19942), 
profesorul Luc Brisson a descris aproape toate 
interpretările date celebrului fragment 35 a - 36 d din 
dialogul Timaios, unde, folosind substanțiale 
cunoştinţe muzicale şi matematice, preluate - se pare 
- de la pitagorici, Platon descrie succint structura 
sufletului lumii91 

[68]. Înaintea lui Luc Brisson, un alt savant 
francez, Joseph Moreau, a dedicat acestui subiect o 
vastă monografie: l'âme du monde de Platon aux 
Stoiciens (Paris, Les Belles Lettres, 1939). Din 
multiplele aspecte discutate de-a lungul timpului, nu 
ne vom opri decât asupra unuia singur, referitor la 
calitatea (statutul) de intermediar a sufletului lumii. 

În ultima parte a studiului său, Joseph Moreau 
arată că Sufletul Lumii „est intermédiaire entre 
l'Univers sensibile et son Modele intelligibile”. 

[92] 


[69]; „l'âme est [...] un symbole cosmogonique; 
dans l’histoire de la genèse de l'Univers, elle a une 
fonction intermediaire”. 

[93] 

[70]. Luc Brisson, deopotrivă cu multi alţi 
comentatori, profesează şi el această interpretare. 
Funcţia de intermediar îi este cu adevărat 
caracteristică Sufletului Lumii, ea reprezentând o 
legătură nu atât între lumea sensibilă şi cea 
inteligibilă, cât între lumea sensibilă şi lumea divină 
(situată la altitudinea acelui „loc supraceresc” 
menţionat în Phaidros). Sufletul Lumii este lentila prin 
care Zeul priveşte cosmosul creat, cosmos despre care 
putem spune, parafrazându-l pe Jean Moreau, că este 
un simbol ce indică prin puterea sa de semnificare 
acţiunea creatoare a Zeului. 

Totodată Sufletul Lumii reprezintă natura (gr. 
physis) atât de căutată de filosofii presocratici. Dacă 
dialogul Timaios este un dialog „despre natură”, la fel 
de bine el poate fi considerat un dialog „despre 
Sufletul Lumii”. Pe drept cuvânt, L. Brisson consideră 
fragmentul în care este descris Sufletul Lumii ca 
reprezentând „le point d'equilibre d'une 


interpretation globale du Timee” 94 


[71]. 

Trei sunt „elementele” din care este constituit 
Sufletul Lumii: ,existenta” (gr. ousia), „identicul” (gr. 
tauton) şi „diferitul” (gr. tateron) 95 

[72]. Fără a încerca reducerea acestor trei 
elemente la anumite aspecte ale discursului filosofic 
platonician, vom sugera o interpretare „mitologizantă” 
a structurii Sufletului Lumii, utilizând un simbol 
platonician al sufletului. Să vedem despre ce este 
vorba. 

În dialogul Phaidros, Socrate descrie sufletul 
omenesc astfel: „Sufletul ne apare asemenea unei 
puteri ce cuprinde laolaltă, din fire îngemănaţi şi 
înzestrați cu aripi, atelaj înaripat şi pe vizitiul său” 
(246 a) 96 

[73]. Ulterior aflăm că atunci „când e vorba de 
zei, şi caii şi vizitii sunt cu toţii buni şi de viţă nobilă; 
însă în celelalte cazuri (de exemplu în cazul oamenilor 
- n.n.), felul lor de a fi este amestecat” (246 a - b) 97 

[74]. În Timaios, vorbind despre crearea omului, 
Platon afirmă că „ingredientele” (adică ,existenta”, 
„identicul” şi „diferitul”) folosite „nu mai erau la fel şi 
în aceeaşi măsură de pure, ci numai de rangul al 


doilea şi al treilea de puritate” (41 d) 98 


[75]. 
Pe baza acestor fragmente putem constata 
existența unui paralelism remarcabil între simbolul 


psihologic din Phaidros şi structura sufletului descrisă 


în Timaios. Atât elementele din Phaidros - caii 
atelajului şi vizitiul - cât şi cele din Timaios - 
existența, identicul şi diferitul - sunt deopotrivă 


impure; pe cale de consecință logică, „traducând” 
această structură în imaginile simbolului atelajului 
înaripat, vizitiul ar fi simbolul conceptului de 
„existenţă”, calul alb ar fi cel al conceptului de 
„identic” iar cel negru al celui de „diferit”. Ni se va 
reproşa poate că, procedând astfel, diminuăm virtuțile 
explicative ale descrierii filosofice din Timaios în 
favoarea imaginilor simbolice din Phaidros. Nimic mai 
fals! Pentru Platon explicaţia „ştiinţifică” nu a 
reprezentat niciodată atributul exclusiv al raţiunii. 
Superior acesteia, intelectul poate cunoaşte şi 
înţelege lumea inclusiv pe cale simbolică, parcurgând 
drumul regal al contemplatiei (descrisă în Politeia sub 
denumirea de „artă a răsucirii” sufletului dinspre 
sensibil înspre inteligibil). 
Trupul lumii 


Prezentă la nivel psihologic, ierarhia şi ordinea 


creaţiei sunt reîntâlnite şi la nivel somatic. Întreaga 
descriere a creării Trupului Lumii evidenţiază acest 
fapt: „Aşadar, dacă corpul universului trebuie să fie o 
suprafaţă plană, neavând nicio adâncime, atunci o 
singură medie ar fi fost suficientă pentru a lega pe 
cele corelate cu ea şi pe sine însăşi: dar universul 
trebuie să aibă o formă solidă, iar pe cele solide le 
îmbină în chip fericit la un loc întotdeauna două 
medietäti, niciodată una singură. În acest fel, 
Demiurgul a aşezat între foc şi pământ apa şi aerul şi 
le-a dispus, astfel încât ceea ce este focul faţă de aer 
este aerul faţă de apă, iar ceea ce este aerul faţă de 
apă este apa faţă de pământ, îmbinându-le astfel la un 
loc şi alcătuind un univers vizibil şi tangibil” (32 a - 33 
b) 99 

[76]. 

Fragmentul citat fiind destul de transparent, vom 
remarca doar faptul că matematica organizare şi 
ierarhizare a cosmosului se instituie într-o replică 
serioasă dată acuzei de antisomatism, îndreptată 
împotriva lui Platon mai ales de unii teologi creştini. 
Cum ar putea fi verosimilă aceasta critică, când 
vedem că trupul lumii ne este înfăţişat ca fiind 


construit cu atâta minutie de paternul Demiurg? Fără 


a accepta explicaţiile celor care disting între mai 
multe „vârste” platoniciene ale elaborării dialogurilor, 
- cele de tinereţe ar fi antisomatice, pe când cele de 
maturitate ar fi mai conciliante cu somatismul - 
sugerăm încă o dată necesitatea unei cercetări 
nuantate, bazate pe totalitatea dialogurilor si nu doar 
pe unele dintre acestea, care convin opticii 
egocentrice a cercetătorului. 

În loc de concluzii: Anthropokosmos 

Parcă citând din vreun text extras din fascinantul 
Corpus Hermeticum, Luc Brisson recunoaşte cu 
justeţe că: „Lhomme est un microcosme qui recapitule 
le macrocosme, mais ă un niveau inferieur. Voilă le 
point essentiel de la représentation de l’homme dans 
le Timée de Platon” 100 

[77]. 

Într-adevăr, structura cosmosului şi a omului 
sunt într-o corespondență perfectă. Această structură 
este triadică, constituită dintr-un spirit (gr. nous) un 
suflet (gr. psyche) şi un corp (gr. soma). Evident, 
viziunea antropologică platoniciană nu este altceva 
decât reflectarea, la nivelul umanului, a cosmosului. 
După cum am spus deja, omul şi cosmosul sunt cele 


două feţe ale unei unice medalii. Această descoperire 


ne-a condus spre cercetarea cosmogoniei 
platoniciene, ea reprezentând „motorul” demersului 
nostru. Astfel am înţeles să luăm în serios întrebarea 
pusă de Socrate lui Phaidros care, credem noi, 
rămâne etern valabilă: „Însă oare crezi că natura 
sufletului (omenesc - n.n.) poate fi pricepută cum 
trebuie fără să cunoşti natura întregului univers?” 
(Phaidros, 270 e - d). 

ANEXĂ 

Precizări terminologice: cosmos, cosmogonie, 
cosmologie 

Referindu-se la Univers, Platon îl numeşte 
deopotrivă „întreg” (gr. pas - 27 c4), „cosmos” (gr. 


n 


kosmos - 28 b3) sau „cer” (gr. ouranos - 28 b3), 
afirmând în fragmentul 28 b că încă ar putea fi numit 
şi mai nimerit decât în aceste diferite moduri. Fiind 
deci sinonimi în contextul dialogului Timaios, termenii 
kosmos şi ouranos apar destul de frecvent în corpus-ul 
platonician101 

[78]. Dintre aceştia primul este mai important, 
ţinând cont de faptul că împreună cu gonos, radicalul 
verbului gignomai, formează termenul kosmogonia 

[102] 


[79]. Având o etimologie obscură, substantivul 


kosmos indică originar noţiunea de „ordine, punere în 
ordine” 103 

[80]. Pentru a denumi lumea în întregul ei, se 
pare că termenul a fost pentru prima oară folosit de 
către Heraklit. 

Semnificând „creaţia sau originile lumii” 104 

[81], cuvântul grec kosmogonia apare abia în 
vocabularul lui Plutarh105 

[82]. Ceea ce nu înseamnă, desigur, că termenul 
nu a circulat în discursul filosofic rostit înaintea 
consemnării sale în scris. Aprofundând semnificaţiile 
acestuia, Reynal Sorel afirmă că „la cosmogonie 
évoque la naissance in illo tempore des entité 
primordiales et celle de leur génération directe” 106 

[83]; „Composé tardif, el's enracine pourtant 
dans les acceptions originelles de kosmos et de 
gignomai. Îl retient de ce verbe son sens premier de 
naissance, kgenration) et non celui plus recent de 
«devenir>. [... De mot kosmos, le composé retient 
l’idée d'arrangement efficace avant celle du monde” 
107 

[84]. 

Dacă preferăm termenul de „cosmogonie” în 


locul celui de „cosmologie” - mai frecvent utilizat în 


limbile moderne - faptul se datorează postulatului 
platonician conform căruia cosmosul (gr. kosmos) 
„este născut” (fr. 28 b). Totodată opţiunea noastră se 
bazează şi pe o anumită distincţie între cosmogonie şi 
cosmologie: în timp ce cosmogonia vizează inclusiv 
originile metafizice ale Universului, cosmologia se 
referă exclusiv la diferitele legi şi modificări existente 
în interiorul acestuia. Cu alte cuvinte, cosmogonia 
platoniciană poate fi considerată o cosmologie 
teocentrică, în care se vorbeşte şi despre ceea ce este 
dincolo de Universul vizibil, fizic: Demiurgul (Zeul 
atotputernic, creator al Cerului şi al Pământului) şi 
principiile metafizice. Cosmologia se limitează, deci, la 
nivelul fizic al existentului, în timp ce cosmogonia se 
referă inclusiv la dimensiunea teologică a acestuia. 

„Lumea” lui Platon este mult mai completă şi 
complexă în raport cu „lumea” lui Galilei, care, după 
cum a arătat Horia-Roman Patapievici108 

[85], a contribuit decisiv la  „inversiunea 
atributelor platoniciene”, atribuind cosmosului (lumii 
fizice) proprietăţile specifice exclusiv Demiurgului 
platonician sau Divinităţii supreme iudeo-creştine. 
Urmându-l pe autorul dialogului Timaios, iată cum ne 


este înfăţişat Cosmosul şi Cauza sa generatoare: „Este 


născut; căci este vizibil, palpabil şi are trup, iar toate 
de acest fel sunt sensibile; şi cele sensibile, aşa cum 
am spus, putând fi concepute prin opinia întemeiată 
pe sensibilitate, au devenire şi sunt generabile. Dar, 
afirmăm că tot ceea ce devine, devine în mod necesar 
sub acţiunea unei cauze. A găsi pe autorul şi tatăl 
acestui univers e un lucru greu, şi odată găsit, este cu 
neputinţă să-l spui tuturor” 109 

[86]. 

Am optat în titlul studiului nostru pentru 
termenul mai general „lume” tocmai pentru a nu 
contribui la confuziile frecvente care se fac între 
noțiunile de cosmologie şi cosmogonie. Constienti de 
insuficiența precizărilor aduse, am indicat şi prin 
subtitlu că acest termen este, pentru noi, indisolubil 
legat de cel de cosmogonie. Toate aceste tribulatii nu 
sunt gratuite; ele au menirea de a indica gravele 
modificări semantice pricinuite de abaterile 
iresponsabile, motivate ideologic şi nu epistemologic, 
de la viziunea clasică asupra omului şi lumii. Cu riscul 
de a ne atrage critici de factură (post) modernă, 
precizăm că nu vrem să fim părtaşi la nicio 
„reconstrucţie a metafizicii”, argumentată de Martin 


Heidegger printr-o interpretare mult prea personală a 


filosofiei clasice greceşti. 

Istoricitate şi eternitate în dialogul Timaios 

Una dintre prejudecățile care afectează grav 
buna înţelegere a filosofiei platoniciene este cea 
referitoare la pretinsul antisomatism profesat de 
întemeietorul Akademiei. Înţelegând greşit concepţia 
acestuia despre lumea sensibilă (gr. kosmos 
aisthetos), pe care Platon ar devaloriza-o în favoarea 
afirmării exclusive şi exclusiviste a lumii inteligibile 
(gr. kosmos noetos), unii exegeti ajung, în consecinţă, 
să susţină caracterul antisomatic al filosofiei sale. De 
aici nu mai este decât un pas până la postularea 
anistorismului platonician, preluat mai mult sau mai 
puţin conştient de o tradiţie culturală ce urcă până în 
imediata noastră contemporaneitate, vehiculată de 
autori ca Mircea Eliade sau Jean Borella. Constatând 
această stare de lucruri, ne-am propus să ne edificăm 
asupra concepţiei platoniciene despre lumea sensibilă, 
demers care ulterior va permite înţelegerea corectă a 
învățăturilor lui Platon referitoare la trup şi istorie. 

„Lumea inteligibilă” şi „lumea sensibilă”. 

Personajul Timaios, cetăţean al cetăţii Locri din 
Italia, îi mărturiseşte lui Socrate că în ceea ce priveşte 


naşterea Universului (gr. kosmogonia) şi cele despre 


zei „se cuvine să acceptăm un mit verosimil (gr. ei kos 
mythos) şi să nu căutăm nimic dincolo de el” (29 cd) 
110 

[87]. Sintagma ei kos mythos reapare în 
fragmentele 59 c şi 68 d, iar în alte locuri Timaios îşi 
etichetează discursul ca fiind unei kos logos: 30 b, 48 
d, 53 d, 55 d, 56 a, 57 d, 90 e111 

[88]. Toate aceste referiri la mitul cosmogonic ca 
la unei kos mythos au provocat o dispută de proporții. 
Cum trebuie înţeles discursul platonician conţinut în 
Timaios: literal sau alegoric? 112 

[89] Cosmogonia rostită de cetăţeanul din Locri 
este sau nu un mit? 113 

[90] 

Primul partizan al răspunsului literal dat acestei 
întrebări este Aristotel114 

[91]. I-au urmat Plutarh, Cicero, Sfântul 
Augustin, Atticus şi Proclus115 

[92]. Dintre exegetii moderni, în favoarea 
interpretării literale, s-au pronunţat Üeberweg, 
Stumpf, Theodor Martin, Victor Brochard, Theodor 
Gomperz, Ulrich von VWilliamowitz Moellendorf, 
Archer-Hind sau, mai recent, Gregory Vlastos, Insardi 


Parente şi Giovanni Reale. De fapt, în ce constă 


diferenţa dintre interpretarea alegorică şi cea literală? 
Fortând putin, vom spune că în timp ce pentru adepţii 
interpretării literale textul platonician spune exact 
ceea ce spune, adică ceea ce putem desprinde strict 
din litera textului cu referire la creaţia şi structura 
lumii, pentru alegorizanti textul platonician trebuie 
descifrat cu ajutorul unor chei de lectură mai greu 
accesibile, întemeiate pe anumite corespondențe între 
conceptele din dialogul Timaios, pe de o parte, şi o 
serie de „învățături nescrise”, exterioare textului 
dialogului în cauză, pe de altă parte. 

Şcolarhul Xenokrates - succesorul lui Speussip la 
conducerea  Akademiei - răspunde criticilor 
aristoteliciene îndreptate împotriva lui Platon, 
inaugurând interpretarea mitologică a cosmogoniei 
platoniciene. Îl susțin Crantor, Porphyrios, lamblichos 
şi Chalcidius. Dintre moderni, îi menţionăm pe Eduard 
Zeller, Robert Taylor, Francis MacDonald Cornford, 
Harold Cherniss şi Luc Brisson. Li se adaugă Perceval 
Frutiger, critic vehement al lecturii literale aplicate de 
Üeberweg şi Stumpf cosmogoniei platoniciene. Acest 
autor indică sursa erorii „literale”: confuzia făcută 
între mit şi alegorie116 


[93]. P. Frutiger subliniază că în Timaios avem 


„d'une part une cosmogonie, c’est-à-dire un récit de la 
naissance de l'univers, d'autre part, une physique, 
c'est-ă-dire une theorie du monde sensibile”. 

[117] 

[94]. 

Pentru o bună înțelegere a sensului sintagmei ei 
kos mythos, este necesară o reevaluare a 
semnificatiilor termenului ei kos 

[118] 

[95]. Din Lexiconul lui Édouard des Places, aflăm 
că, în contextul corpusului platonic, ei kos are 
următoarele înțelesuri: 1. adjectiv a) «ressemblant»; 
a) «naturii, raisonnable»; e) «vraisemblable»; 2. 
substantiv n. «vraisemblance» 119 

[96]. Cei mai mulți traducători optează pentru 
sensul 1. e) «vraisemblable». Inclusiv Cătălin Partenie, 
traducătorul în limba română a dialogurilor Timaios şi 
Critias, traduce ei kos cu «verosimil». La fel de 
semnificativ şi sugestiv este şi sensul 1. a) 
«ressemblant». Pentru a ne explica afirmația, vom 
întreprinde o trecere în revistă a structurii 
epistemologiei platoniciene, abordată în analogie cu 
ontologia şi antropologia întemeietorului Akademiei. 


Vom folosi clasificările genurilor cunoaşterii şi a 


obiectelor corespunzătoare lor alcătuite de un 
neoplatonician, Proclus, apoi cele propuse de un 
exeget modern notoriu, Leon Robin120 

[97]. 

A. Clasificarea lui Proclus 

1. noeta: - noeta propriu-zisă (noesis) 

— Dianoeta 

2. aistheta: - aistheta propriu-zise (pistis) 

— Eikasta (ei kasia) 

B. Clasificarea lui Leon Robin 

1. Obiectele artelor mimetice: - ei kasia 

— Doxa 

2. Obiectele artelor poetice - pistis 

3. Obiectele artelor matematice - dianoia 

— Episteme 

4. Ideile sau Formele - noesis 

5. Binele 

Bazându-ne pe aceste clasificări schematice, vom 
putea pătrunde mai uşor sensul sintagmei ei kos 
mythos. 

Care sunt obiectele „mitului verosimil” despre 
creația lumii? Demiurgul, cele trei genuri eterne, apoi 
cosmosul (sau macrocosmosul) şi omul 


(microcosmosul). Niciunul din aceste obiecte nu ne 


sunt accesibile în mod direct. Dacă ar fi fost 
cognoscibile în mod nemijlocit, mitul relatat de 
Timaios n-ar mai avea nicio legitimitate. Însăşi 
această naraţiune probează armonia existentă între 
sensibil şi inteligibil, ea reprezentând puntea care 
uneşte cele două niveluri ale cosmosului platonician. 
În actualul stadiu al umanului, cunoaşterea 
„modelelor” trebuie începută de la ,copiile” lor, 
acestea din urmă  prezenţificând arhetipurile 
simbolizate (precizăm că raportul dintre „copie” şi 
,model” este identic cu cel dintre „simbolizant” şi 
„simbolizat”). Mitul cosmogonic platonician este o 
naraţiune simbolică, o „icoană”, fiind „asemănătoare” 
modelului reprezentat. În acest sens, ei kos mythos se 
poate traduce prin „mit iconic”. Drumul către Idei, 
către Bine, sau către Demiurg începe cu opinia (gr. 
doxa), care, atunci când este în armonie cu fiinţa (gr. 
to on) devine „asemănarea” sa (a respectivului 
obiect). Dacă Cătălin Partenie susţine - pe deplin 
justificat - că „întreaga cosmologie din acest dialog 
(Timaios - n. L. R.) reprezintă în fond o încercare de a 
reda lumii devenirii mai multă demnitate ontologică” 

[98], noi l-am completa afirmând că dialogul în 


discuţie relevă pe deplin concepţia lui Platon despre 
raportul dintre cosmosul noetic şi cel estetic. 
Nivelurile ontologice ale universului platonician sunt 
ordonate ierarhic, cel inteligibil deţinând întâietatea 
în raport cu cel sensibil. În niciun caz relaţia dintre 
ele nu este una de excludere - cum cred susţinătorii 
antisomatismului şi antiistoricismului platonician. 

Cele arătate până acum ne determină să ne 
opunem atât interpretării literale a „mitului iconic” 
platonician, care diminuează valoarea transcendentei, 
cât şi a interpretării exclusiv alegorice, care neagă 
valoarea imanentei (deci, implicit, pe cea a trupului şi 
a istoriei). Altfel spus, în termeni teologici, ne opunem 
oricărei forme de monofizism. Interpretarea corectă 
este cea mitologică, care valorizează - păstrând 
ordinea lor ierarhică - atât lumea Ideilor cât şi lumea 
devenirii. 

Timp şi eternitate în filosofia lui Platon 

Alături de pretioasele lămuriri referitoare la 
raportul dintre lumea sensibilă şi cea inteligibilă, 
dialogul Timaios conţine cel mai important fragment 
din întreg corpusul platonician privitor la raportul 
existent între temporalitate şi eternitate. Este vorba 


despre fragmentul 37 c - 38 c pe care, dată fiind 


covârşitoarea sa importanţă, îl vom cita în întregime: 
„O dată ce a văzut că universul se mişcă şi este viu, 
născut ca sfânt lăcaş al zeilor nemuritori, tatăl care l-a 
zămislit a fost cuprins de încântare şi, bucurându-se, 
s-a gândit cum să-l facă cât mai asemănător modelului 
lui. Şi cum acest model este o vieţuitoare veşnică, 
Demiurgul s-a străduit să desăvârşească universul şi 
în această privinţă. Dar natura veşnică a vietuitoarei- 
model era cu totul imposibil de conferit vietuitoarei 
născute. Atunci s-a gândit să facă, cumva, o copie 
mobilă a eternității şi, în timp ce orânduia universul, a 
făcut după modelul eternității statornicite în 
unicitatea sa o copie care veşnic se mişcă potrivit 
numărului - adică ceea ce noi am numit timp. Căci, 
înainte de naşterea cerului, nu existau zile şi nopti, 
luni şi ani; Demiurgul însă a făcut astfel încât ele să 
apară odată cu alcătuirea universului. Toate acestea 
sunt părţi ale timpului şi atât a fost cât şi va fi sunt 
forme născute ale timpului, pe care, nedându-ne 
seama, le atribuim în mod greşit existenţei veşnice. 
Căci noi spunem ka fost, este şi va fi», dar într-o 
vorbire adevărată, numai keste» i se potriveşte, în 
timp ce Ka fost şi &va fi» se cad enunțate despre 


devenirea ce se desfăşoară în timp; căci acestea sunt 


mişcări, pe când ceea ce este veşnic identic şi imobil 
nu poate deveni nici mai bătrân, nici mai tânăr prin 
trecerea timpului; şi nici nu a fost cândva, nici nu este 
acum şi nici nu va fi vreodată în devenire; şi, în 
general, nimic nu-i aparţine din ceea ce devenirea 
leagă de cele supuse simţurilor, ci acestea s-au născut 
ca forme ale timpului, care imită eternitatea şi se 
mişcă în cerc potrivit numărului. Şi, în plus, mai 
spunem şi astfel de lucruri: că trecutul este trecut, că 
prezentul este prezent, că viitorul este viitor şi că 
inexistentul este inexistent - toate expresii incorecte. 
Dar, poate că nu acum este momentul pentru a 
clarifica aceste lucruri. Aşadar, timpul s-a născut 
odată cu cerul, pentru ca, născute fiind împreună, 
împreună să piară, dacă va fi vreodată să piară; şi 
cerul a fost făcut după modelul naturii eterne, pentru 
a fi cât mai asemănător cu acesta. Căci modelul este o 
existenţă veşnică, pe când cerul a fost, este şi va fi de- 
a lungul întregului timp, până la capătul lui” 122 

[99]. 

Să rezumăm ideea centrală a acestui fragment: 
asemenea cosmosului, care este „copia” (gr. ei kon) 
naturii eterne, timpul este „copia” eternității. În 


consecinţă, remarcând relaţia de asemănare dintre 


timp şi eternitate, putem susţine că pentru Platon 
istoricitatea reprezintă reflectarea eternității în lumea 
devenirii. 

Străină concepţiei platoniciene,  disjuncţia 
radicală dintre sensibil şi inteligibil este evitată printr- 
o ontologie ierarhică, cele două niveluri avându-şi 
locuri bine stabilite în interiorul structurii scalare a 
universului platonic. În ce priveşte istoricitatea, 
departe de a o nega, filosoful atenian îi postulează 
condiţia de existenţei: semnificaţia ei transcendentă. 
Ceea ce respinge categoric Platon este istoria lipsită 
de sens, străduindu-se să abolească acel fenomen 
numit mai târziu de Mircea Eliade „teroarea istoriei”. 
Conceput ca si chip şi asemănare a eternității, timpul 
este receptaculul intra-mundan al veşniciei, istoria 
devenind scena pe care se desfăşoară teatrul Ideilor. 
Mai mult decât o filosofie a istoriei, dialogul Timaios 
conţine o ontologie a istoriei, ce poate oricând 
constitui temeiul unei istorii a filosofiei. Un gând care 
nu i-a fost deloc străin lui Hegel! 

Elemente de teologie platoniciană 

Teologie şi cosmologie în filosofia lui Platon. 
Demiurgul 


Fără o prealabilă cunoaştere a teologiei aflată la 


temelia ei, cosmogonia lui Platon ar fi de neînțeles, 
dată fiind inextricabila unitate a tuturor nivelurilor 
discursului  cosmogonic platonician. Acest temei 
teologic este cel care dă sens universului descris de 
maestrul Akademiei, fapt subliniat cu pertinenţă si de 
profesorul G.E.R. Lloyd: „După cum apreciau anticii în 
mod clar şi unanim, semnificaţia dialogului Timaios 
constă în afirmarea primei cosmologii teleologice 
clare şi consistente” 123 

[100]. 

Mai mult, acelaşi profesor Lloyd susţine că: „(...) 
seriozitatea cercetării cosmologice din Timaios este 
garantată (poate în mod paradoxal) de ceea ce unii 
dintre noi ar putea să creadă că este o caracteristică 
nesatisfăcătoare a lui (a lui Platon - n. L. R.), anume 
orientarea teleologică” 124 

[101]. 

Acest caracter  teleologic al  cosmogoniei 
platoniciene este indus de către teologia care o 
întemeiază, teologie ce are în centru figura 
Demiurgului 125 

[102]. În continuare, vom avea ocazia să 
constatăm că principala problemă ridicată de acest 


interesant „personaj” platonic e cea a modului în care 


trebuie el înţeles: literal sau alegoric126 

[103]. 

Fiind atestat încă din timpurile homerice127 

[104], termenul demiourgos este folosit textual 
pentru prima dată de Platon cu sensul de „creator” 
(„făuritor”, „meşteşugar”) al cosmosului: „(...) prima 
afirmaţie generală explicită a lumii în întregul ei ca 
fiind produsul unei activităţi meşteşugăreşti apare la 
Platon” 128 

[105]. Constatând că în Grecia clasică existau 
personaje oficiale numite damiorgoi 

[129] 

[106], profesorul Luc Brisson afirmă 
următoarele: „(...) En donnant au fabricant de 
l'univers (macrocosme) et de l’homme (microcosme) 
dans le Timée le nom de demiourgos, Platon tient 
compte de tout cel arrière-plan institutionel” 130 

[107]. Edouard des Places consemnează două 
sensuri principale ale termenului grec demiourgos: a) 
„ouvrier, artiste” (au pr. et au fig.); b) „demiurge” 131 

[108]. Dintre aceste sensuri doar ultimul ne 
interesează aici, adică cel care îl indică pe Zeu (gr. ho 
theos) în calitatea sa de creator al cosmosului. 


Deşi unii comentatori moderni susţin că 


Demiurgul a fost uitat de tradiţia vechii Akademii132 

[109], se pare că există suficienţi autori şi 
argumente care probează contrariul. Simone 
Petrement, bazându-se pe monografia lui Robert 
Heinze intitulată Xenokrates (Leipzig, 1892), arăta că 
cel de-al doilea conducător al Akademiei cunoştea un 
Zeu superior (gr. Zeus hypatos) şi un Zeu inferior (gr. 
Zeus neatos). Zeul dintâi era considerat de Xenokrates 
ca fiind Monada sau Inteligența supremă, şi, în acelaşi 
timp, Tatăl suprem şi Primul Zeu; Zeul inferior era 
identificat cu Dyada, deopotrivă Mamă a zeilor şi 
Suflet al lumii (Dyada este un Zeu dublu) 133 

[110]. Numit de Xenokrates Tată al zeilor, Zeul 
suprem (gr. Zeus hypatos) descris de şcolarh este 
omonimul Demiurgului platonician. Dacă R. Heinze a 
reuşit să reconstituie corect teologia lui Xenokrates 
(ceea ce este discutabil), afirmăm - anticipând propria 
noastră descriere a Demiurgului - că ea rămâne fidelă 
teologiei platoniciene134 

[111]. 

Sistematizarea teologiei platoniciene, inaugurată 
de Plotin, îşi va atinge desăvârşirea în scrierile lui 
Proclos. Sumar şi simplificator, concepţia 


neoplatonicienilor poate fi descrisă ca reprezentându- 


şi divinitatea sub forma unui Zeu suprem tri- 
ipostazic1 35 

[112]. Cele trei ipostaze (nu „ipostasuri”, ca în 
teologia  trinitară creştină) sunt, în ordine 
descrescătoare, Binele, Demiurgul şi, în cele din 
urmă, Intelectul divin136 

[113]. Această concepţie cunoaşte diferenţe 
notabile în funcţie de autorul care o profesează. 
Diferențe care sunt mai degrabă de formă decât de 
fond. Spre exemplificare, ne vom limita la descrierea 
concepţiei lui Numenius, un gânditor neoplatonic a 
cărui teologie a suscitat erudite controverse137 

[114]. 

Unul dintre cei mai valoroşi comentatori ai lui 
Numenius, P. Merlan, arăta - urmând sugestiile lui A.- 
J. Festugière - că filosoful susţinea existenţa a doi zei, 
primul, simplu, iar al doilea, dublu: „Il y a un Dieu 
supreme qui peut aussi s'appeler le Bien (taghaton), 
Premier Intellect, încorporâite, cel Un qui este, ou 
l’Être (on, ousia). Il vit dans l’aiôn, que l’on peut aussi 
caractériser comme un nunc stans. Le Premier Dieu 
este l'Idée (au sens platonicien du mot) du Second 
Dieu, que l’on peut aussi désigner comme Second 


Intellect ou Démiurge, et qui est bon par participation 


ou Bien. Au lieu de parler d'un Troisième Dieu, nous 
devrions plutôt dire que le Second Dieu est double 
(mais îl aurait pu dire aussi que si nous considérons le 
Monde, produit de la Seconde déité, comme un autre 
Dieu, nous avons treois dieux). (...) La principale 
difference entre le Premier et le Second Dieu, c'est 
que le Premier est entiérement de loisir; en d'autre 
termes, le cosmos n'est pas son oeuvre; îl este celle du 
Second Dieu, du Demiurge” 138 

[115]. 

La rândul său, în concordatä cu P Merlan, Henri 
Charles Puech descrie astfel concepţia lui Numenius: 
„Nous avons donc, échelonnés, trois dieux ou trois 
Nous que Numénius appelle: le Père - le Créateur - la 
Création (pater - poietes - poiema ou kosmos) ou 
encore le Grand Père - le Fils - le Petit Fils (pappos - 
engonos - apogonos). Mis, en réalité, le second et le 
troisième Dieu n’en font qu'un, n étant distingués que 
selon l’aspect transcendant ou immanent ou devenir 
de l’action démiurgique” 139 

[116]. 

Cercetând posibilele surse ale doctrinei lui 
Numenius, conducătorul „şcolii de la Tubingen”, Hans 


Joachim Krămer, încearcă să demonstreze că cei trei 


zei atribuiti de Numenius lui Socrate şi lui Platon, 
sunt, de fapt, cei trei zei (primul - simplu, al doilea - 
dublu) ai lui Xenokrates140 

[117]. Ipoteză cât se poate de discutabilă, ţinând 
cont de diferenţa decisivă între ierarhia Zeilor lui 
Xenokrates şi cea a Zeilor lui Numenius: pentru 
primul, Demiurgul este Zeul suprem, în timp ce pentru 
al doilea, Binele este Zeul care deţine supremaţia în 
cadrul triadei. Eventual putem fi de acord cu HJ. 
Krämer în privinţa asemănării structurilor implicate în 
doctrinele teologice ale celor doi filosofi: la amândoi 
întâlnim un Zeu suprem (unic) şi un Zeu inferior 
(dublu). 

După cum sugeram anterior, toţi neoplatonicienii 
au fost preocupaţi de sistematizarea şi explicitarea 
teologiei lui Platon141 

[118]. Stabilirea măsurii în care au reuşit să 
dezvăluie concepţia acestuia rămâne una din sarcinile 
exegezei consacrate filosofiei clasice greceşti. În ceea 
ce ne priveşte, credem că neoplatonicienii sunt, în 
ciuda diferenţelor existente între concepţiile lor 
teologice, mult mai aproape de conţinutul real al 
doctrinei lui Platon decât cei mai mulţi dintre 


„platonizanţii” moderni şi contemporani. Ei identifică 


în învăţătura maestrului atenian o teologie triteistă, în 
cadrul căreia Demiurgul este o figură cu un rol şi o 
poziţie bine determinate. 

Asupra teologilor creştini triteismul lui Platon a 
exercitat o fascinaţie constantă, date fiind unele 
asemănări izbitoare cu dogma trinitară propovăduită 
de Magisteriul Bisericii creştine. Chiar în epoca 
modernă există interpreţi care, asemenea unui Caesar 
Baur (An Investigation of the Trinity of Plato and of 
Philo Judaeus, Holden, 1853142 

[119], apropie - exagerat, în multe cazuri - 
teologia platoniciană de teologia creştină. Vom mai 
avea ocazia să reflectăm asupra asemănărilor şi 
deosebirilor existente între ele. 

Prezentând exegeza contemporană a dialogului 
Timaios, Luc Brisson distinge trei tipuri de 
interpretări ale Demiurgului1 43 

[120]: 

1. Prima e cea care identifică Demiurgul cu 
Binele platonician; 

2. A doua îl concepe pe Demiurg ca model al 
universului, considerându-l „la face subiective du Bien 
qui, selon să face obiective, est l'idee plus haute” 144 

[121]; 


3. Cea de-a treia interpretare vede în Demiurg 
Nous-ul conţinut de Sufletul lumii. 

Deosebite net de exegeza neoplatoniciană, toate 
aceste interpretări sunt caracterizate de grila de 
lectură  „demitologizantă” aplicată Demiurgului, 
reducându-l la una sau alta din ipostazele Zeului tri- 
ipostazic platonician. În plus, aceste tipuri de 
hermeneutică depersonalizeazä  impunătorul Zeu 
platonic,  golindu-l de substanţa ce-i conferă 
autenticitate şi viaţă. 

Demiurgul (gr. ho demiourgos): zeu (gr. ho 
theos), tată (gr. ho pater) şi creator (gr. ho poietes) al 
cosmosului 

Comentând fragmente din Timaios cum ar fi cel 
în care ni se vorbeşte despre „raţionamentul zeului 
veşnic existând” (34 a), Auguste Dics subliniază că 
Demiurgul este „le Dieu par excellence, ho theos, le 
Dieu qui toujours existe” 145 

[122]. Afirmația evidențiază transcendenta 
Demiurgului, situat dincolo de fiinţă (gr. to on) şi 
devenire (gr. to gignomenon), deci dincolo de însăşi 
creaţia sa. Concis, profesorul Lloyd arată că pentru 
Platon „Meşteşugarul (Demiurgul - n. R. L.) este 


transcendent, sau cel puţin este descris în termeni 


care par să implice că este transcendent” 146 

[123]. 

Cu toate că recunosc transcendenta 
Demiurgului, autori precum H. 

— Ch. Puech, L. Robin sau A.J. Festugiere 
consideră că pentru Platon acesta nu deţine funcţia de 
Zeu suprem147 

[124], înclinând mai degrabă spre o interpretare 
similară celei a lui Numenius, deosebită de a lui 
Xenokrates (pentru care Demiurgul este Zeul 
suprem). În fragmentul 28 e, Demiurgul apare în 


= 1 


postura de ,creator” (gr. ho poietes) şi „tată” (gr. ho 
pater) al universului. Remarcăm, în cazul tuturor 
acestor nume aplicate Demiurgului, genul masculin 
care le caracterizează, Zeul platonician întruchipând 
Masculinul în esenţa sa, fapt cu sugestii personaliste 
clare conforme tradiţie clasice greceşti. 

Activitatea Demiurgului şi termenii în care este 
descrisă „Lucrarea unui Meşteşugar - scrie profesorul 
Lloyd - este descrisă în metafore vii în dialogul 
Timaios, multe dintre ele fiind folosite de Homer şi 
Hesiod în legătură cu Zeus şi Hefaistos” 148 

[125]. Constatare care ne aduce aminte, o dată în 


plus, că „le Timee est la transposition platoniciennes 


des cosmogonies antiques” 149 

[126]. 

Cu scrupulozitate, Cătălin Partenie a inventariat 
toţi termenii în care este descrisă activitatea 
Demiurgului: i) „chibzuieşte” si ,gândeste” (gr. 
logizesthai - 30 b1 şi 34 a8); în „ia în considerare” (gr. 
nomizein - 33 b7); iii) „vorbeşte” (41 a7 sq.); iv) „îşi 
exprimă voinţa” (gr. boulesthai - 41 b4); v) „este 
cuprins de încântare” (gr. egasthe - 37 c7) şi „se 
bucură” (gr. euphranteis - 37 c7) 150 

[127]. 

Prin toate atributele demiurgice enumerate, 
vocabularul platonician indică caracterul personal al 
Zeului lui Platon. Caracter cu atât mai evident atunci 
când remarcăm, consemnând fiecare termen în care e 
descrisă activitatea creatoare a  Demiurgului, 
asemănarea deplină cu termenii în care e descrisă 
activitatea umană. Începând cu numele dat Zeului său, 
„Demiurgul” (gr. ho demiourgos), Platon utilizează 
cuvinte cu precise semnificaţii antropologice, folosite 
în mod curent în epocă pentru descrierea activităţii şi 
funcţiilor concetätenilor sai. Pe baza acestor 
consideraţii subliniem, împreună cu R.D. Archer-Hind, 


că Demiurgul „is a personal God” 151 


[128]. 

Demiurgul şi „Binele lui Platon” (gr. tou Platonos 
tagathon) 

Dacă în cazul neoplatonicienilor Demiurgul nu se 
identifică niciodată cu Binele, pentru exegetii 
moderni, una din interpretările preferate este aceea 
care consideră identice cele două ipostaze ale zeului 
platonician. În opinia noastră, mai prudent ar fi să ne 
întrebăm, asemenea lui Albert Rivaud: „quel est le 
rapport du Démiurge, première cause active, avec 
l'Idée du Bien, qui domine le monde intelligibile? 152 

[129], înainte de a susține sau respinge 
identificarea Demiurgului cu „Binele lui Platon”. 
Interpretii au dezbătut pe larg această chestiune, unii 
dintre ei, în frunte cu Eduard Zeller, adoptând 
identitatea Binelui şi Demiurgului, în timp ce alţii, pe 
urmele de Victor Brochard, profesează distincţia 
radicală între cele două ipostaze. Soluţia cea mai 
profundă, care încearcă să depăşească dificultatea 
stabilirii unui raport corect între Bine şi Demiurg, e 
cea a lui Jean-Claude Nilles. lată soluţia sa: „La 
conception qui reste, selon nous, fidele au texte 
platonicien est celle qui consiste ă voir dans le 


Demiurge un analogon anthropomorphique du Bien, 


plus exactement un figure mythique qui este du 
«genre du Bien dans la mesure ou elle exprime une 
action qui, tout comme celle du Bien, parfait la 
participation entre sensibile et intelligibile, de même 
le Démiurge rend le monde sensibile le plus 
semblable possible» (mallon homoion) à la plus 
accomplie des idées intelligibles (Timée, 30 d). Cela 
veut dire que le Démiurge ne peut être ni le Bien, nile 
monde intelligibile”. 

[153] 

[130]. 

În opinia noastră, fragmentul citat din Jean- 
Claude Nilles, conţine una dintre soluţiile cea mai 
valoroase înregistrată până acum în contextul 
exegezei de specialitate, pe care o recunoaştem întru 
totul ca fiind justificată. 

Demiurgul şi Nous-ul 

O altă interpretare prin asimilare e cea care 
identifică Demiurgul cu nous-ul cuprins în Sufletul 
lumii1 54 

[131], sau, după Luc Brisson, cu un nous separat 
de cosmos (transcendent) 155 

[132]. După Jean-Claude Nilles, eroarea esenţială 


a acestei interpretări constă în demitologizarea la 


care este supus dialogul Timaios, pierzându-se din 
vedere caracterul personal al Demiurgului, evidenţiat 
de către A. Dics care afirmă răspicat că „le Démiurge 
fait nettement figure de dieu personnel” 156 

[133]. Totuşi, pentru A. Dics raportul dintre 
Demiurg ţi intelect (gr. nous) este înţeles într-un mod 
diferit de cel al lui Jean-Claude Nilles, soluţia sa 
bazându-se pe modul în care e înfăţişat divinul în 
Timaios: ,1) En tant qu'objet de notre intellect ou de 
l’Intellect. Îl désigne alors le monde intelligibile, 
l’unité qui renferme et synthétise toutes espèces 
idéales de vivants, et s'appelle un Dieu Intelligibile. 

2) En tant que sujet qui contemple et reproduit 
ce modele divin. Îl s'appelle alors le Démiurge ou 
Dieu”. 

[157] 

[134]. 

Urmându-i pe Auguste Dics si Jean-Claude Nilles, 
ne  opunem interpretărilor reductioniste date 
Demiurgului, care este un Zeu personal ce trebuie 
înţeles ca atare, ferindu-ne de orice lectură 
„demitologizantă”. Trebuie deci respinsă eroarea 
celor care reduc mitul platonician la logos, 


nerecunoscând faptul că pentru Platon ambele 


modalităţi epistemice sunt la fel de valoroase. Mai 
mult, în unele dialoguri - între care poate fi enumerat, 
cu certitudine, şi Timaios - mitul este chiar mai 
important decât discursul rationalist. 

În loc de concluzii: misterul Demiurgului 

În ciuda faptului că exegeti ca Francis 
MacDonald Cornford sau William Keith Chambers 
Guthrie neagă dimensiunea religioasă a Demiurgului, 
textul dialogului Timaios îi contrazice: „A găsi pe 
autorul si pe tatăl acestui univers - spune Platon - e 
un lucru greu, şi odată găsit, este cu neputinţă să-l 
spui tuturor” (28 e) 158 

[135]. 

Ridicând problema căutării şi descoperirii tatălui 
şi creatorului universului, Platon indică o formă 
personală de religiozitate, specifică vieţii 
contemplative practicate în Akademie, al cărei scop 
era stabilirea unei legături profunde cu Zeul. 
„Demiurgul este o divinitate mitică” afirmă Jean- 
Claude Nilles159 

[136], şi, chiar dacă el „nu se poate identifica 
decât cu greu cu Creatorul din teologia iudeo- 
creştină” 160 


[137], aceasta nu înseamnă că este mai puţin 


personal sau religios decât Dumnezeul tradiţiei iudeo- 
creştine. Ori tocmai caracterul de Zeu personal şi 
suprem (în sensul că este creator al tuturor celorlalţi 
zei) ridică o uriaşă întrebare: care este originea 
Demiurgului lui Platon? Nu suntem acum în măsură să 
elucidăm o chestiune atât de complexă. Însă 
recunoaştem că Zeul lui Platon este străin panteonul 
grecesc clasic, cu atât mai mult cu cât Demiurgul este 
complet lipsit de ambiguitatea zeilor homerici. 
Semnalând ceea ce putem numi „misterul 
Demiurgului”, ne mulţumim să constatăm aici că 
maestru  Akademiei şi-a depăşit cu mult 
contemporanii,  anticipând poate, după cum 
interpretează unii dintre Părinţi Bisericii, Revelația 
christică. 

În final vom prezenta, rezumativ, propria noastră 
concepţie referitoare la Demiurgul platonician. 
Deopotrivă cu neoplatonicienii, considerăm că în 
centrul teologiei lui Platon se află un zeu suprem tri- 
ipostazic. Cele trei ipostaze sunt, în ordine 
descrescătoare, următoarele: 

1. Demiurgul, ipostaza supremă, cauza originară 
a creației; 


2. Binele, ipostaza secundă, cea care va 


„informa” ultima ipostază; această ipostază secundă 
este modelul după care e creat cosmosul; 

3. Intelectul divin este ultima ipostază, distinctă 
prin funcţionalitatea sa atât faţă de Demiurg cât şi 
faţă de Bine. 

Distincția celor trei ipostaze nu exclude 
conlucrarea lor, orientată spre desăvârşirea creaţiei. 
În dialogul Timaios sunt prezentate în special prima şi 
ultima ipostază, cea din urmă fiind înfăţişată sub 
forma mitologică a ,vietuitoarei noetice” (gr. noeton 
zoon). Binele este prezent într-o manieră implicită în 
fragmentul 30 a din Timaios, fiind sugerat simbolic, 
prin analogie cu Soarele, în dialogul Politeia. 

Introducere în filosofia lui Mircea Eliade „În ceea 
ce mă priveşte, consider producţia mea ştiinţifică şi 
filosofică crescută dintr-o înţelegere creştină a lumii şi 
a religiilor lumii”. 

Mircea ELIADE 

„Într-un cuvânt, subiectul Eliade este unul care 
merită discutat pe toate feţele sale, tocmai dacă există 
intenţia de a-l instala pe Eliade undeva sus, într-o 
galerie de gânditori şi scriitori de seamă ai românilor: 
intenţie nu absurdă, dar care, spre a fi pusă în 


practică, cere lucru temeinic”. 


Virgil NEMOIANU 

„(...) opţiunea lui Eliade pentru cultura hinduistă, 
atunci când explică dimensiunea practică a sacrului, 
nu comportă o adeziune totală la nivel teoretic şi 
filosofic, pentru că a rămas fidel învăţăturii lui Nae 
Ionescu, deci gândirii traditional-crestine, pe care nu 
a părăsit-o niciodată”. 

Pr. Wilhelm DANCĂ 

Prolegomene 

Filosofia lui Mircea Eliade 

Preocupat de valorificarea creatoare a scrierilor 
lui Mircea Eliade, Andrei Pleşu adresa cititorilor 
operei prolificului filosof şi istoric al religiilor câteva 
întrebări provocatoare: „Ce consecinţe a tras filosofia 
contemporană din opera sa? Dar psihologia 
contemporană? Dar, ca să invocăm un domeniu de 
care suntem mai apropiaţi - istoria de artă?” 161 

[138] Astăzi, la mai bine de douăzeci de ani de la 
momentul formulării lor, trebuie să recunoaştem că 
întrebările lui A. Pleşu au rămas fără ecou în rândul 
specialiştilor români. Absența cea mai notabilă ne 
pare a fi aceea a unor cercetări care să evidentieze 
filosofia implicată în opera eliadiană162 


[139], filosofie care poate fi identificată cu 


„sensul unitar al operei” 163 

[140] lui Mircea Eliade. 

În repetate rânduri, autorul Tratatului de istorie 
a religiilor a afirmat caracterul eminamente filosofic al 
scrierilor sale. Într-un fragment autobiografic din 
1953 scria: „De la început aş vrea să lămuresc un 
lucru: seria de studii şi cercetări care, aparent, ar 
putea fi considerate Kstiintificeÿ le socotesc mai 
degrabă k&filosofice» „164 

[141]. Apoi, recunoscând că fKtipograficesteh 
aceste scrieri de filosofie au putut să treacă uneori 
drept simple contribuţii erudite la probleme de 
specialitate (orientalistică, istoria religiilor, etnologie 
şi folclor)”, Eliade indica metoda prin care caracterul 
lor filosofic poate fi lesne descoperit: „Citiţi-le fără 
note şi referinţe şi veţi regăsi problematica filosofiei” 
165 

[142]. Studiile sale nu sunt deci simple opere de 
erudiție, ci „lucrări care în pofida aparentelor, 
aparţineau filosofiei, iar nu eruditiei pur ştiinţifice” 
166 

[143]. 

Încă dinaintea plecării în India, savantul afirma 


necesitatea întemeierii filosofice a studiilor de istorie 


a religiilor, propunându-şi în acest scop ambitioase 
cercetări de filosofie comparată: „Mi se părea că ştiu 
destul asupra originilor gândirii greceşti şi 
presocraticilor şi îmi propuneam să mă duc într-o zi să 
studiez îndeaproape pe clasici. Cam aşa îmi 
prevedeam pe atunci următorii cinci-şase ani de 
studii: filosofia comparată trebuia să pregătească 
cercetările de istorie comparată a religiilor” 167 

[144]. 

Un alt fragment autobiografic deosebit de 
semnificativ în ce priveşte relevarea temeiului filosofic 
al operei eliadiene, este conţinut într-o notă de jurnal 
din 13 aprilie 1962: „Dacă aş scrie într-o zi o 
interpretare similară (celei întreprinse de S. 
Kierkegaard - n. L. R.) a cărților mele, aş putea să 
arăt: a) că există o unitate fundamentală a tuturor 
operelor mele; b) că opera ştiinţifică ilustrează 
concepţia mea filosofică” 168 

[145]. Aceste afirmații ne îndreptățesc să 
susţinem că „unitatea fundamentală” a scrierilor lui 
Mircea Eliade nu este decât consecinţa directă a 
concepţiei sale filosofice, care, fără a fi expusă 
sistematic, este unitară. Lipsa unei prezentări 


sistematice a acestei concepţii filosofice se datorează 


faptului că lucrările sale aparent disparate contribuie 
„nu la un «sistem», ci la fundamentarea unei Metode” 
169 

[146]. 

Trebuie să precizăm că scrierile ştiinţifice sunt 
principală, iar nu unica sursă a filosofiei lui Eliade. 
Acest lucru reiese dintr-un alt fragment de jurnal, 
unde autorul afirma că „unitatea profundă” a 
scrierilor sale le include pe toate, „atât literare cât si 
istorico-filosofice” 170 

[147]. Oricum, nu este prea dificil de remarcat 
caracterul filosofic al prozei eliadiene, adevărat 
vehicul al marilor teme proprii filosofiei si 
metafiziciil 71 

[148]. Gheorghe Glodeanu a demonstrat că ceea 
ce distinge „profund proza fantastică a scriitorului 
român de cea practicată în literaturile occidentale 
este dimensiunea ei filosofică (subl. Gh. Glodeanu)” 
172 

[149].  Religiologul italian Ugo Bianchi, 
cunoscător avizat al operei colegului său român, 
remarcă „presupoziţiile” de natură filosofică aflate la 
baza ei173 


[150]. Petru Caraman, vorbind despre profesorul 


de la Chicago ca despre „un remarcabil filosof, în 
special metafizician” 174 

[151], evidenția astfel vocaţia esenţială a lui 
Mircea Eliade. Si Vasile Tonoiu, unul din cei mai 
eruditi exegeti români, susţine că „întreaga sa operă 
poate fi apreciată şi ca expresie, cel mai adesea voit 
depersonalizată, a vocației de filosof” 175 

[152]. 

Deşi a manifestat în repetate rânduri dorința de 
a-şi explicita concepţia filosofică, Eliade nu a scris 
nicio carte care să o dezvăluie integral176 

[153]. Filosofia sa este prezentă implicit în 
ansamblul scrierilor publicate de-a lungul a peste şase 
decenii de activitate intensă, după cum putem deduce 
din afirmaţii ca cea din care aflăm că sensul vieţii şi al 
operei sale „nu va fi desluşit decât pornind de la 
ansamblu” 177 

[154]. Singura posibilitate de a recupera integral 
filosofia lui Mircea Eliade ne este oferită de asumarea, 
ca principală premisă  metodologică, a idealului 
exprimat într-o notă din 29 mai 1979: „idealul meu 
este să fiu cunoscut ktotal> „178 

[155]. 


Format sub directa îndrumare a lui Nae Ionescu 


-  metafizician şi teolog creştin, şi Surendranath 
Dasgupta - metafizician hinduist179 

[156], Eliade a practicat istoria religiilor ca 
filosof, propunându-şi să mediteze „asupra mitologiilor 
şi religiilor Kprimitive aşa cum Nietzsche şi Rohde 
filosofau asupra credințelor şi creaţiilor greceşti” 180 

[157]. Referindu-se la Buddha, Zarathustra şi la 
profeţii evrei ca la „contemporanii noştri”, el ne 
atenționează că atunci când se studiază religiile 
întemeiate de aceştia „nu se face erudiție» - ci se 
înfruntă problemele filosofiei de astăzi” 181 

[158]. 

Sugerând existenţa unei subtile coincidente a 
preocupările sale teoretice şi mişcarea filosofică 
europeană, apoi afirmând că întreaga teorie despre 
simbol este „drumul prin care se poate ajunge la 
reînnoirea problematicii filosofiei contemporane” 182 

[159], Eliade ni se înfăţişează ca un adevărat 
metafizician şi teolog al religiilor, creator al unei 
opere generată de un „nucleu tare” (Imre Lakatos) de 
natură filosofică. Relevarea acestui nucleu ar putea 
permite, pe de o parte, integrarea gândirii eliadiene în 
circuitul filosofiei universale, iar pe de altă parte 


dezvăluirea unor semnificaţii uitate ale filosofiei (gr. 


philosophia). Dificultatea majoră, care poate pune sub 
semnul întrebării proiectul nostru, o reprezintă 
caracterul nesistematic al filosofiei lui Mircea Eliade, 
gânditor format într-o altă tradiţie decât cea a Europei 
moderne183 

[160]. Iată încă un motiv pentru care savantul nu 
şi-a expus concepţia sub formă de sistem, stil propriu 
culturii occidentale. Chiar dacă uneori şi-a asumat 
atribute ca cele de „fenomenolog”, „structuralist” sau 
„hermeneut”, el va lăsa „să se înţeleagă că există, în 
ce-l priveşte, delimitări faţă de ceea ce se înţelege în 
mod curent prin aceste calificative culturale” 184 

[161]. Cât despre utilizarea anumitor concepte 
preluate din vocabularul filosofiilor contemporane, ele 
sunt pentru Eliade vehiculele unei „episteme” (Michel 
Focault) ale cărei origini sunt altele decât Kant, 
Husserl, Heidegger sau Jung. 

„Sacrul” şi „fiinţa”. 

Pentru a certifica pe deplin existenţa filosofiei lui 
Mircea Eliade, vom demonstra că principiul 
ireductibilitatii sacrului poate fi înţeles ca transpozitie 
a principiului ontologic al ireductibilitatii Fiintei. 

În cuvântul introductiv la monumentalul său 


Traite d'histoire des Religions (Paris, Payot, 1949), 


profesorul de la Chicago afirma: „Un fenomen religios 
nu se va dezvălui ca atare decât considerat în propria 
sa modalitate, adică studiat la scară religioasă. A voi 
să delimitezi acest fenomen prin fiziologie, psihologie, 
sociologie, economie, lingvistică, artă etc... înseamnă 
a-l trăda; înseamnă a lăsa să scape tocmai ceea ce 
este unic şi ireductibil în el, anume caracterul său 
sacru” 185 

[162]. „Fireşte, nu încercăm să contestăm faptul 
că fenomenul religios poate să fie în mod util abordat 
sub diverse unghiuri; dar, înainte de toate, trebuie să 
fie considerat în el însuşi, în ceea ce are ireductibil şi 
original” 186 

[163]. Fiind un concept de bază al morfologiei 
din Traité... orice tentativă de a reduce sacrul la unul 
sau altul din aspectele particulare ale diverselor fapte 
religioase e nelegitimă, fiind un fapt ce aparţine 
patologiei ştiinţei religiilor. 

Un fenomen reductionist similar, vizibil de 
această dată în câmpul istoriei filosofiei, a fost 
denunţat de metafizicieni de marcă, dintre care îi 
amintim aici pe Etienne Gilson şi Pierre Aubenque. În 
contextul unui dialog purtat cu Corneliu Mircea, P. 


Aubenque vorbea despre „un fel de alunecare a ideilor 


filosofice izolate care au condus la constituirea unor 
sisteme, adică a unor ansambluri închise, totalizante, 
care pretindeau că explică totalitatea experienţei, 
totalitatea fiinţei” 187 

[164]. În realitate, sistemele respective se bazau 
„pe o sărăcire a înţelegerii fiinţei şi erau caracterizate 
prin reductia fiinţei - aşa cum o înţelegem şi gândim - 
la unul singur dintre aspectele sale, considerat ca 
fiind dominant” 188 

[165]; „un fel de reducționism a pus stăpânire pe 
filosofie, pentru că s-a vrut să se subsumeze 
totalitatea - care e o totalitate vie şi deschisă şi, cred 
eu, infinită - unui gen determinat, unei categorii 
determinate” 189 

[166]. 

Criticile profesorului Pierre Aubenque, 
îndreptate împotriva reducerii Fiintei la unul sau altul 
din aspectele ei particulare, sunt identice în substanţa 
lor cu cele ale lui Eliade, care vizează reducerea 
sacrului la anumite aspecte particulare ale faptului 
religios. Filosoful francez stabileşte, involuntar, o 
maximă apropiere de concepţia eliadiană, afirmând că 
„există în Fiinţă ceva sacru”. Reciproc, Eliade însuşi a 


stabilit înrudirea dintre sacru şi Fiinţă: „(...) conceptul 


de ksacru» pare, într-un fel, echivalent cu conceptul 
de Fiinţă” 190 

[167]. 

În exegeza românească, Sorin Alexandrescu şi 
Vasile Tonoiu sunt cei care au insistat asupra 
dimensiunii ontologice a conceptelor eliadiene. Într-o 
conferinţă susţinută la Bergamo cu ocazia unui 
colocviu despre Mircea Eliade 191 

[168], S. Alexandrescu a analizat detaliat 
raporturile dintre concepţia lui Eliade şi cele ale 
iluştrilor reprezentanţi ai fenomenologiei, Edmund 
Husserl şi Martin Heidegger, insistând asupra 
similitudinii (analogiei) dintre conceptul de „sacru” şi 
cel de „fiinţă”. Ne însuşim şi noi concluziile sale: ...” 
(...) există o mare analogie între definiţia sacrului la 
Eliade şi cea a fiinţei la Heidegger: cele două domenii 
sunt transcendente faţă de cele ale fiintarii şi ale 
profanului; sacrul şi fiinţa sunt &realeŸ şi fac posibilă 
existenţa celorlalte două domenii, profanul şi 
fiintarea; în acelaşi timp, cele dintâi &se descoperă», 
«se revelează», se manifestă (prin epifanie) în fiintare 
sau în profan; este imposibilă definirea fiinţei şi a 
sacrului într-un mod precis, pozitiv, substanţial (orice 


definiţie a fiinţei o transformă în fiinţare!)” 192 


[169]; „fiinţa este definită şi se manifestă în 
fiinţare, după Heidegger, în acelaşi fel în care sacrul 
este definit şi se manifestă în profan, după Eliade 
(subl. S. A.)” 193 

[170]. Vorbind de „echivalarea sacrului cu Fiinţa 
însăşi”, V. Tonoiu arată că „sacrul instituie şi revelează 
fiinţa, trece în cele ce fiinteazä, este fiinţa însăşi ca 
realitate adevărată şi semnificativă” 194 

[171]. În sprijinul afirmațiilor sale, citează un 
fragment în care Mircea Eliade postulează identitatea 
dintre hierofanie (= revelare a Sacrului) şi ontofanie 
(= revelare a Fiinţei): „La nivelul culturilor arhaice, 
hierofanie este în acelaşi timp o  ontofanie, 
manifestarea sacrului echivalează cu o dezvăluire a 
fiinţei şi viceversa” 195 

[172]. 

Prin numeroasele mărturii cuprinse în astfel de 
texte, putem stabili analogii legitime între concepţia 
lui Eliade şi concepțiile  metafizicii europene 
tradiţionale (platoniciene şi aristoteliciene, asimilate 
de gândirea patristică şi scolastică). Începând din aşa- 
numita „perioadă românească” (1932 - 1940), 
savantul era constant preocupat de problema Fiintei. 


Într-o scrisoare adresată lui N. Argintescu-Amza 196 


[173], el preciza că prelegerile sale universitare 
din 1934 aveau ca subiect central problema lui esse, 
prezentând comparat metafizicile asiatice şi filosofia 
prearistoteliciană. Filosoful Mihai Sora îşi amintea la 
rândul său de acest curs consacrat problemei Fiintei, 
în cadrul unui interviu acordat lui Mircea Handoca 
197 

[174]. Nu uităm să amintim că aflându-se în India 
Eliade comanda în ţară ediţia italiană a Metafizicii lui 
Aristotel 198 

[175], pregătindu-şi prin cercetări de filosofie 
comparată viitoarele studii de istorie a religiilor 199 

[176]. Meditatiile  ontologice i-au permis 
autorului nostru întemeierea filosofică a propriei 
gândiri care ne apare, cum deja am afirmat, ca o 
transpozitie în termenii istoriei religiilor a marilor 
teme ale metafizicii. 

Conceptul de „mentalitate”. 

Istorie şi mentalități 

Frecvent întâlnit în scrierile lui Mircea Eliade, 
conceptul de mentalitate are o capacitate explicativă 
redutabilă, a cărei origine se află în temeiul său 
filosofic. Explicitându-l, vom arăta că lectura filosofică 


aplicată operei eliadiene nu este - cum crede Sergiu 


Tofan200 
[177] - o „tratare parţială 


HA 
1 


ntre multe altele, cie 
singura lectură integrală (şi universală) a operei în 
discuţie. Pentru început vom prezenta câteva 
fragmente semnificative în care conceptul de 
mentalitate este folosit ca o „cheie” explicativă 
eficientă. 

În Alchimia asiatică (Bucureşti, 1934), studiu ce 
se înscrie în contextul cercetărilor de istoria ştiinţei 
întreprinse de M. Eliade, tânărul indianist demonstra 
aplicând o nouă metodă „că alchimia chineză şi 
indiană nu sunt ştiinţe empirice, nu sunt perechimii, ci 
tehnici mistice, soteriologice” 201 

[178]. Relevantă pentru noi este explicaţia dată 
coexistentei celor două specii de alchimie, una 
„mistică” iar alta „naturistă”: „S-ar putea ca ele să 
corespundă unor structuri mentale diverse (subl. R. 
L.): cea dintâi mistică şi transcendentă, cealaltă laică 
şi naturistă” 202 

[179]. Probabil că cele mai preţioase menționări 
ale conceptului de mentalitate apar în Cosmologie şi 
alchimie babiloniană (Bucureşti, 1937), lucrare de 
istoria ştiinţei în a cărei introducere suntem avertizaţi 


că „a fost gândită şi scrisă ca un capitol preliminar 


dintr-o operă mai întinsă, privind evoluţia mentală a 
omenirii (subl. R. L.)” 203 

[180]. Ni se atrage atenţia şi asupra revoluţiei pe 
care metoda utilizată „e chemată s-o introducă ea în 
înţelegerea evoluţiei mentale omeneşti” 204 

[181], metodă care face posibilă interpretarea 
unitară a întregii istorii a umanităţii: „Într-adevăr, prin 
fiecare nouă descoperire fundamentală, omul nu-şi 
lărgeşte numai sfera cunoaşterii empirice şi-şi 
reîmprospătează mijloacele de trai - ci descoperă un 
nou nivel cosmic, experimentează un alt ordin al 
realităţii. Nu descoperirea metalelor, ca atare, este 
faptul care a provocat saltul mental (subl. R. L.) - ci 
«prezenţa» metalelor, prin care omul ia contact cu 
realităţi necunoscute sau rămase nesemnificative 
până atunci. Cu alte cuvinte, metalurgia - ca şi 
agricultura etc. - provoacă sinteze mentale (subl. R. 
L.) care modifică radical condiţia umană, modificându- 
i imaginea sa despre cosmos. Sintezele acestea 
mentale depăşite sau adulterate de descoperirile 
ulterioare, sunt adevărații factori ai evoluţiei psihice şi 
spirituale omeneşti. Şi lucrul e cu atât mai important 
de subliniat cu cât ştiinţa modernă a neglijat cu 


desăvârşire semnificaţia cosmologică şi valoarea de 


experienţă a acestor descoperiri. Nu e vorba numai de 
un nou instrument în lupta pentru existenţă - ci de 
revelarea altui Cosmos, ale cărui niveluri şi ritmuri 
erau până atunci inaccesibile omului. &Revelatiaÿ 
aceasta trebuie înţeleasă în sensul etimologic al 
cuvântului. Omului i se deschide» un nou nivel 
cosmic, în care pătrunde în mod concret, 
experimental. Prin &prezentaÿ metalelor alături de 
om, bunăoară, omul descoperă mijlocul magic de a 
stabili corespondenţă cu &cerurile metalice» sau cu 
matricea pământului în care au k&crescut> minereurile. 
Simpla intervenţie a metalului în experienţa umană îi 
modifică radical structura modificându-i întreaga sa 
sinteză mentală (subl. R. L.) privitoare la Cosmos” 205 

[182]. 

Sintetizând întreaga concepție  eliadiană 
referitoare la evoluția mentală a omenirii, fragmentul 
citat mai sus dă seamă de unitatea gândirii autorului 
nostru, care ni se înfăţişează în ipostaza de teoretician 
al mentalităților. Incursiunile sale în câmpul istoriei 
ştiinţelor şi religiilor din perioada indiană (1929 - 
1931) şi cea imediat următoare, erau cauzate, în 
primul rând, de necesitatea ilustrării „evoluției 


mentale omeneşti”. Abia prin Traité d'histoire des 


religions (1949) Eliade îşi va asuma definitiv condiţia 
de istoric al religiilor, până atunci tinzând mai 
degrabă spre cea de istoric al mentalităților. În fond, 
cea din urmă „specialitate” nu a fost niciodată 
abandonată; Histoire de croyances et des idées 
religieuses (3 vol., Paris, Payot, 1976 - 1983) poate fi 
înţeleasă si ca o istorie a evoluţiei mentale a 
umanitatii. 

Nici din Mitul reintegrării (Bucureşti, 1942) - 
eseu în care autorul şi-a propus „o analiză mai lungă a 
temei kbiunităţii» divine şi a k&totalizării» atributelor 
divine” 206 

[183] - nu lipseşte conceptul de mentalitate. 
Modificărilor şi alterărilor legendelor Sfântului Sisoe, 
survenite conform „legii degradării fantasticului”, li se 
oferă următoarea explicaţie: „Când masele inculte, 
care au primit şi au amplificat legendele Sfântului în 
luptă cu Diavoliţa, au uitat sensul primordial si 
semnificaţia metafizică a acestui conflict - l-au 
modificat în conformitate cu capacitatea lor mentală 
(subl. L. R.) şi spirituală” 207 

[184]. De asemenea, în Comentarii la Legenda 
Mesterului Manole (Bucureşti, 1943), degradarea şi 


uitarea sensului originar este pusă pe seama 


modificărilor mentale: „Valoarea lor (a perlelor - n. L.. 
R.) estetică şi economică s-a desprins mult mai târziu, 
când sensul metafizic primordial a început să fie uitat, 
datorită anumitor revoluţii care au avut loc în viaţa 
mentală a societăţii europene (subl. L. R.)” 208 

[185]. Retinem că „legea degradării 
fantasticului”, una dintre cele mai valoroase 
contribuţii eliadiene în domeniul filosofiei culturii, e 
asociată cu modificările mentale în cadrul unei relaţii 
de tip cauză-efect. 

Şi în fragmentul următor Eliade ni se înfăţişează 
în postura de teoretician şi istoric al mentalităților: ...” 
(...) istoria vieţii mentale a omenirii (subl. L. R.), 
departe de a fi o evoluţie, e străbătută de un ritm al 
degradării şi al morţii intuiţiilor fundamentale; şi că 
această descompunere lentă a unor sinteze mentale 
(subl. L. R.) întru nimic inferioare sintezelor care au 
urmat poate fi reconstituită în etapele ei mai 
importante” 209 

[186]. 

În Traitee... ne întâlnim din nou cu conceptul 
vizat, într-un pasaj cu care încheiem şirul 
exemplificărilor: „Pentru moment, să considerăm 


fiecare document - rit, mit, cosmogonie sau divinitate 


- drept o hierofanie; cu alte cuvinte să încercăm a-l 
considera ca o manifestare a sacrului în universul 
mental (subl. L. R.) al celor care l-au primit” 210 

[187]. 

Remarcând faptul că interpreţii preocupaţi de 
sensul operei lui Eliade „încearcă să-l descopere 
plecând doar de la exegeza operei sale de filosof al 
religiei” 211 

[188], Sergiu  Al-George o abordează „din 
perspectiva gândirii indiene” 212 

[189], inaugurând una dintre cele mai fertile 
direcţii interpretative. După ce mai întâi a arătat că 
„ceea ce Mircea Eliade a descoperit în cultura indiană 
a fost fenomenul Yoga şi că, plecând de aici a înţeles 
întreg ansamblul” 213 

[190], eruditul indianist a demonstrat sistematic 
că celor mai importante concepte utilizate de Mircea 
Eliade în demersul său hermeneutic le corespund 
concepte din metafizica hinduistă. Nu trebuie să 
înţelegem că am avea de-a face cu un european 
indianizat. Cu obiectivitate, Sergiu Al-George a 
descris „reacţia împotriva Indiei” 214 

[191] care l-a marcat pe Eliade, deşi acesta „s-a 


format ca filosof al culturii în lumea indiană, ceea ce a 


condiţionat o optică - cum au remarcat R. Pettazzoni 
şi J. Masui printre alţii - o perspectivă orientală în 
propriul său domeniu de cercetare” 215 

[192]. Chiar dacă el nu a renunţat niciodată la 
Weltanschauung-ul occidental216 

[193], în gândirea sa „India va continua să-şi 
marcheze prezenţa, nu atât în obiectul cât în esenţa 
demersului său teoretic” 217 

[194]. Înscriindu-ne alături de Sergiu Al-George 
în aceeaşi orientare  exegetică, vom evidenția 
corespondentul filosofic indian existent în Yoga- 
darsana al conceptului de mentalitate. 

„Structuri mentale” în Yoga-darsana 

Cea mai precisă definiţie a metafizicii Yoga ne-o 
oferă Patañjali: „Yoga este oprirea modificărilor 
minţii” (Yoga-sutra, I, 2: Yogas citta - vrtti - nirodhah) 
218 

[195]. Pentru a o înţelege este necesară o 
succintă expunere a doctrinei în a cărei context îşi află 
semnificaţiile. 

Yoga-darsana postulează existența a două 
principii atemporale: Purusa (Sinele, Spiritul) si 
Prakriti (Natura, Firea). Suferinţa umană, temă 


majoră a culturii hinduiste, începe odată cu actul aşa- 


numitei ,ignorante metafizice” (skr. avidya), ignoranță 
care constă în „a lua ce-i neetern, impur, dureros şi 
ne-Sine, drept etern, pur, plăcut, Sine” (Yoga-sutra, II, 
5: Anityasuci - duhkhanatmasu nitya - suci - 
sukhatmakhyatirayidya) 219 

[196]. Din acest moment „zero” un straniu raport 
ia naştere între Purusa şi Prakriti. Motivul şi originea 
respectivului raport sunt probleme pe care 
metafizicile Samkhya şi Yoga le consideră insolvabile 
în actualul stadiu al cunoaşterii umane. Totuşi, este 
posibilă descrierea acestuia în limbajul simbolic 
propriu tradiţiei indiene, cum aflăm de la Mircea 
Eliade care-l citează pe Patanjali: ...” (...) tot astfel 
cum o floare se reflectă într-un cristal, inteligenţa (skr. 
buddhi) îl reflectă pe Purusa” 220 

[197]. Ignoranţa constă în a-i atribui cristalului 
proprietăţile florii. Aceasta este „relaţia iluzorie” (skr. 
upadhi) pricinuită de o „corespondenţă simpatetică” 
(skr. yogyata) între cunoscător (skr. drastr) şi minte 
(skr. citta), ultima fiind aspectul instrumental al 
Naturii. Eliberarea are loc în momentul în care 
„modificările mentale” (skr. citta-vrtti) sunt suprimate 
(skr. nirodhah), fapt care permite autocunoaşterea 


Sinelui (skr. Purusa) şi înlăturarea legăturii iluzorii 


dintre acesta şi Natură (skr. Prakriti). Sprijinindu-se 
pe exegeza tradiţională a tratatului Yoga-sutra, 
Gheorghe Jurj precizează că mintea (skr. citta) este 
„un mediu ce se transformă după intrarea în acţiune a 
diferitelor sale funcţii (manas, ahamkara, buddhi) şi 
structuri (vrtti). (...) Citta nu cunoaşte, cunoaşterea 
este în permanenţă a Cunoscătorului (drastr)” 221 

[198]. Cunoscătorul e unul din numele date lui 
Purusa, indicând o anumită ipostază a Spiritului. 

După cum am văzut, Eliade vorbeşte adesea în 
scrierile sale despre „evoluţia mentalităților” sau de 
„revoluţii ale mentalităţii”, formulări care amintesc de 
„modificările mentale” (skr. citta-vrtti) cunoscute şi 
analizate în Yoga-darsana. Proba cea mai concludentă 
în sensul similitudinii conceptului eliadian de 
mentalitate (structură mentală) şi cel hinduist de 
citta-vrtti, am găsit-o într-un fragment din însemnările 
sale intime, „gândite, notate şi transcrise în India” 
222 

[199]: „Versul al doilea din manualul lui Patanjali 
defineşte astfel telul şi sensul Yoga: Yoga cittavrtti 
nirodha. Nirodha nu înseamnă distrugere nici 
dispariţie, ci kbarare», izolare, fixare. Astfel că 


definiţia lui Patañjali se poate traduce Yoga e 


[activitatea prin care se obţine barajul [sau fixarea 
stărilor psihice. O serie de lămuriri sunt 
indispensabile pentru a lumina pe de-a-ntregul sensul 
şi implicaţiile acestui pasagiu. Mai întâi, nu trebuie 
confundată expresia &stäriÿ sau experienţe &psihice» 
cu sufletul». Acesta din urmă e un principiu 
autonom, neantrenat în nicio experienţă mentală şi pe 
care Yoga (îl) caută să-l «realizeze» adică, să-l posede 
conştient şi global, iar nu numai să-l întrevadă sau să-l 
implice. 

Diferenţa aceasta calitativă dintre mental şi 
spiritual, pe care Yoga-sutra o accentuează şi o 
discută neîncetat, e potentă tuturor filosofiilor 
hinduiste (aşadar cu excepţia buddhismului) şi se 
remarcă istoric în literatura post-vedică. E un punct 
capital în înţelegerea doctrinelor indiene. 

Fixarea stărilor mentale (subl. L. R.), cu alte 
cuvinte suprimarea experienţei psihice, suprimarea 
dinamicii mentale (subl. L. R.) - e de asemenea un 
motiv general indian. (...) Acest absolut, imposibil de 
atins prin experienţa psihosenzorială, e sufletul, 
Purusha din Yoga-sutra. El e potent în orice om, dar 
conştiinţa prezenţei lui e întunecată. Yoga, prin 


bararea, fixarea şi neutralizarea experienţelor mentale 


(subl. L. R.) - afirmă posibilitatea de a atinge concret 
(aceasta nu înseamnă senzorial, ci efectiv imediat) 
autonomia şi autoconstienta sufletului. Starea aceasta 
e deasupra oricărei ierarhii. Ea e țelul” 223 

[200]. 

După ce în prima parte a analizei sale Eliade a 
tradus citta-vrtti prin „stări psihice”, în a doua parte 
el echivalează respectiva sintagmă cu cea de „stări 
mentale” sau „dinamică mentală”. Este astfel evidentă 
transpozitia (traducerea) operată de autorul nostru, 
citta-vrtti trecând din vocabularul metafizicii indiene 
în vocabularul eliadian sub forma conceptului de 
„mentalitate”. 

Studiile istorico-religioase efectuate de Mircea 
Eliade capătă semnificaţii filosofice deosebite224 

[201]. Încercarea de a reconstitui în etapele ei 
importante „viaţa mentală a omenirii” 225 

[202] poate releva modificările  mentalităţii 
situată între dureroasele condiţionări istorice, pe de o 
parte, si manifestările hierofanice ale sacrului 
metaistoric, pe de altă parte. Desluşim deja conturul 
unei filosofii a istoriei dublată de o teologie, care, 
aflate în strânsă corelaţie una cu cealaltă, reprezintă 


suportul teoretic al morfologiei religiilor practicate de 


profesorul de la Chicago. 

Natyasastra şi Nouăsprezece trandafiri 

Urmând linia exegezei „indianiste” inaugurată de 
Sergiu Al-George, am văzut că numeroase concepte 
eliadiene (cum ar fi cele de ,sacru”, „profan, 
„mentalitate” ş.a.) au corespondenţi analogi în 
metafizica  hinduistă. Aceste influenţe filosofice 
justifică pe deplin  presupoziţia centrală a 
hermeneuticii lui S. Al-George, care a demonstrat că 
în gândirea eliadiană „India va continua să-şi 
marcheze prezenţa, nu atât în obiectul cât în esenţa 
demersului său teoretic” 226 

[203]. O altă influenţă marcantă e cea primită din 
direcţia metafizicii indiene a artei, care se află la baza 
concepţiei eliadiene despre funcţia soteriologică a 
teatrului. 

Dramaturgie şi soteriologie 

Prolifica creativitate a lui Mircea Eliade s-a 
manifestat atât sub forma eruditelor scrieri ştiinţifice 
ce i-au adus o largă recunoaştere academică, cât şi 
sub forma operei sale literare. Un capitol aparte al 
celei din urmă îl reprezintă creaţiile dramatice, 
cuprinse de către domnul Mircea Handoca între 


coperţile volumului Coloana nesfârşită (Bucureşti, 


Editura Minerva, 1996), volum ce conţine toate 
piesele de teatru semnate de Mircea Eliade: Iphigenia, 
„1241”, Oameni si pietre, Coloana  nesfârşită. 
Pătrunzând printr-o lectură atentă în profunzimile 
acestor veritabile texte iniţiatice animate de ideea 
eliadiană conform căreia „arta are, prin definiţie, o 
funcţie soteriologică” 227 

[204], putem lesne constata „alcătuirea lor de 
«scenarii» înrudite cu cele numite de Eliade &mitico- 
ritualice> şi având calităţi spectaculare aparte” 228 

[205]. Evident, ideea  soteriologică care 
subîntinde dramaturgia (şi literatura) lui M. Eliade 
implică existenţa unei anumite concepţii despre artă, 
în general, şi despre teatru, în particular. Renuntând 
la abordarea „generalului”, care ne-ar plasa în sfera 
filosofiei artei, ne vom ocupa în cele ce urmează doar 
de „particularul” menţionat, adică de ceea ce am 
putea numi drept o filosofie eliadiană a teatrului, 
străduindu-ne să descoperim sursele acesteia. 

Abordând în contextul unui curs susţinut la 
Divinity School (Chicago) în anul 1969 tehnica 
dramatică practicată de Antonin Arthaud şi echipa sa 
de actori în piesa Don Carlos, Eliade dezvoltă câteva 


interesante speculaţii, consemnate într-o notă din 


copiosul său Jurnal: „Comentariile mele, ă-propos de 
formula: &Arthaud a vrut să scrie un teatru care să 
pună capăt teatrului». Le vorbesc (studenţilor - n. L. 
R.) despre timpul concentrat al spectacolului»: cum 
se iese din timpul istoric (prezentul cronologic) şi se 
pătrunde într-un alt ritm temporal. Despre karma în 
teatru: actorul care se Kpurificäÿ  încarnând, 
actualizând existenţial atâtea tipuri umane, atâtea 
destine” 229 

[206]. Vorbind despre transcenderea „timpului 
istoric” şi intrarea într-un alt „ritm temporal”, Eliade 
are în vedere distincţia între timpul sacru şi timpul 
profan, cel dintâi fiind accesibil în mod tradiţional prin 
ritul în care se desfăşoară naraţiunea mitică, 
revelatoare a „originilor” transistorice ale Cosmosului 
şi Omului. Referindu-se apoi la funcţiile cathartice ale 
teatrului, el transferă funcţiile soteriologice proprii 
riturilor asupra acestuia. Aceeaşi concepţie - a 
teatrului înţeles ca „tehnică spirituală” - se regăseşte 
într-o interesantă nuvelă eliadiană, Nouăsprezece 
trandafiri, unde ne întâlnim, după cum arată Mircea 
Handoca „cu unele teme preferate ale prozei lui 
Mircea Eliade: ieşirea din timp, manifestarea sacrului 


prin obiecte şi acte profane, literatura ca valorificare 


şi prelungire a creativităţii mitologice” 230 

[207]. Aici, prin intermediul personajelor 
principale - Ieronim Thänase, Eusebiu Damian si 
Pandele - este prezentată pe larg funcția soteriologică 
a dramaturgiei: „Deci, mi-am spus, din nou acelaşi 
lucru: anamneza prin gesturi, prin incantatii, prin 
spectacol. Cum spunea Ieronim, acesta este scopul 
tuturor artelor: să reveleze dimensiunea universală, 
adică semnificația spirituală, a oricărui obiect, sau 
gest sau întâmplări, cât ar fi ele de banale sau 
ordinare. 

— Dar prin spectacolul dramatic, adăugase, 
descifrarea semnificaţiilor simbolice, deci religioase, 
ale evenimentelor, de orice fel, poate deveni un 
instrument de iluminare, mai precis: de mântuire, al 
mulțimilor... 

— De aceea îţi spuneam azi dimineaţă, interveni 
Pandele întorcându-se către mine, îţi spuneam că 
acest fel de artă dramatică este, astăzi, singurul mijloc 
de a dobândi libertatea absolută... 

— Revelarea semnificației simbolice a gesturilor, 
acţiunilor, pasiunilor şi chiar a credințelor noastre, se 
obţine participând la un spectacol dramatic aşa cum îl 


înţelegem noi (subl. M. E.) - cuprinzând adică 


dialoguri, dans, mim, muzică şi acţiune, sau dacă vrei, 
«subiect>. Numai după experienţa câtorva spectacole 
de acest fel, spectatorii vor izbuti să descopere 
semnificaţiile simbolice, transistorice, ale oricărui 
(subl. M. E.) eveniment sau incident cotidian. 

— Într-un cuvânt, interveni Pandele, spectacolul 
dramatic ar putea deveni, foarte curând, o nouă 
eschatologie, sau o soteriologie, o tehnică a mântuirii” 
231 

[208]. 

Obsedat de „teroarea istoriei”, convins totodată 
că în lumea (post) modernă mântuirea nu mai este 
posibilă decât prin artă şi cultură, Eliade nu-şi pierde 
optimismul său inalterabil căutând şi propunând noi 
soluţii de supravieţuire întru Spirit. Pentru el: „Teatrul 
este un mijloc de salvare a individului, teatrul este 
forma prin care se revelează mitul, în fine, face 
suportabilă existenţa, apără pe om de teroare, 
transformându-i obsesiile, nenorocul în spectacol” 232 

[209]. 

Tribulatii indianistice 

După succinta trecere în revistă a teatrologiei 
eliadiene, în mod legitim ne putem întreba care este 


originea ei. Parcurgând numeroasele studii şi eseuri 


consacrate de exegeti creațiilor literare ale 
profesorului de la Chicago, răspunsul care ni s-a părut 
a indica direcţia corectă în care trebuie să ne 
orientăm căutările îi aparţine lui Liviu Petrescu: 
„Mircea Eliade  fructifică aici (în Nouäsprezece 
trandafiri - n. L. R.) o sugestie care vine mai putin din 
gnoză, şi mai mult din folclorul medieval indian 
(amnezia  yoginului Matsyendranath se vindecă, 
conform unei legende populare, invocate şi de Mircea 
Eliade, prin dansul discipolului său, Goraknath)” 233 

[210]. Deci în spaţiul lumii indiene - frecventat 
de Eliade între 1928 şi 1931 - trebuie căutate 
rădăcinile concepţiei sale despre teatru. Confirmarea 
intuitiei lui L. Petrescu am primit-o însă abia în anul 
1997, cu ocazia unei apariţii de excepţie înregistrată 
în colecţia „Bibliotheca Orientalis” din cadrul Editurii 
Ştiinţifice. 

Este vorba de un tratat indian de artă dramatică, 
Natyasastra, tălmăcit integral în limba română de 
indianista Amita Bhose şi de domnul Constantin 
Făgeţan, remarcabilul traducător al altor două texte 
sanskrite fundamentale: tratatul filosofic Yoga-Sutra 
scris de Patañjali (Bucureşti, Editura Informaţia, 


1993) şi frumosul poem al lui Jayadeva, Gitagovinda 


(Timişoara, Editura Hestia, f. a.). „Deşi Natyasastra, 
fiind mai degrabă un compendiu practic, nu-şi 
propune să dezvolte o filosofie a artei” 234 

[211], întâlnim totuşi în paginile sale o concepţie 
bine precizată despre originea şi funcţiile teatrului 
care, cum vom vedea în continuare, este 
asemănătoare celei profesate de Mircea Eliade în 
Nouăsprezece trandafiri. Încă din primul capitol al 
tratatului, consacrat chiar acestui subiect ,originar”, 
ni se revelează geneza divină a artei dramatice: intraţi 
într-o eră a decadentei - Treta-yuga, membrii castelor 
inferioare ce nu aveau acces la Scripturi primesc de la 
Zeul Brahma o a cincea Veda, numită Natya, „spre 
folosul tuturor castelor”. „Ea va conduce la împlinirea 
datoriei, bogăţie şi faimă, va cuprinde poveţe bune şi 
colecţia [învățăturilor tradiţionale, călăuzind urmaşii 
în fapte; va fi înzestrată cu învăţătura tuturor 
scripturilor şi va fi izvorul tuturor artelor şi 
meşteşugurilor” 235 

[212]. Pe scurt, avem de-a face cu o revelaţie în 
toată puterea cuvântului, căci „teatrul a fost făurit de 
însuşi Brahma, autorul întregii creaţii” 236 

[213]. În cel de-al doilea capitol al tratatului, 


„Construirea sălii de spectacol”, suntem purtaţi tot 


mai adânc în universul mito-religios al teatrului 
indian. Ni se dau „indicaţii precise despre ofrandele 
datorate diferitelor zeități şi formulele prin care li se 
cere ocrotirea”. Mai mult, „şi înaintea începerii 
fiecărui spectacol - subliniază Constantin Fägetan - 
există o parte introductivă, cea a k&preliminariilor 
scenice» (purva-ranga), unde se reactualiza mitul 
cosmogonic al luptei zeilor cu demonii şi avea loc 
înălţarea stindardului zeului Indra ca semn al victoriei 
binelui şi al protejării scenei de spirite malefice” 237 

[214]. Practic avem de a face cu un teatru 
îngemănat cu mitul, desfăşurat într-un mod ritualic, 
care conduce spectatorii la „o stare de pace si 
beatitudine interioară” asemănătoare stării yoghinului 
aflat în samādhi 

[238] 

[215]. Arătând care sunt foloasele trase de cei 
care participă la spectacole, ultimul capitol al lucrării 
ne aminteşte de funcţia soteriologică a dramaturgiei 
eliadiene: „Omul ce ascultă mereu acest sastra ieşit 
din gura lui Brahma, şi care îl pune în practică aşa 
cum a fost rostit de către Celnăscut-prin-sine, sau 
doar îl citeşte şi-l înţelege, ajunge la aceeaşi ţintă cu 


cei ce cunosc Vedele, cu cei ce fac sacrificii şi cu cei 


ce fac danii pioase” 239 

[216]. Cum prezentarea detaliată a 
monumentalului tratat indian de dramaturgie 
depăşeşte scopul acestui capitol, ne oprim aici cu 
exemplificările pe texte retinând similitudinile 
izbitoare dintre filosofia hinduistă a teatrului aşa cum 
ni se înfăţişează ea în Natyasastra, şi cea dezvoltată 
de Eliade în Nouăsprezece trandafiri. A citit oare 
elevul lui Surendranath Dasgupta tratatul indian? 
Ţinând cont de faptul că, în perioada aflării sale în 
India, existau deja două ediţii integrale ale textului 
sanskrit (prima, editată la Bombay în 1894 de panditii 
Sivadatta şi Paraba, a doua, publicată la Benares în 
1929 de Upadhyaya şi Sarma240 

[217]) si mai multe parţiale, e foarte posibil. Din 
păcate n-am găsit nicio referire directă la Natyasastra 
în vreuna din lucrările de indianistică eliadiene. Ceea 
ce ştim însă foarte precis din mărturiile lui Eliade241 

[218], dar şi din exceptionalul studiu al lui Sergiu 
Al-George „India în destinul cultural al lui Mircea 
Eliade” 242 

[219], este că tânărul savant român poseda o 
întinsă cunoaştere a artei indiene şi a fundamentelor 


ei doctrinare, care, între altele, stau la baza concepţiei 


eliadiene despre simbol. Deci, are un grad mare de 
probabilitate asimilarea în substanţa fecundei sale 
gândiri inclusiv a  „filosofiei” indiene a teatrului, 
cunoscută fie direct, prin lectura tratatului de artă 
dramatică prezentat, fie indirect, din scrierile 
eruditului filosof Abhinavagupta (binecunoscut lui 
Eliade), autor al singurului comentariu la Natyasastra 
păstrat până azi243 

[220]. 

Hegel, Husserl şi Heidegger în interpretarea lui 

Mircea Eliade 

Deşi utilizând alte surse decât cele specific 
europene, Mircea Eliade nu a consumat niciodată un 
divorţ irevocabil cu filosofia occidentală modernă. 
Interesat de adecvarea mesajului său la categoriile 
gândirii contemporane, Eliade a meditat permanent 
asupra concepțiilor celor mai importanţi filosofi 
europeni, verificand atât universalitatea gândirii 
acestora cât şi pe cea a propriei „episteme”. Platon, 
Aristotel, Augustin, Nicolaus Cusanus, Meister 
Eckhart, Pascal, Kant, Hegel, Husserl, Heidegger; iată 
doar câteva din numele frecvent întâlnite în opera lui 
Mircea Eliade. În continuare ne vom opri asupra 


ultimilor trei autori, interpretati într-o manieră 


proprie de elevul lui Nae Ionescu, fapt ce a conferit 
filosofiei sale alte înţelesuri decât cele specifice 
paradigmei rationaliste post-carteziene244 

[221]. Considerăm necesară o ultimă precizare: 
când vorbim despre „interpretarea lui Eliade” aplicată 
la Hegel, Husserl sau Heidegger, nu avem în vedere 
un traseu hermeneutic complet. Nicăieri nu vom găsi 
interpretarea integrală a operei vreunuia dintre „cei 
trei H”. Doar sugestii, ample sau lapidare, presărate 
pe întreg parcursul operei eliadiene, care sugerează 
cum ar putea fi desfăşurat un asemenea exerciţiu 
hermeneutic. Vom colationa aceste note de lectură, 
urmărind, cât mai fidel, liniile de interpretare 
sugerate în cuprinsul lor. 

Eliade şi Hegel 

Demn urmaş al lui Cantemir, Haşdeu şi Iorga, 
încă din adolescenţă Eliade se angajase în elaborarea 
şi redactarea unei istorii de dimensiuni ciclopice, sub 
forma unui „roman înglobând nu numai istoria 
universală, ci întreaga istorie a Cosmosului, de la 
începuturile galaxiei noastre la alcătuirea Pământului, 
la originea vieţii şi apariţia omului” 245 

[222]. Începută pe când avea 16 ani, în 1923, 


această istorie totală va fi terminată 60 de ani mai 


târziu, în 1983, când ultimul ei volum este publicat la 
editura pariziană Payot. Se numeşte... Istoria 
credințelor şi ideilor religioase. Pentru un gânditor 
preocupat de descifrarea sensului istoriei universale, 
frecventarea operei hegeliene este obligatorie. La fel 
şi pentru Mircea Eliade. Într-o notă autobiografică din 
26 septembrie 1952 ne furnizează un fragment care 
dovedeşte acest fapt: „Ca de obicei, mă reîntorc la 
Hegel. Asta se întâmplă de vreo cinci-şase ani, de 
când mă lupt cu înţelesul istoriei». Mă reîntorc la 
Hegel de două, trei ori pe an. Citesc, ceasuri, zile de-a 
rândul, din textele lui pe care le am la îndemână - 
îndeosebi textele traduse şi comentate de Kojeve şi 
Hyppolite” 246 

[223]. Confruntarea cu Hegel a lăsta urme 
vizibile în opera eliadiană. În Jurnal, alături de 
fragmentul citat şi de alte câteva note de mai mică 
importanta247 

[224], întâlnim un substanţial pasaj ce ne 
permite întrezärirea unei interpretări eliadiene a 
operei hegeliene: „Înaintând în lectura Lecţiilor de 
filosofie a istoriei a lui Hegel, găsesc la tot pasul 
&inexactitäti şi neînţelegeri, dar cât e de admirabilă 


această încercare de a cuprinde totul, de a da seamă 


de tot şi de a valorifica tot. De multe ori Hegel se 
înşală, fie pentru că ştiinţa timpului îl înşela 
(bunăoară, în cazul Chinei, al Indiei), fie pentru că 
voia sau trebuia să se înşele ca să poată integra (cu 
forţa!) toate acele materiale care îi fuseseră accesibile 
în sistemul lui. Dar ce importanţă poate avea aceasta? 
Citindu-l pe Hegel, nu numai că eşti invitat să vezi în 
istoria universală un sens, dar, în primul rând, vezi că 
se poate vorbi de o istorie universală care să nu fie 
numai o juxtapunere de capitole izolate. Cât e de 
deprimantă fracturarea şi fragmentarizarea excesivă a 
viziunii noastre istorice! Ştim, evident, mai mult şi mai 
multe decât ştia (sau voia să ştie) Hegel. Dar cine 
integrează aceste  nesfârşite cunoştinţe, cine 
realizează, în propria lui conştiinţă, că există o Istorie 
Universală? Mă împotrivesc cu toată puterea viziunii 
«istorice» a lui Hegel (şi în Archétypes et répétition 
arăt de ce), dar nu mă pot împiedica să nu-i admir 
opera” 248 

[225]. 

Opunându-se modului în care Hegel forţează 
istoria pentru a o face să intre în cadrele sistemului 
său interpretativ - bazat pe descifrarea evenimentelor 


istorice înțelese ca ,momente” ale manifestării 


dialectice a Spiritului Universal, Eliade se simte 
solidar cu acesta în privinţa încercării de a descoperi 
sensul spiritual al istoriei. „Am fost plăcut surprins - 
notează el - atunci aflând că, până la Jena, Hegel n-a 
atacat de front problemele filosofice; sau, mai exact, 
că n-a meditat asupra textelor şi problemelor de 
filosofie, ci a cercetat direct, de la izvoare, religia şi 
istoria; preocuparea lui principală era concretul 
istoric, viaţa popoarelor, &spiritul care se manifestă 
direct în această viaţă. În aceşti lungi ani de cercetări 
istorice şi-a pregătit Hegel viziunea filosofică de mai 
târziu. El şi-a făurit conceptele Fenomenologiei nu 
meditând sau speculând &în abstract, ci luptând să 
înţeleagă diversele Volksgeist. 

Or, lucrul acesta mă bucură, pentru că îmi 
validează &metoda mea filosofică. Aproape treizeci 
de ani din viaţă i-am închinat studiilor &concreteb: 
filologii, istorie, folclor, religii. Întotdeauna, însă, am 
avut ca obiectiv final înţelegerea sensului spiritual al 
materialelor pe care le studiam” 249 

[226]. 

Sensul istoriei. lată primul şi cel mai important 
punct în care concepţiile lui Hegel şi Eliade coincid. 


Diferă însă conţinutul ideatic încapsulat în această 


sintagmă, armătura teoretică care o susţine şi 
validează. Două sunt textele eliadiene care ne permit 
să descoperim interpretarea pe care gânditorul român 
o dă concepţiilor filosofului de la Jena. Primul, 
provenit din sfera operei ştiinţifice a lui Mircea Eliade, 
este Mitul eternei reîntoarceri250 

[227], un eseu de filosofia istoriei care „în loc să 
facă apel la analiza speculativă a fenomenului istoric, 
el cercetează concepţiile fundamentale ale societăţilor 
arhaice” 251 

[228]. AL doilea, Nouăsprezece trandafiri, 
aparţine registrului creativităţii „nocturne” eliadiene, 
făcând deci parte din corpusul operei sale literare. În 
această nuvelă întâlnim  propozitia-cheie a 
interpretării filosofiei hegeliene: „dacă Hegel are 
dreptate suntem pierduţi!” 252 

[229]. Dincolo de trimiterile implicite la tema 
„sfârşitului istoriei” (Francis Fukuyama), afirmaţia 
citată este un alt mod de a spune că, dacă Hegel are 
dreptate, atunci suntem în mod inexorabil supuşi 
„terorii istoriei”. Lucru ce-l determină pe Eliade, în 
ciuda admiratiei  nedisimulate faţă de autorul 
Fenomenologiei spiritului, să respingă viziunea 


acestuia asupra istoriei reinterpretând-o din propria 


sa perspectivă, „camuflată” în nuvela Nouăsprezece 
trandafiri. Aici, ea este expusă de personajul principal, 
Ieronim Thänase: 

— Ce destin extraordinar! A izbucnit. Să rămână 
neînțeles aproape o sută de ani, şi apoi să fie 
descoperit, ridicat în slavă, consacrat drept cel mai 
mare gânditor de la Aristot încoace, şi tocmai cei care 
cred că l-au înţeles mai bine, să ne împiedice, prin 
exegezele lor, să-i descifrăm mesajul, să ne împiedice, 
deci, să-l completăm, să-l depăşim. Pentru că, dacă 
toată lumea e de acord că Hegel era într-adevăr 
convins că în orice eveniment istoric se manifestă 
Spiritul Universal - toţi exegetii interpretează această 
idee într-un mod simplist, şi anume: trebuie să 
acceptăm evenimentele istorice, manifestările 
concrete ale Spiritului Universal, chiar în cea mai 
monstruoasă expresie a lor, bunăoară în crematoriile 
de la Auschwitz: să le acceptăm şi să le justificăm: 
dacă au avut loc, dacă s-au realizat în Istorie, 
înseamnă că sunt raţionale şi deci, justificate sau 
justificabile” 253 

[230]. 

După această prezentare a înţelesului curent 


acordat concepţiei hegeliene asupra manifestării 


Spiritului Universal în istoriei, iată interpretarea 
istoriei în perspectivă eliadiană: ...” (...) dacă ideea lui 
Hegel poate fi înţeleasă şi altfel. Eu (adică Mircea 
Eliade, alias Ieronim Thänase - n. L. R.), în orice caz, 
îndrăznesc să-l înţeleg altfel, şi să-l corectez. De 
acord, fiecare eveniment istoric constituie o nouă 
manifestare a Spiritului Universal; dar asta nu 
înseamnă că trebuie doar să-l înţelegem şi să-l 
justificăm. Trebuie să mergem mai departe; să-i 
descifrăm semnificaţia lui simbolică. Pentru că orice 
eveniment, orice întâmplare cotidiană comportă o 
semnificaţie simbolică, ilustrează un simbolism 
primordial, transistoric, universal (...) 

Deci, ca să revin la adevărata interpretare a 
evenimentelor istorice, şi ca să conclud, îmi place să- 
mi repet de câte ori am prilejul, să repet într-un mod 
oarecum ritual, că descifrarea semnificatiilor 
simbolice secrete, ale evenimentelor istorice, poate 
constitui o revelaţie, în sensul religios al termenului” 
254 

[231]. 

Toate cele spuse explicit în Nouäsprezece 
trandafiri redau detaliat argumentatia din Mitul 


eternei reîntoarceri; în cel din urmă text, Eliade arată 


care este eroarea concepţiei hegeliene: anularea 
libertăţii umane, ca urmare a maximalismului 
spiritualist profesat. Important pentru decelarea 
interpretării eliadiene ne pare a fi paralelismul pe 
care-l stabileşte între filosofia hegeliană a istoriei şi 
teologia istoriei a profeților evrei: „şi pentru aceştia, 
ca şi pentru Hegel, un eveniment este ireversibil şi 
valabil în el însuşi în măsura în care este o nouă 
manifestare a voinţei lui Dumnezeu - poziţie absolut 
revoluţionară, să ne amintim, din perspectiva 
societăţilor tradiţionale dominate de repetarea eternă 
a arhetipurilor. Astfel, urmându-l pe Hegel, destinul 
unui popor mai păstrează încă o semnificaţie 
transistorică pentru că orice istorie revelă o nouă şi 
mai perfectă manifestare a Spiritului Universal” 255 

[232]. 

Departe de a fi un gânditor anti-istoricist, cum a 
fost acuzat în repetate rânduri, Eliade este un istoric 
care acordă deplină autonomie si integritate 
evenimentelor istorice, care, având semnificații 
transcendente, îşi păstrează substantialitatea. Pentru 
Hegel în schimb, faptele istorice se 
desubstanţializează, unicul lor conţinut si sens fiind 


Spiritul Universal. În ciuda deosebirilor dintre cei doi 


istoriologi, similitudinile sunt mai semnificative decât 
diferenţele. 

Eliade şi Husserl 

Spre deosebire de Hegel, Husserl este mult mai 
puţin prezent în Jurnal, ca şi în ansamblul operei 
eliadiene. O singură notă se referă la autorul 
Meditatiilor carteziene, în contextul unor speculaţii 
asupra originilor filosofiei: „pentru Husserl, 
fenomenologia implică abolirea experienţei profane, a 
«omului natural». Ceea ce fenomenologii numesc 
«atitudine naturală» este starea profană, condiţia 
preinitiatica. Tot asa cum prin reductia 
fenomenologică se obţine accesul la real, prin iniţiere 
se pătrunde în planul sacru, adică spiritul are acces la 
absolut” 256 

[233]. Ideea care subîntinde această afirmaţie 
este una analogică, bazată pe ipoteza similitudinii 
structurale dintre iniţiere (= experienţa religioasă) şi 
filosofie. De remarcat e şi faptul că ipoteza amintită 
are o prezenţă constantă în opera eliadească, de 
exemplu în cazul hermeneuticii înţeleasă inițiatic, ca o 
operaţie alchimică de transmutare ontologică a fiinţei 
interpretului dintr-o stare profană, proprie celor 


neangajati în practicarea unei hermeneutici „totale”, 


„experimentiale”, într-o condiţie sacră, specifică 
omului religios. În această perspectivă operaţia de 
„reducţie fenomenologică” capătă valenţe 
soteriologice, iar dezideratul husserlian de a atinge 
„miezul lucrurilor” echivalează cu drumul spre centru 
străbătut în cursul iniţierii de neofit. 

Eliade şi Heidegger 

Acelaşi tip de interpretare - să-i zicem 
„iniţiatică” - este aplicată concepţiilor metafizice ale 
lui Martin Heidegger257 

[234]. 

Gabriel Liiceanu şi Thomas  Kleininger 
consemnează comentariul lui H.-G. Gadamer, care 
observă că: „traducerea lucrării (Was ist Metaphysik? 
- n. L. R.) în limbi neeuropene (japoneză, turep etc. - 
n. L. R.) denotă că problematica lui Heidegger ieşea 
din cadrul tradiţional al gândirii occidentale şi crea 
puncte de contact cu o spiritualitate mai largă” 258 

[235]. Mai categoric decât Gadamer, Eliade nu s- 
a mulţumit doar să constate universalitatea metafizicii 
heideggeriene, ci a şi sugerat o posibilă interpretare 
efectuată din perspectiva unei culturi neeuropene. 
Astfel, el dădea curs interesului constant manifestat 


faţă de opera filosofului de la Freiburg, care poate fi 


constatat din câteva episoade consemnate în 
Jurnal259 

[236]. 

Aflat la Geneva în toamna anului 1954, Eliade 
susține o conferinţă de mare succes, intitulată 
Simbolism religios şi valorizarea angoasei260 

[237], în care propune „nu numai să cunoaştem 
valorile religioase ale altor culturi, ci mai ales să ne 
situăm în perspectiva lor şi să ne vedem aşa cum 
apărem în ochii lor” 261 

[238]. Cultura aleasă pentru acest exerciţiu 
dialogic este, fireşte, cea indiană. Luând ca punct de 
plecare atitudinea membrilor celor două mari 
civilizaţii, europeană şi indiană, Eliade arată că spre 
deosebire de omul religios, înscris în cadrele unei 
culturi tradiţionale, cum este cea hinduistă, pentru 
care „moartea este mai degrabă un ritual de trecere 
către o altă modalitate de a fi” 262 

[239], pentru europeanul modern „moartea este 
vidată de sensul ei religios, şi din cauza aceasta 
asimilată Neantului; şi în faţa Neantului omul modern 
este paralizat” 263 

[240]. Aflaţi în faţa nefiintei, modernii încearcă 


să se salveze, fie prin  îmbrăţişarea unor 


pseudofilosofii hedoniste, fie prin gestul ultim al unei 
fiinţe „condamnate la libertate” (Jean-Paul Sartre): 
sinuciderea. Puşi în faţa unor asemenea soluţii indienii 
ar fi uluiti De ce? Pentru că metafizica hinduistă 
cunoaşte dimensiunea evanescentă şi trecătoare a 
existenţei întru neființă. Însă drumul omului nu se 
încheie aici. Moartea se datorează existenţei iluzorii 
din Maya, condiţionată de timp şi istorie. Această 
condiţie tragică poate fi depăşită printr-o căutare 
susţinută a Fiintei supreme, Brahman. lată şi motivul 
pentru care India nu s-a arătat niciodată interesată de 
cronologie, de istorie, care în perspectiva hinduistă 
reprezintă forme ale Neantului. Ceea ce nu înseamnă 
că mistica indiană nu ar conştientiza existenţa 
istorică. Dimpotrivă. Tehnicile spirituale specifice ei 
sunt constant şi profund angajate în meditații asupra 
faptului de a-fi-în-lume, cu scopul însă de a depăşi 
această modalitate „profană” a condiţiei umane. În 
niciun caz nu se admit soluţiile nihiliste, atât de 
frecvent întâlnite la filosofii europeni ai ultimelor două 
secole. Angoasa poate fi depăşită asumânduc-ţi-o, nu 
fugind de ea. Acesta ar fi punctul de vedere pe care 
membrii unei comunităţi tradiţionale, cum e cea 


indiană, l-ar opune nihilismului european modern. În 


acest punct crede discipolul lui Dasgupta că se 
întâlnesc metafizica lui Martin Heidegger şi 
multimilenara filosofie orientală: „Când yoga sau 
buddhismul spun că totul e suferinţă, că totul e 
trecător, sensul este cel din Sein und Zeit, adică 
temporalitatea oricărei existente umane dă naştere 
fatal angoasei şi durerii. 

Cu alte cuvinte, descoperirea istoricitatii ca mod 
specific de existenţă a omului în lume corespunde cu 
ceea ce indienii numesc de mult timp situaţia în Maya. 
Şi filosoful indian va spune că gândirea europeană a 
înţeles precaritatea şi condiţia paradoxală a omului 
care ia cunoştinţă de temporalitatea sa. Angoasa 
izvorăşte din această descoperire tragică: omul este o 
fiinţă destinată morţii, ieşită din Neant şi în drum spre 
Neant” 264 

[241]. 

Vom schiţa în acest sens o posibilă interpretare a 
concepţiei lui Heidegger, rezumându-ne la analiza 
unui singur text al său: Was ist Metaphysik? Aici, el 
afirmă că ,nimicul este negarea totalitatii fiintarii, 
este ne-fiintarea în chip absolut” 265 

[242]. Nimicul şi Fiintarea nu sunt identice sau, 


contrar cu ceea ce spune Hegel, că „Fiinţa pură şi 


Nimicul pur sunt unul şi acelaşi lucru” 266 

[243]. Deşi acceptă că „Fiinţa şi Nimicul 
constituie un tot” 267 

[244], Heidegger se detaşează de Hegel arătând 
că acest lucru e veridic „nu din cauză că ele (Fiinţa şi 
Nimicul - n. L. R.) coincid în indeterminarea şi 
nemijlocirea lor, aşa cum apar ele privite în 
perspectiva conceptul hegelian de gândire, ci 
deoarece fiinţa însăşi este în esenţă fiinţă şi se 
revelează numai în transcendenta  Dasein-ului 
menţinut în sfera Nimicului” 268 

[245]. De altfel, mai înainte Heidegger afirmase 
că „totalitatea fiintarii este cea care trebuie să fie 
aflată mai întâi, pentru ca ea să poată cădea apoi, ca 
atare, sub raza negării în lumina căreia Nimicul însuşi 
ar urma să se arate” 269 

[246]. Nimicul însuşi nu poate fi atins direct 
niciodată; el ni se dezvăluie printr-un intermediar: 
„Teama revelează nimicul” 270 

[247]. 

„Nimicul se dezvăluie în teamă - dar nu ca ceva 
de ordinul fiinţării. Tot atât de putin putem spune că 
el ne este dat ca obiect. Tema nu este o prindere a 


Nimicului. Şi, totuşi, Nimicul ajunge să fie revelat prin 


ea şi în ea, chiar dacă nu în aşa fel încât să apară de 
sine stătător, &pe lângă» fiintarea care, în întregul ei, 
stă sub semnul urâtului neliniştitor” 271 

[248]. 

Ce anume face posibilă manifestarea Nimicului? 
Limitarea, finitudinea noastră în raport cu întregul 
Fiinţării: „Nimicul se manifestă anume odată cu 
fiinţarea şi pe seama fiinţării, ca una care ne scapă 
alunecând în întregul ei” 272 

[249]. 

O dată ce ni se revelează prin angoasă, Nimicul 
se nimicniceşte întrucât „Nimicul nu atrage către sine, 
ci, prin esenţa sa, respinge” 273 

[250]. Nimicul nu ni se dezvăluie direct, ci 
Fiintarea este cea care se dezvăluie. Dar nu în 
întregul ei. Teama în faţa Fiintei apare ca semn al 
limitării noastre, ce face imposibilă cuprinderea ei în 
întregime. Spre a înţelege mai bine gândirea 
heideggeriană trebuie să avem permanent în vedere 
esenţa nimicului: nimicnicirea. Căci nimicul nu este; el 
ni se revelează în teamă, în angoasă, datorită gestului 
primordial al Fiinţei care ni se dezvăluie: ...” (...) 
angoasa, arată Ernesto Grassi, care dezvăluie nimicul 


ca o incapacitate de a prinde totalitatea existentului, 


reprezintă sursa posibilităţii cunoaşterii Fiinţei” 274 

[251]. Astfel, cunoaşterea este un act, o trecere 
de la Nefiinţă, revelată în angoasă, la Fiinţă, care ni se 
dă în măsura limitelor noastre. Însăşi „propria noastră 
singurătate este cea care face sufletul nostru să 
imbrätiseze infinitul. (...) Noi ne simţim în prezenţa 
adevărului divin atunci când ne sustragem din lume şi 
din falsele situaţii pentru a ne refugia în infinitatea 
conştiinţei noastre, faţă în faţă cu noi înşine, (...) noi şi 
cu misterul fiinţei noastre” 275 

[252], adaugă Giovanni Gentile. Concluzia 
meditaţiilor heideggeriene asupra esenței Nimicului 
este, totuşi, optimistă: „În noaptea luminoasă a 
Nimicului ivit odată cu teama se naşte starea 
originară de deschidere a fiinţării ca fiintare: faptul că 
ea este fiintare - si nu nimic” 276 

[253]. 

Reamintindu-ne că pentru Heidegger starea 
omului aflat cu faţa către moarte îi provoacă angoasa, 
care-i revelează Nimicul ce-l va înălța către Fiinţă, să 
vedem care este concepţia hinduistă, prezentată de 
Eliade, asupra morţii. 

Pentru cei care se iniţiază într-o tehnică 


spirituală proba decisivă este cea a morţii şi învierii 


mistice. Moartea, trăită, de exemplu, în cursul 
pătrunderii în labirintul sau pădurea ce simbolizează 
Neantul, Infernul, străbătute fiind de fiinţe demonice 
dar şi de sufletele strămoşilor, îl paralizează pe neofit. 
Însă, ca şi în concepţia lui Heidegger, abia atunci când 
angoasa atinge proporții insuportabile  revelând 
Nimicul,  izbucneşte în sufletul celui inițiat 
plenitudinea Fiinţei. Moartea nu este omologabilă 
ideii de Neant, tot aşa cum neantul nu este omologabil 
ideii de Fiinţă. Ea reprezintă un sfârşit, dar un sfârşit 
urmat de un nou început, pe un alt nivel ontologic. 
Trebuie să sacrifici ceea ce crezi că eşti (statut 
desemnat de Heidegger prin conceptul das Man), 
pentru a te regăsi în adevărul fiintärii tale: cea întru 
Fiinţă (stare a omului indicată prin conceptul Dasein). 
Cum s-a văzut deja, această trecere se întemeiază pe 
sacrificiu. 

„Sacrificiul - arată Heidegger - este risipirea de 
sine prin dăruire a fiinţei umane, o risipire care este 
liberă de orice constrângere, deoarece se naşte din 
abisul libertăţii şi poartă către păstrarea adeveritoare 
a adevărului fiinţei pentru fiintare. (...) 

Sacrificiul este despărţirea de fiintare pe drumul 


către păstrarea şi adeverirea bunävointei Fiinţei” 277 


[254]. 

Faptul că Eliade a deschis drumul unei noi 
interpretări a metafizicii lui Heidegger, pornind de la 
concepţiile proprii hinduismului, ne indică, pe de o 
parte, interesul său constant de a-şi omologa propriul 
drum cu cel al filosofiei europene contemporane, dar, 
pe de altă parte, familiaritatea cu practica gândirii 
corelative a termenilor fenomenologiei sale religioase 
(Sacrul, Profanul) cu cei specifici metafizicii moderne 
(Fiinţa,  Neantul). În acest sens speculaţiile 
heideggeriene pot fi citite în cheia dialecticii Sacrului, 
care, atunci când le este aplicată, se transformă în 
dialectică a Fiinţei. Aceasta, la fel ca sacrul întrupat în 
feluritele fapte religioase, poate fi descoperită în 
banalitatea întâmplărilor cotidiene abia după ce este 
recunoscută sub camuflajul Nimicului, care ni se face 
cunoscut în angoasă deoarece este inconsistent din 
punct de vedere ontologic. În final, după o asemenea 
trecere prin moarte sau prin nimicnicire, are loc 
revelaţia izbăvitoare a Fiinţei. Putem identifica în 
următoarea afirmaţie eliadiană structura dialecticii 
sacrului, dar şi a dialecticii fiinţei: „Niciun fel de 
iniţiere nu este posibilă fără o agonie, o moarte şi o 


reînviere rituală. Judecată din perspectiva religiilor 


primitive, angoasa lumii moderne este semnul unei 
morţi iminente, dar al unei morţi necesare, salvatoare, 
pentru că este urmată de o reînviere şi va face posibil 
accesul la un nou mod de existenţă, acela al 
maturității si al responsabilitatii” 278 

[255]. 

Teologia lui Mircea Eliade 

Argument introductiv „Spiritul textelor lui 
Mircea Eliade poate fecunda chiar şi atunci când 
litera lor tace. La urma urmelor, calitatea ultimă a 
acestor texte constă tocmai în faptul că ele implică 
infinit mai mult decât declară. Cu alte cuvinte, 
înţelesul lor e, în primul rând, o sumă de subînţelesuri 
şi de aceea, de la ele, se poate porni în toate direcţiile. 
Noi am pornit în direcţia artelor şi am avut 
sentimentul că am pornit pe un drum plin de răsplăţi. 
Opera lui Mircea Eliade e în aşa fel concepută încât de 
la o vreme e neesential ce se întâmplă înăuntrul ei. Ea 
se identifică cu ceea ce fiecare din noi ştie să facă din 
ea, luând-o ca punct de plecare” 279 

[256]. În deplin acord cu cele afirmate de Andrei 
Pleşu, am început cercetarea operei lui Mircea Eliade 
dintr-o perspectivă prea puţin cunoscută în cultura 


noastră: cea teologică. Propunându-ne să dezvăluim 


miezul „tare” al lui Mircea Eliade, am pornit într-o 
direcţie de cercetare ce ne caracterizează pe deplin, 
descoperind un înţeles mai înalt al acesteia, pe care îl 
vom expune în continuare. Alături de contribuţiile 
bogate aduse de către critica şi istoria literară 
românească280 

[257], sperăm să putem adăuga o nouă pagină la 
cele deja existente în cadrul exegezei de profil, 
înscriindu-ne în linia interpretativă reprezentată de 
autori ca loan Petru Culianu, Sergiu Al-George, Vasile 
Tonoiu sau, mai recent, de părintele Wilhelm 
Dancă281 

[258]. Trebuie să precizăm, însă, că spre 
deosebire de toţi aceşti reputați cercetători, ceea ce 
vom propune în continuare cititorilor este o abordare 
teologică riguroasă a operei lui Mircea Eliade, în 
cursul căreia sperăm să dezvăluim una dintre 
dimensiunile implicite deosebit de importante ale 
„filosofiei” sale. 

Evident, demersul nostru presupune cu 
necesitate legitimarea unei asemenea perspective 
hermeneutice. În acest scop am ales ca argumente 
câteva fragmente extrase din Jurnalul lui Mircea 


Eliade. Primul, pe care ne-a făcut plăcere să-l utilizăm 


în repetate rânduri, este datat 8 noiembrie 1959: 
„Răsfoiesc astăzi Tratatul meu de Istorie a Religiilor şi 
mă opresc mai ales asupra unui amplu capitol despre 
zeii cerului; mă întreb dacă a fost înţeles mesajul 
secret al cărţii, Kteologiaÿ implicată în istoria 
religiilor, aşa cum o descifrez şi o interpretez eu 
însumi. Totusi sensul se degajă din ea destul de clar; 
miturile si k&religiile>, în întreaga lor varietate, sunt 
rezultatul vidului lăsat în lume de retragerea lui 
Dumnezeu, de transformarea sa în deus otiosus şi de 
dispariţia sa din actualitatea religioasă. Dumnezeu - 
mai exact Fiinţa supremă - nu mai joacă niciun rol în 
«experienţa religioasă> a umanităţii primitive. El a 
fost înlăturat de alte forme divine - divinităţi active, 
fecundatoare, dramatice etc. Am revenit asupra 
acestui proces în alte studii. Dar oare s-a înţeles că 
«adevărata> religie nu începe decât după ce 
Dumnezeu s-a retras din lume? Că &transcendentab sa 
se confundă şi coincide cu eclipsa sa? Elanul omului 
religios spre &transcendent® mă face să mă gândesc 
uneori la gestul disperat al orfanului rămas singur pe 
lume” 282 

[259]. Pe baza acestui fragment, încărcat de 


semnificaţii, constatăm prezenţa - indicată de însuşi 


M. Eliade - a unei teologii implicate în subtextul 
concepţiei sale  istorico-religioase, centrată pe 
problematica raporturilor dintre un Zeu unic suprem 
şi multitudinea divinităţilor atestate în diferite epoci şi 
culturi. Într-un alt fragment, datat 6 ianuarie 1975, el 
se referă la opera lui Albert Camus din acelaşi punct 
de vedere, teologic: „Insomnie de la 3 la 9 dimineaţa. 
Cerul e acoperit. Zi tristă. de vais vous dire un grand 
secret, mon cher. N'attendez pas le jugement dernier. 
Îl a lieu tous les jours} (La chute, p. 129). Cât as da să 
ştiu dacă A. Camus a înţeles semnificaţia si 
importanţa teologică - mai precis: de teologie mistică 
- a acestor rânduri. Probabil că nu. Camus era înainte 
de toate un moralist, suferind în propria lui fiinţă 
teroarea demoniei contemporane. Într-o anumită 
perspectivă teologică, toate crizele şi speranţele care 
definesc condiţia umană se desfăşoară dincolo - sau 
dincoace - de Timp si de temporalitate” 283 

[260]. În ciuda citatelor care ne permit să 
susţinem legitimitatea unei lecturi teologice aplicate 
operei eliadiene, există însă altele care nu par a fi la 
fel de favorabile interpretării noastre. De exemplu, 
referindu-se la un răspuns adresat către un student în 


cursul unei conferinţe susţinute la Rochester, Eliade 


nota în 30 aprilie 1963 următoarele: „Şi acest 
amănunt: azi după amiază, la seminarul lui N.O.B. 
unul din studenţi mă întreabă ce cred despre kpăcatul 
originar». l-am mărturisit că e una din problemele 
care nu mă interesează. Mirarea lui Brown şi a sălii. 
Brown mi-a spus că o psihanaliză ar explica poate 
indiferența mea faţă de această problemă centrală” 
284 

[261]. O posibilă explicaţie a refuzului lui Eliade 
de a discuta una dintre dogmele centrale ale teologiei 
creştine, cea a păcatului originar, s-ar putea baza fie 
pe rezervele sale faţă de interpretarea psihanalitică ce 
putea decurge din discuţiile ulterioare, fie pe cele faţă 
de interpretarea iudeo-creştină2 85 

[262]. Trebuie, totuşi, să recunoaştem caracterul 
a-teologic al atitudinii sale. Cum se poate împăca 
aceasta cu caracterul cvasi-teologic al speculațiilor 
citate anterior? Începutul unui răspuns pertinent ni l-a 
oferit Carl Olson: „Eliade is not, however, a theologia 
n or philosopher in the traditional sense” 286 

[263]. Mai exact, el nu este un teoretician 
riguros, educat conform disciplinei scolastice 
occidentale. În niciun caz nu am putea vorbi de o 


teologie sistematică eliadiană, ci doar de o sumă de 


reflecţii desfăşurate ocazional în jurul anumitor 
„motive” sau „teme” cu valenţe teologice. Suntem aici 
în deplin acord cu C. Olson care menţionează fie 
,reflectiile teologice” (theological reflections) 287 

[264] ale lui Mircea Eliade, fie „aspectele 
teologice” (theological aspects) 288 

[265] ale operei şi gândirii sale. Indiferent cum 
le-am numi, aceste teme teologice ocupă locuri 
importante în scrierile autorului nostru, constituind 
armătura aşa-zisei „teologii” eliadiene. Înainte de a ne 
referi explicit la teologia lui Mircea Eliade, ne vom 
referi la cei mai semnificativi teologi ortodocşi care i- 
au influenţat direct sau indirect concepţia. 

Eliade şi teologii 

Animat de o curiozitate insaţiabilă, autorul 
Tratatului de istorie a religiilor a frecventat 
majoritatea cercurilor culturale ale Europei şi 
Americii  cunoscându-i pe multi dintre savanții 
remarcabili ai secolului XX. Între aceştia, un loc 
aparte îl ocupă teologii creştini, fie ei ortodocşi, 
catolici sau protestanți. Jurnalul şi Memoriile lui 
Mircea Eliade, alături de alte scrieri cu caracter 
autobiografic, păstrează nenumărate urme ale unor 


asemenea „întâlniri admirabile”, cum le-ar numi Anton 


Dumitriu. 

Primele surse teologice creştine ale operei lui 
Mircea Eliade trebuie căutate în cercul lui Nae 
Ionescu. În cadrul cursurilor de metafizică susţinute 
de maestrul său, erau dezbătute deseori problemele 
centrale ale teologiei creştine între care un loc 
eminent îl deţinea dogma întrupării289 

[266]. Fireşte că toate aceste dezbateri l-au 
influenţat pe M. Eliade, cum mărturiseşte în repetate 
rânduri: „Eram fascinat de mistică şi, ca mulţi din 
generaţia mea, urmăream revalorizarea filosofiei 
medievale care triumfa în Franţa cu Gilson şi Maritain 
si pe care Nae Ionescu o discuta în cursurile lui, dar 
fără să o accepte în întregime” 290 

[267]; „Nae Ionescu socotea pe Sf. Pavel cel mai 
important gânditor creştin - nu pentru că ar fi avut 
mai mult geniu filosofic decât, bunăoară, Sfântul 
Augustin, Origen sau Sfântul Thoma, ci pentru că 
arătase în ce sens se putea gândi filosofic, în chip 
creator, după întrupare. Nu ştiu cât a apucat să scrie 
din Comentariu la Epistolele Sfântului Pavel, dar am 
văzut şi discutat planul acestei cărţi în iarna lui 1940, 
împreună cu alţi câţiva din foştii lui elevi (Mircea 


Vulcănescu, Dinu Noica, ş.a.), în întâlnirile noastre 


săptămânale în casa lui de la Băneasa” 291 

[268]. În cursul discuţiilor purtate cu Mircea 
Vulcănescu, Stelian Mateescu, Paul Sterian, Sandu 
Tudor sau Gheorghe Racoveanu, M. Eliade a avut 
prilejul să cunoască şi să asimileze ,presupozitiile 
absolute” (Robin Collingwood) ale teologiei ortodoxe, 
conştientizându-şi totodată ignoranta în materie: „De- 
abia stând de vorbă cu Mircea Vulcănescu şi Paul 
Sterian am înţeles cât eram de ignorant în ce priveşte 
creştinismul răsăritean si tradițiile religioase 
româneşti, ca să nu mai vorbim de experienţa 
ortodoxă, pe care nu o aveam deloc. Ortodoxia mi se 
părea prețioasă pentru români, pentru că era acolo, şi 
era acolo de mult, făcând parte din istoria şi cultura 
românească. Personal, deşi mă simţeam atras de 
această tradiţie, nu o trăiam. Atunci, la 20 de ani, abia 
mă descätusasem de consecinţele scientismului si 
agnosticismului din adolescenţă” 292 

[269]. Şi în Şantier găsim câteva mărturii 
preţioase, care dau seama de întâlnirea autorului cu 
ortodoxia: ...” (...) când am descoperit ortodoxia - prin 
Ignatiu de Loyola, prin Kapologia virilităţii» gândită 
anapoda, prin Nae lonescu şi Mircea Vulcănescu - ea 


mi s-a părut singura dogmă consistentă atât cu 


absolutul pe care îl căutam, cât şi cu o experienţă 
colectivă, istorică. De aceea m-am zvârlit trup şi suflet 
în ortodoxie, înainte de soroc. De aici reactiunile şi 
critica ultimilor doi ani. Acum, cred că ştiu pe ce drum 
trebuie să umblu. Si mă uimesc înțelegând că va 
trebui să păstrez mult, foarte mult din ortodoxie” 293 
[270]. Într-adevăr. Eliade a păstrat mult din 
ortodoxie, meditând deseori în paginile cărţilor sale 
publicate în exil asupra „creştinismului cosmic”, 
specific Răsăritului ortodox, sau asupra misterului 
camuflării sacrului în profan. Interesul pentru această 
„specie” a creştinismului universal cunoaşte apogeul 
în preajma anilor treizeci, când hotărăşte împreună cu 
prietenii săi editarea unei reviste ortodoxe: „Mă 
întâlneam adesea cu Stelian Mateescu, Paul Sterian, 
Mircea Vulcănescu si Sandu Tudor. Plănuiam 
împreună o revistă de filosofie religioasă, căreia 
Sandu Tudor îi găsise titlul: Duh şi slovă. Revista 
trebuia să înlocuiască şi să continue cele două caiete 
din Logos pe care le publicase Nae Ionescu în limba 
franceză, cu colaborarea câtorva teologi ruşi, refugiaţi 
în Germania şi la Paris. În Logos tipărisem primele 
mele studii scrise (prost) în frantuzeste; lungul articol 


critic despre misterele greco-orientale şi orfism şi la 


vision chretienne d'Ernesto Buonaiuti. Dar numai 
după două caiete, Logos îşi încetase apariţia. Mircea 
Vulcănescu şi Sandu Tudor socoteau că e de datoria 
noastră să reluăm această iniţiativă, publicând o 
revistă în limba română şi adresându-ne în special 
tineretului” 294 

[271]. Din păcate, conjuncturi nefavorabile au 
făcut ca niciun număr al revistei Duh si slovă - 
continuatoarea revistei „de sinteză ortodoxă” Logos 
editată de Nae Ionescu - să nu vadă lumina tiparului. 
Despre soarta manuscriselor adunate de către Mircea 
Vulcănescu nu se mai ştie nimic295 

[272]. Ceea ce este demn de reţinut e coloratura 
teologică ortodoxă a multora dintre preocupările 
intelectuale ale tânărului Mircea Eliade. 

Un moment culminant îl va constitui dezbaterea 
extrem de aprinsă suscitată de prefața lui Nae Ionescu 
la romanul semnat de Mihail Sebastian, După două mii 
de ani, polemică desfăşurată în planul teologiei 
religiei. Cu acest prilej Eliade îşi va asuma o poziţie 
care anticipează viziunea sa ulterioară asupra 
religiilor lumii: „Îl vedeam, fireşte, pe Nae Ionescu şi 
discutam cu el presupoziţiile prefetei (la După două 


mii de ani - n. L. R.). Îi mărturiseam că argumentul 


«luda suferă pentru că trebuie să sufere» (argument 
de tip hegelian) nu mă convinsese, pentru că pleca de 
la un fapt istoric - suferinţele evreilor - şi-i căuta 
originea şi sensul într-o taină: Întruparea. l-am mai 
spus că nu înţeleg cum am putea afirma că evreii, sau 
oricare alt popor necrestin, nu vor fi mântuiţi; asta ar 
însemna că ne substituim lui Dumnezeu. Niciun teolog 
nu poate şti ce va hotări Dumnezeu. Niciun om nu 
poate pretinde că ştie ce se va întâmpla în absolut, 
dincolo de istorie. Am adăugat că aş vrea să discut 
toate acestea într-un articol din Vremea şi Nae 
Ionescu m-a încurajat să-l scriu” 296 

[273]. Eliade va publica în Vremea câteva 
articole297 

[274], oferindu-ne (involuntar) posibilitatea de a 
aprecia dimensiunea, întinderea si profunzimea 
cunoştinţelor şi convingerilor sale religioase. Aici vom 
consemna doar „mărturisirea” teologică pe care i-a 
prilejuit-o polemica cu Gheorghe Racoveanu: „Eu nu 
sunt teolog - afirmă cu modestie Eliade - si putina 
teologie pe care îndrăznesc să cred că o cunosc, am 
invätat-o de la profesorul meu Nae Ionescu. Dar 
domnul Nae Ionescu m-a îndreptat la izvoarele certe; 


la Macarie, la Confesiunea ortodoxă a lui Petru 


Movilă, la Patristica orientală şi la solidele exegeze 
catolice. M-ar minuna, deci, să fiu atât de greşit când 
ştiu autoritatea izvoarelor mele” 298 

[275]. O caracterizare pertinentă a culturii 
teologice a celor doi preopinenti ne oferă Marin 
Diaconu, bazându-se pe cunoaşterea întregului dosar 
al polemicii în discuţie: „În fapt, era o polemică pe o 
temă teologică între absolventul Facultăţii de 
Filosofie, cu experienţa şi studiile în India, dar nu 
suficient de bun cunoscător (pe atunci) al câmpului pe 
care se-nfrunta cu kadversarul> său, absolvent al 
Facultăţii de Teologie si un bun cunoscător al 
specialitatii sale” 299 

[276]. 

Mircea Eliade nu poate fi considerat un teolog 
ortodox în sensul deplin al cuvântului, asemenea lui 
Gheorghe  Racoveanu sau părintelui Dumitru 
Stăniloaie. Am văzut că el însuşi îşi recunoaşte 
limitele în ceea ce priveşte cunoaşterea creştinismului 
răsăritean, fapt pe care-l va mărturisi şi în cadrul 
interviului acordat lui Claude-Henri Rocquet: „Nu-mi 
cunoşteam prea bine propria mea tradiţie, 
creştinismul oriental. Familia mea era kcredincioasă), 


dar, ştiţi, în creştinismul oriental religia este ceva ce 


se învaţă pe bază de tradiţie, se predă puţin, nu se fac 
ore de catehism. Ceea ce contează sunt liturghia, 
viaţa liturgică, riturile, tainele. Ca toată lumea, luam 
parte la ele. Dar nu era ceva esenţial” 300 

[277]. Din acest motiv părintele Eduard Ferent 
este îndreptăţit să afirme - urmându-l pe Wilhelm 
Dancă - că: „Savantul român nu cunoştea prea bine 
propria traditei, creştinismul oriental” 301 

[278]. Ceea ce nu înseamnă în niciun caz că 
Eliade nu cunoştea de loc teologia ortodoxă. 
Dimpotrivă. Întâlnirile sale biografice cu Nae Ionescu 
şi discipolii acestuia, i-au oferit ocazia să-şi însuşească 
un bagaj considerabil de cunoştinţe, care, cum afirma 
mai târziu, au contribuit la definirea propriilor sale 
concepţii. În acest sens, putem susţine cu justete că 
întreaga operă eliadiană nu ar fi avut profilul pe care-l 
cunoaştem azi fără influenţele teologilor Mircea 
Vulcănescu, Sandu Tudor, Paul Sterian sau Gheorghe 
Racoveanu. Influențele acestora, dar şi a altor teologi 
occidentali, mai vechi sau mai noi, au contribuit la 
dezvoltarea anumitor teme teologice în interiorul 
operei eliadiene, conferindu-i un profil aparte. 

„Biunitatea divină”. 


Asemenea oricărui alt metafizician veritabil, 


Eliade a abordat şi el spinoasa problemă a originii şi 
naturii răului. Incitat de speculaţiile pe care Nae 
Ionescu le dezvolta în cadrul cursurilor sale, - unde 
era aprins dezbătută  ponerologia cuprinsă în 
cunoscutul „Prolog în cer” din Faustul goethean - a 
descoperit încă din tinereţe conceptul cheie apt să 
elucideze misterul răului: ,coincidentia oppositorum”. 
În plan teologic, acesta se înfăţişează sub chipul 
„biunităţii” sau „polarităţii” divine, termeni de ordin 
metafizic care semnifică prezenţa şi coexistenta în 
însăşi intimitatea Divinităţii a Fiintei şi Nefiinţei. 
Textele unde Eliade abordează explicit tema teologico- 
metafizică a biunităţii divine sunt Mitul Reintegrării, 
publicat în 1942 la editura bucureşteană Vremea302 

[279] şi Méphistophéles et l’Androgyne, editat în 
1962 la prestigioasă editură Gallimard303 

[280]. De fapt, cel din urmă studiu nu este decât 
o variantă îmbunătăţită a celui dintâi, structura şi 
conţinutul lor ideatic fiind identice. Ambele ilustrează 
preocuparea constantă a autorului pentru tema 
coincidentei contrariilor, despre care, cu prilejul 
lecturii unei lucrări a lui Edward H. Cousins, 
Bonaventure and the Coincidence of opposites, afirma 


că-l „va fascina până la sfârşitul vieţii” 304 


[281]. 

În Mefistofel şi androginul Eliade descrie pe 
scurt geneza acestor studii: „Cu vreo douăzeci de ani 
în urmă, recitind întâmplător &Prolog în cer> din 
Faust, după ce recitisem Seraphita de Balzac, mi s-a 
părut că descopăr între cele două opere un fel de 
simetrie pe care nu izbuteam s-o precizez. Ce mă 
fascina şi mă tulbura totodată în «Prolog în cerÿ era 
indulgenta, mai mult: simpatia pe care Dumnezeu o 
arată faţă de Mefistofel (...) 

În mod paradoxal, există o simpatie» 
neaşteptată între Dumnezeu şi spiritul negator (...) 
Pentru a-mi pune ordine în gânduri, am redactat un 
mic studiu intitulat la polarite divine. Scriindu-l, am 
înţeles de ce simţeam o simetrie între &Prolog în cer 
din Faust şi Seraphita lui Balzac. În ambele opere este 
vorba despre misterul identității  contrariilor 
(&coincidentia oppositorumB) şi al totalităţii. Abia 
perceptibil în &simpatiaÿ care îl leagă pe Dumnezeu 
de Mefistofel, acest mister poate fi perfect recunoscut 
în mitul androginului împrumutat de Balzac de la 
Swedenborg. Putin mai târziu am publicat un alt 
studiu asupra mitologiilor androginului, iar în 1942 


am strâns aceste texte într-un mic volum intitulat: Le 


Mythe de la Reintegration (Mitul reintegrarii, 
Bucuresti, 1942)” 305 

[282]. 

Impulsul originar al acestor studii, îl reprezintă 
deci ciudata „simpatie” dintre Dumnezeu şi Diavol 
înfăţişată literar în operele lui Goethe şi Balzac, 
simpatie în care Eliade va descifra misterul totalităţii 
contrariilor în Grund-ul divin. Arătând că „mintea 
omenească a intuit divinitatea, din cele mai străvechi 
timpuri, ca o totalitate de atribute, ca o &sumäÿ în 
care toate contrariile coincid”, Eliade susţine - într-o 
manieră integraţionistă, arată Cristian Preda306 

[283] - universalitatea acestui mod de a concepe 
Divinitatea:  „(...) formula lui Nicolaus de Cusa, 
«coincidenţia oppositorum, îşi găseşte izvoarele nu 
numai în speculatia metafizică şi experienţa mistică a 
unui Meister Eckhart şi PseudoAreopagitul, ci în 
tradiţia metafizică a foarte multor culturi” 307 

[284]. Urmează o precizare importantă privitoare 
la teologumena în discuţie: „Această coincidenţă a 
contrariilor nu poate fi înţeleasă» de mintea 
omenească, întocmai cum nu poate fi realizată de 
experienţa umană. Cum spune PseudoAreopagitul, 


este o &taină> care îşi dezvăluie înţelesul numai în 


anumite împrejurări” 308 

[285]. 

Evident, ne află împreună cu Mircea Eliade si 
Dionisie Areopagitul în miezul teologiei apofatice, în 
cadrele căreia este înţeles şi conceptul de coincidenţă 
a contrariilor: „(...) se poate spune că toate aceste 
mituri, rituri si credinţe au drept scop să 
reamintească oamenilor că realitatea ultimă, sacrul, 
divinitatea depăşesc posibilităţile lor de înţelegere 
raţională, că Grund-ul poate fi înţeles doar ca mister şi 
paradox, că perfecțiunea divină nu trebuie concepută 
ca o sumă de calităţi şi virtuţi, ci ca o libertate 
absolută, aflată dincolo de Bine şi de Rău, că divinul, 
transcendentul se deosebesc calitativ de uman, de 
relativ, de imediat pentru că nu sunt modalităţi 
particulare ale fiinţei, nici situaţii contingente. Într-un 
cuvânt, aceste mituri, rituri şi teorii implicând 
«coincidenţia oppositorum} îi învaţă pe oameni că cea 
mai bună cale de a-l. cunoaşte pe Dumnezeu sau 
realitatea ultimă constă în a renunţa, fie numai pentru 
câteva clipe, să gândească şi să imagineze divinitatea 
în termenii experienței imediate; o astfel de 
experienţă nu poate percepe decât fragmente şi 


tensiuni” 309 


[286]. 

Îndrăzneaţa teologie negativă a coincidentei 
contrariilor îl determină pe Eliade să afirme că: 
„Divinitatea este ea însăşi androgină”, în sensul că ea 
este „polară”, cuprinzând în sine si depăşindu-le 
totodată toate formele şi posibilităţile310 

[287]. 

Coexistenta androgină a Binelui şi Răului în 
Grund-ul divin nu presupune în niciun fel sorgintea 
divină a răului. Exprimare paradoxală, ea trebuie 
înţeleasă alegoric, indicându-ne doar transcendenta 
absolută a Divinităţii care, aflată dincolo de Bine şi de 
Rău, nu poate fi cunoscută şi descrisă satisfăcător de 
om, în termenii teologiei pozitive (catafatice). Toate 
aceste sintagme (,coincidenta contrariilor”, 
„polaritate divină”, „androginie divină”) au menirea 
de a indica limitele cunoaşterii umane, ele 
reprezentând expresia neputintelor lui homo 
religiosus de a cunoaşte Divinitatea în afara Revelatiei 
supranaturale. Oricum, nu trebuie să credem că 
Eliade ar fi vreun istoric al religiilor fascinat de 
maniheism (cum a fost, într-un anumit sens, falsul său 
discipol - loan Petru Culianu), care vehiculează la 


adăpostul „obiectivităţii ştiinţifice” teza coeternitatii 


celor două principii metafizice gnostice, Binele şi 
Răul, a căror unică sursă ar fi Divinitatea. De 
exemplu, atunci când analizează diverse tradiţii 
folclorice, subliniază că „Dumnezeu îşi dovedeşte 
puterea cosmologică, dar ignoră totuşi originea 
Diavolului. E un alt mod de a spune că Dumnezeu nu 
are nimic de-a face cu originea Răului. El nu ştie de 
unde vine Diavolul, deci nu e răspunzător de existenţa 
Răului în lume. Pe scurt, este un efort disperat de a 
disocia pe Dumnezeu de faptul că Răul există” 311 

[288]. 

Alegând formule para-ortodoxe în care înţelege 
să se refere la Dumnezeu, Eliade valorizează într-o 
manieră foarte personală teologia apofatică, care, 
după cum ne învaţă Dionisie Areopagitul, „vorbeşte” 
despre ceea ce nu se poate vorbi utilizând cele mai 
contradictorii şi surprinzătoare afirmaţii. 

„Dialectica sacrului” şi dogma christologică 

Despre tema camuflării sacrului în profan Eliade 
afirma că este „cheia de boltă” a scrierilor sale târzii: 
„Într-un anumit sens, aş putea spune că tema aceasta 
constituie cheia de boltă a tuturor scrierilor mele de 
maturitate” 312 


[289]. În consecinţă, putem fi de acord cu 


Douglas Allen care vede în dialectica sacrului una din 
„ideile cheie” ale metodologiei eliadiene313 

[290], sau cu Gheorghe Glodeanu care subliniază 
valoarea ei cardinală: „Teoria camuflării sacrului în 
profan este decisivă pentru întreaga creaţie a lui 
Mircea Eliade. Cu ea autorul se vede confruntat atât 
în studiile sale dedicate miturilor, cât şi în operele sale 
literare (formând un adevărat liant între cele două 
sectoare aflate într-o aparentă dihotomie)” 314 

[291]. 

Întocmind pe baza unei lecturi atente a 
Memoriilor şi a Jurnalului eliadeşti o mică antologie a 
fragmentelor referitoare la tema în discuţie, vom 
putea lesne constata importanţa acestei teorii. lată 
câteva din cele mai relevante pasaje: „Evident, 
«sacrul» este întotdeauna camuflat în realităţi sau 
acte «profane». Orice experienţă religioasă consistă, 
în fond, în k&sfâşierea voaluluiÿ, adică în anularea 
camuflajului. Dar în zilele noastre această dialectică a 
sacrului se dovedeşte anevoie de realizat” 315 

[292]. 

„De ce am revenit de atâtea ori (deşi cu o altă 
intensitate, aproape cu fervoare) asupra unor 


probleme pe care le-am discutat, totuşi, în Jurnal şi 


chiar în diferite scrieri? Bunăoară, dialectica, atât de 
misterioasă, a camuflării sacrului în profan?... S-ar 
putea spune că problema aceasta începe să devină o 
obsesie. Căci o reîntâlnesc nu numai în lucrările mele 
de istoria religiilor şi în scrierile literare din ultimii 
treizeci de ani, dar şi în reflectiile pe care le notez 
exclusiv pentru mine” 316 

[293]. 

„Fervoarea cu care reiau şi dezvolt reflectiile 
despre camuflarea sacrului în profan are, desigur, o 
semnificaţie mai adâncă. Cred că încep s-o înţeleg: 
această dialectică a camuflajului este mult mai 
cuprinzătoare şi mai profundă decât am prezentat-o 
până acum. kMisterul camuflajului» fundează o 
întreagă metafizică, şi anume: &misterul» condiţiei 
umane. În fond problema camuflajului mă obsedează 
pentru că nu mă hotărăsc s-o adâncesc, adică s-o 
prezint sistematic şi s-o discut în planul care îi este 
propriu, cel al meditatiei filosofice” 317 

[294]. 

Am putea prelungi la nesfârsit pomelnicul 
citatelor exemplificatoare318 

[295], cărora li se pot adăuga scrierile literare 


eliadiene ce ilustrează tema camuflării sacrului în 


profan319 

[296]. Cum însă nu scontăm realizarea unei 
descrieri exhaustive a temei abordate, renuntäm la un 
asemenea exerciţiu taxonomic, în beneficiul 
explicitării motivului teologic care o întemeiază: 
dogma întrupării celei de-a doua persoane a Treimii, 
lisus Christos. Pornind de la o temă fundamentală a 
gândirii lui Eliade, vom fi proiectati în inima teologiei 
creştine, care, alături de cea hinduistă, reprezintă un 
izvor important al operei sale. 

Cel mai important text în care dialectica 
camuflării sacrului în profan e înfăţişată în strânsă 
legătură cu dogma întrupării este micul eseu „Despre 
miracol şi întâmplare”. Publicat iniţial în revista 
Vremea 

[320] 

[297], a fost ulterior inclus în volumul 
Oceanografic 

[321] 

[298].  Invitându-şi cititorii să mediteze la 
„posibilităţile unei noi apologetici, a unei noi 
demonstraţii a lui Dumnezeu”, Eliade a dezvoltat în 
contextul acestui articol câteva profunde consideraţii 


ştiinţifice referitoare la persoana divino-umană a lui 


Christos: „Creştinismul, făcând pe Christos fiu de om, 
a îmbibat miracolul şi caritatea în omenire într-un 
grad mult mai mare ca înainte, când zeii erau altceva 
decât oamenii. (De aceea se poate spune, foarte logic, 
foarte ştiinţific, că de la Christos încoace substanţa 
întregii istorii s-a schimbat). Acum, Christos fiind şi 
om, minunile se fac sub chipul oamenilor, în fiecare zi. 
Înainte de Christos minunea mai putea fi taumaturgă, 
excepţională, dramatică. De-atunci ea este umană, 
adică irecognoscibilă. 

Miracolul are această singură deosebire de un 
fapt ordinar (adică de un fapt explicabil, produs de 
forţe fireşti, cosmice, biologice, istorice) că nu poate fi 
deosebit. Cât de paradoxală ar părea această definiţie 
ea este totuşi foarte simplă. (Gândiţi-vă bine şi o veţi 
înţelege.) trecognoscibilitatea este forma perfectă de 
revelaţie divină; căci divinitatea nu se mai manifestă, 
nu se mai realizează prin contrast, ci activează direct 
în umanitate, prin contact, prin venirea laolaltă (...) 

Dumnezeu nu se mai lasă cunoscut numai pe 
calea experienţei mistice - o cale gravă, obscură, plină 
de tentaţii, plină de obstacole - ci se lasă &cunoscut> 
mai ales pe calea irecognoscibilitatii” 322 

[299]. 


Toate cele afirmate mai sus de către Mircea 
Eliade sugerează legătura indisolubilă dintre dogma 
christologică şi dialectica sacrului. Convins de 
realitatea întrupării, filosoful înţelege acest miracol ca 
fiind cauza unor efecte decisive atât în plan 
antropologic cât şi în plan cosmologic (deci, inclusiv 
istoric). În fond, atunci când subliniază transformarea 
substanţială a istoriei în urma unirii firii divine cu 
firea umană în persoana lui Christos, el se situează în 
buna tradiție a Bisericii care, prin intermediul 
concepţiilor unor doctori ai săi ca Sfântul Iustin 
Martirul şi Filosoful sau Sfântul Maxim Mărturisitorul, 
postulează transfigurarea operată de întruparea 
Logos-ului pe toate nivelurile existenţei: antropologic, 
cosmologic, istoric şi ontologic. Întemeiată 
christologic, concepţia eliadiană despre 
irecognoscibilitatea divinului este versiunea teologică 
a concepţiei sale istorico-religioase asupra 
irecognoscibilităţii sacrului. Ea este prefigurată, de 
asemenea, într-un fragment cu un pronunţat caracter 
autobiografic din 1932: „O asceză în care nefireasca 
bucurie ar fi certitudinea că Dumnezeu acţionează 
prin mine şi că faptele mele - în loc de a fi aşa cum 


par, incoerente, neîntelese si obscure - sunt 


întruparea voinţei şi inteligenţei lui Dumnezeu în 
lume” 323 

[300]. 

Aici chiar faptele autorului, lipsite la prima 
vedere de orice semnificaţii transcendente, sunt 
interpretate ca fiind un adevărat camuflaj al 
Divinităţii. În consecinţă, el îşi propune să dezoculteze 
prezenţa intramundană a lui Dumnezeu, dobândind 
astfel certitudinea mistică a manifestării acestuia în şi 
prin sine. Există aici o anumită asemănare a 
concepţiei eliadiene cu învăţătura ascetică a Bisericii 
de Răsărit, conform căreia după întrupare Christos se 
află în chip tainic sălăşluit în străfundul tuturor 
sufletelor omeneşti, mai precis în „inimă” (gr. kardia) 
care în sens mistic reprezintă partea cea mai pură a 
sufletului, locul în care creatura îşi poate întâlni - cu 
ajutorul gratiei - Creatorul 324 

[301]. 

Ferm convins că „întruparea, moartea şi învierea 
lui Christos sanctificaseră într-un anumit sens natura” 
325 

[302], Eliade nu a renunţat niciodată la credinţa 
că întruparea este evenimentul în urma căruia 


transcendentul devine irecognoscibil. În 24 iunie 1963 


el îi vorbeşte unui tânăr student sociolog, Botinovici, 
despre credinţa sa că „după întrupare, 
«transcendentul> se camuflează în lume, sau în 
istorie, şi astfel devine &irecognoscibil» „326 

[303]. 

Şi în Histoire des croyances et des idees 
religieuses întâlnim numeroase referiri la dialectica 
sacrului: „Împărăţia lui Dumnezeu este de-acum 
înfăptuită; ea nu este automat şi universal evidentă, 
tot aşa cum nici Mesia, întrupat în persoana istorică a 
lui lisus, nu a fost vădit pentru majoritatea evreilor - 
şi după cum divinitatea lui Christos nu este nici acum 
evidentă pentru cei necredincioşi. Este vorba, în fond, 
de acelaşi proces dialectic bine cunoscut în întreaga 
istorie a religiilor; epifania sacrului într-un obiect 
profan constituie în acelaşi timp o camuflare; căci 
sacrul este evident pentru toţi cei care se apropie de 
obiectul în care s-a manifestat. De data aceasta sacrul 
- Împărăţia lui Dumnezeu - s-a manifestat într-o 
comunitate umană bine circumscrisă istoric: Biserica” 
327 

[304]. 

În fine, o importanţă deosebită prezintă şi 


fragmentul următor, din care aflăm că veridicitatea 


întregii concepţii despre camuflarea sacrului în profan 
presupune acceptarea întrupării: „Dacă se acceptă 
posibilitatea întrupării Absolutului într-o persoană 
istorică, se recunoaşte în acelaşi timp validitatea 
dialecticii universale a sacrului” 328 

[305]. 

Pentru Mircea Eliade dialectica sacrului este 
esențialmente condiţionată de acceptarea 
evenimentului  întrupării. Ceea ce înseamnă că 
incursiunea sa în universul simbolic al credinţei 
creştine nu este un simplu accident. Să fim bine 
intelesi: Eliade este, cu siguranţă, istoric al religiilor. 
Dar unul dintre aceia, mai rari dar nu mai puţin 
valoroşi, care şi-au întemeiat studiile inclusiv pe 
presupoziţii filosofice şi teologice329 

[306]. 

„Sacrul” şi „profanul” în interpretarea lui Sergiu 
Al-George 

De o atenţie specială din partea lui Sergiu Al- 
George s-a bucurat cuplul conceptual sacru/profan, în 
jurul căruia se structurează întreaga gândire 
eliadiană. Inaugurându-si analiza printr-o discuţie 
asupra genealogiei occidentale a primului dintre cele 


două concepte, S. Al-George notează, împreună cu Y. 


Ries, dubla apartenenţă a ideii de sacru, „aceasta 
putând fi raportată atât la Rudolf Otto cât şi la Emile 
Durkheim” 330 

[307]. Cu toate acestea „Mircea Eliade vorbeşte 
în repetate rânduri despre sacru ca krealitate», ca 
«semnificaţie», ca «putere» „331 

[308], depăşind şi chiar contrazicând tezele 
autorilor occidentali menţionaţi. Dacă nu R. Otto şi E. 
Durkheim reprezintă sursele principale ale 
conceptelor în discuţie, atunci care sunt ele? 

Sergiu Al-George arată, mai întâi, că „în textele 
upanişadice şi în cele vedantine, deşi se admite că 
Brahman, realitatea supremă, este lipsit de calităţi, 
ireductibil la orice formă sau categorie mentală, se 
consideră că Brahman poate fi prezentat totodată şi în 
termeni pozitivi; se spune despre el că este KFiintäbs, 
&Gândire, Kinfinitÿ, k&Beatitudine»; ulterior se va 
vorbi despre Brahman ca KFortäÿ, &Putere»”. Toate 
„aceste atribute pozitive ale lui Brahman - afirmă 
concluziv Sergiu Al-George - coincid în parte cu 
valorile pe care Mircea Eliade le acordă sacrului” 332 

[309]. 

Deşi între sacru şi Brahman - concept specific 


teologiei hinduiste - se pot face comparații si 


apropieri pertinente, suntem avertizaţi că nu la fel 
stau lucrurile în privinţa conceptului de „profan”, care 
pare a nu avea un echivalent în metafizica indiană: 
„Dacă ideea de sacru şi-a găsit un echivalent perfect 
în gândirea indiană, termenul Kprofan care i se 
opune, nu se poate regăsi ca atare” 333 

[310]. 

Respectiva neconcordantä se referă doar la 
primul sens pe care Eliade îl dă profanului, şi anume 
la cel de „haos”. Alături de această semnificaţie 
profanul o primeşte în scrierile eliadiene şi pe cea de 
„irealitate” sau  „pseudorealitate”: „În vocabularul 
sanskrit ea (irealitatea, pseudorealitatea - n. L. R.) 
poate fi regăsită ca atare în termenul Maya” 334 

[311]. Notoriul concept indian „a desemnat în 
vechile texte vedice puterea magică a zeitatii de a 
crea forme iluzorii, iar în textele filosofice termenul 
califică realitatea empirică, imediată” 335 

[312]. În contextul mitologiei hinduiste „maya 
este sinonim cu lila (literal „joc” - n. L. R.), ambele 
desemnând lumea ca joc al divinității supreme” 336 

[313]. 

Consemnând corespondentele discrete dintre 


sacru şi Brahman şi dintre profan şi Maya, Sergiu Al- 


George ne-a revelat o altă dimensiune a operei lui 
Eliade, datorată teologiei indiene însuşită în cadrul 
studiilor cu Surendranath Dasgupta. 

Teologia religiei 

Detractor al istoricismului, Eliade a denunţat 
constant inconsistenta „mitului” pozitivist, refuzând să 
facă operă de simplu ,statistician” al religiilor. 
Interesat la superlativ de sensul istoriei, el a fost - 
cum afirma Paul Barbăneagră - „un cal troian în 
universitate”. Într-un interviu realizat de Cristian 
Bădiliţă, regizorul Redescoperirii sacrului afirmă 
următoarele: „Asemenea calului troian, Eliade a intrat 
în cetatea universitară, şi-a asumat, aparent, 
metodele, limbajul academic şi în clipa când a început 
să fie ascultat «a dat foc cetăţii» „337 

[314]. 

Pentru Mircea Eliade istoria este depozitara unui 
sens mai înalt, teologic, din acest punct de vedere el 
putând fi pe drept cuvânt considerat urmaşul lui 
Platon şi al Sfântului Augustin. Atunci când face 
istoria religiilor nu se mulţumeşte cu o erudită 
înşiruire a diverselor religii, demers lipsit de orice 
dimensiune filosofică, ci descifrează şi transmite 


permanent un „mesaj secret”, de natură metafizică. 


Teologia religiei şi teologia istoriei sunt cele două 
feţe ale unei singure medalii, întrucât istoria nu are 
sens - conform gândirii lui Eliade - decât pentru 
„homo religiosus”. Sensul istoriei poate fi descoperit 
exclusiv în intimitatea universului religios descris de 
istoria religiilor, disciplină care conţine ea însăşi un 
sens implicit, o „teologie“ 338 

[315] ce reprezintă pomenitul mesaj secret al 
operei eliadiene. lată ce nu vor să ştie unii cititori 
afectaţi de spiritul şi mentalitatea pozitiviste. Pentru 
a-i convinge de veridicitatea afirmațiilor noastre, îl 
vom lăsa pe însuşi Mircea Eliade să vorbească, 
reluând şi completând un fragment - citat deja 
anterior - care ne-a reţinut în mod special atenţia: 
„Răsfoiesc astăzi Tratatul meu de Istorie a Religiilor şi 
mă opresc mai ales asupra unui amplu capitol despre 
zeii cerului; mă întreb dacă a fost înţeles mesajul 
secret al cărţii, kteologia> implicată în istoria 
religiilor, aşa cum o descifrez şi o interpretez eu 
însumi. Totusi sensul se degajă din ea destul de clar; 
miturile si k&religiile», în întreaga lor varietate, sunt 
rezultatul vidului lăsat în lume de retragerea lui 
Dumnezeu, de transformarea sa în deus otiosus şi de 


dispariţia sa din actualitatea religioasă. Dumnezeu - 


mai exact Fiinţa supremă - nu mai joacă niciun rol în 
«experienţa religioasă a umanităţii primitive. El a 
fost înlăturat de alte forme divine - divinităţi active, 
fecundatoare, dramatice etc. Am revenit asupra 
acestui proces în alte studii. Dar oare s-a înţeles că 
«adevărata> religie nu începe decât după ce 
Dumnezeu s-a retras din lume? Că &transcendentab sa 
se confundă şi coincide cu eclipsa sa? Elanul omului 
religios spre &transcendent> mă face să mă gândesc 
uneori la gestul disperat al orfanului rămas singur pe 
lume” 339 

[316]. 

Un alt aspect deconcertant pentru anumiţi 
cititori, este aparentul egalitarism al religiilor ce pare 
să rezulte din demersul comparativist practicat de 
savantul român. Coplesiti de imensa Istorie a 
credințelor şi ideilor religioase, ei văd în Eliade un 
sincretist preocupat de ridicarea la rang de dogmă 
universală a democraţiei religioase, deschizând larg 
porţile relativismului şi anarhismului. Ignorarea 
teologiei eliadiene a religiilor este sursa tuturor 
erorilor, de care nu au fost feriti nici chiar unii dintre 
cei mai reputați eruditi. 


Este meritul lui loan Petru Culianu de a fi relevat 


analogii nebănuite între epistemologia lui Eliade şi 
epistemologiile practicate de Thomas Kuhn sau de 
„anarhistul” Paul Feyerabend340 

[317]. Situându-se în aceeaşi perspectivă, Sorin 
Antohi insistă asupra comparării epistemologiei 
eliadeşti cu  „dadaismul epistemic” lansat de 
Feyerabend341 

[318]. Deşi nu avem nicio rezervă în a recunoaşte 
valoarea unor asemenea interpretări, trebuie să 
atragem atenţia asupra riscului neîntelegerii limitelor 
lor. Comparatia respectivelor epistemologii este 
valabilă numai în cazul tezei ,inconmensurabilitätii 
paradigmelor”. Ea îşi pierde îndreptăţirea în ce 
priveşte aşa-numitul anarhism epistemic; definitoriu 
pentru Feyerabend, el este complet străin concepţiei 
lui Eliade. Viziunea ultimului este ierarhică şi 
sistematică, marcată de postulatul unei „hierofanii 
supreme”: „Din punctul de vedere al istoriei religiilor 
iudeo-creştinismul prezintă  hierofania supremă: 
transfigurarea evenimentului istoric în hierofanie” 342 

[319]. 

Luând în consideraţie afirmaţii ca cea de mai sus, 
opinia lui Andrei Cornea, care crede că pentru Mircea 


Eliade „un anumit număr de hierofanii se regăsesc în 


toate religiile, care îi apar în profunzime echivalente 
între ele” 343 

[320], se dovedeşte nejustificată. Conceptiei 
eliadiene îi este cu desăvârşire străină topirea 
democratică a religiilor lumii într-o 
pseudouniversalitate sincretică, confuză şi abstractă. 
În Traité d'histoire des religions citim că „toate 
hierofaniile nu sunt decât prefigurări ale miracolului 
întrupării” 344 

[321], după care ni se propune o posibilă 
„morfologie a hierofaniilor primitive” întreprinsă din 
perspectiva teoloigiei creştine: „S-ar putea încerca, în 
perspectiva creştinismului, salvarea hierofaniilor care 
au precedat miracolul întrupării, valorizându-le ca o 
serie de prefigurări ale acestei întrupări. Prin urmare 
- departe de a considera modalităţile «păgâne» ale 
sacrului (fetişuriel, idolii etc.) drept etape aberante şi 
degenerate ale sentimentului religios al umanităţii 
decăzute prin păcat - ar putea fi interpretate ca 
tentative disperate de a prefigura misterul întrupării. 
Toată viaţa religioasă a umanităţii - viaţă religioasă 
exprimată prin dialectica hierofaniilor - n-ar fi, din 
acest punct de vedere, decât aşteptarea lui Christos” 
345 


[322]. 

Ideea unei istorii a religiilor „în perspectiva 
creştinismului” era amplu susținută şi promovată de 
Eliade încă din 1943, când în Comentarii la Legenda 
Meşterului Manole afirma eminenta restauratoare a 
revelatiei creştine: „Ceea ce trebuie să spunem, 
răspicat, este că miracolul istoric al creştinismului se 
datorează în primul rând capacității de salvare a 
numeroaselor tradiţii, credințe şi ritualuri străvechi: 
de salvare, iar nu de simplă asimilare. Absorbind un 
obicei popular sau o schemă teoretică arhaică, 
creştinismul le restaura semnificația spiritualā, le 
transfigura în cazul când fuseseră desfigurate, le 
sporea conținutul” 346 

[323]. 

Suficiente pentru a proba anti-anarhismul şi anti- 
egalitarismul eliadian, fragmentele citate sunt 
importante în primul rând prin potentialitätile 
înmagazinate. Nu obosim să repetăm că pentru Eliade 
hierofaniile nu sunt echivalente, ci dispuse ierarhic, 
una dintre ele deținând supremaţia: lisus Christos, 
Dumnezeu-Omul - inima tradiţiei iudeo-creştine. 

Fundamentată teologic, istoriologia lui Mircea 


Eliade a validat ceea ce Kuhn numea în câmpul istoriei 


ştiinţelor „inconmensurabilitatea paradigmelor”. 
Dovedind un adânc respect „pentru tot ce e 
particularitate locală” 347 

[324], discipolul lui Nae Ionescu a evidenţiat 
individualitatea  flecärie paradigme religioase, 
conştient pe deplin că „axa lumii e expresia verticală a 
oricărui spirit al locului” 348 

[325]. Neobosit detractor al izolării, 
exclusivismului şi provincialismului, el a deschis o cale 
fertilă dialogului inter-religios. Pentru un istoric 
creştin al religiilor valorificarea operei în discuție 
depinde de explicitarea şi înțelegerea corectă a 
acestei dimensiuni, până în prezent insuficient 
explorată, conținută în concepţia eliadiană: raportul 
ierarhic dintre religiile lumii. Acest raport poate fi 
reprezentat prin imaginea figurativă a unui munte al 
cărui vârf este „hierofania supremă” - lisus Christos. 
Pe versanţii muntelui se află dispuse, în ordinea 
completitudinii revelatiilor primite, celelalte religii ale 
omenirii. Având în minte acest tablou, să ne întoarcem 
la „teologia” eliadiană a religiilor. 

Istoria religioasă a lumii este străbătută de două 
tendinţe perceptibile diacronic. Prima, descendentă şi 


negativă, reprezintă consecința unei catastrofe 


plasate la originile istoriei: misterioasa „cădere” a 
Protopärintilor ce a avut loc în Paradis, eveniment 
reprezentat simbolic în diverse tradiţii sub înfăţişarea 
sfâşierii unităţii dintre Cer (= transcendenta) şi 
Pământ (= imanenta). În urma acestui fapt petrecut 
„in illo tempore”, relaţia dintre om şi Dumnezeu este 
fracturată, intervalul survenit împiedicând si 
potențând în acelaşi timp recucerirea Paradisului 
pierdut. Totodată, intervalul dintre creatură şi Creator 
devine locul de manifestare al diferitelor religii 
păgâne, care pentru Eliade reprezintă tentativele 
disperate ale făpturilor căzute de a umple abisul 
dintre ele şi Fiinţa Supremă. (Pe plan psihic, omul 
resimte căderea în aşa numită „nostalgie a 
originilor”.) A doua tendinţă, ascendentă şi pozitivă, 
tinde permanent către o restaurare a unităţii originare 
pierdute, sau, mai exact, tinde către refacerea 
coincidentei paradoxale din Dumnezeu şi om. 
Desävârsirea acestei a doua tendinţe e atinsă în 
creştinism, religie întemeiată pe dogma unităţii firii 
umane şi a firii divine realizată în Mântuitorul lisus 
Christos. 

Intersectându-se, cele două tendințe - 


ascendentă şi descendentă - alcătuiesc împreună 


imaginea unui „X” răsturnat, istoria religiilor fiind 
scena desfăşurării dramei divino-umane. Mai nimerit 
decât „teologică”, viziunea lui Eliade poate fi numită - 
cu un termen consacrat de Cardinalul Hans Urs von 
Balthasar - „theodramatică”. 

Teologia istoriei „Explicaţiile socio-economice ale 
Istoriei mi se par uneori exasperant de simpliste. 
Platitudinile acestea au făcut ca Istoria să nu mai 
intereseze spiritele originale, creatoare. Reducerea 
fenomenelor istorice la &condiţionări» inferioare le 
videază de orice semnificaţie exemplară; tot ce e încă 
valabil şi semnificativ într-o existenţă umană, dispare. 
Teribila banalizare a Istoriei, urmând, ca o fatalitate, 
banalizării sistematice a Lumii, desăvârşită mai cu 
seamă în secolul al XIX-lea” 349 

[326]. 

Din mărturi similare celei de mai sus înţelegem 
că nimic nu l-a dezamăgit mai mult pe Eliade decât 
incapacitatea istoricilor de a descifra semnificaţiile 
faptelor si evenimentelor istorice. Terorizat de 
catastrofa care l-a obligat să ia calea exilului, el 
declară răspicat că preocuparea sa „de căpetenie este 
tocmai salvarea de istorie” 350 


[327]. Cum este însă posibil să te salvezi de 


istorie? Prin anamneză. Adică printr-o recuperare 
integratoare a memoriei sacre, depozitara tuturor 
semnificaţiilor spiritual-religioase, referitoare la 
rosturile metafizice ale omului. Astfel motivate, 
cercetările lui Eliade au tâlcuri mai adânci decât 
simpla insertie academică. Nu în ultimul rând, ele ni 
se oferă ca exerciţii necesare conştientizării sensului 
istoriei. 

Un asemenea exerciţiu este eseul Catastrofă şi 
mesianism (al cărui subtitlu - „Note pentru o teologie 
a istoriei” 351 

[328] - ne-a încurajat să alcătuim secţiunea de 
faţă), unde Eliade meditează asupra semnificatiilor 
teologice ale dramei poporului lui Israel: „alternanţa 
între Yahve şi Baal, între slujirea Dumnezeului 
adevărat şi adorarea idolilor; adică, alternanţa între 
theophania absolută mozaică şi comoda, foarte adesea 
agreabila  religiozitate a celorlalte popoare 
înconjurătoare” 352 

[329]. În acest text de teologie a istoriei ni se 
arată cum iudeii, în perioadele lor de prosperitate şi 
linişte, dintr-un anumit fel de „nostalgie după 
timpurile &idilice> ale protoistoriei” 353 


[330], îşi părăseau credinţa şi Dumnezeul spre a-i 


adora pe zeii păgâni Baal şi Ashtarte. Reîntoarcerea la 
cultele păgâne „era, de fapt, o reîntoarcere în istoria 
profană, în prezent (subl. M. E.)” 354 

[331]. Destinul poporului ales era însă altul decât 
cel al păgânilor. Nu într-un prezent orientat către 
trecut trebuiau membrii săi să-şi trăiască credinţa, ci, 
lucru mult mai dificil, într-un prezent orientat către 
viitor: „Israel trebuie să trăiască în viitor; numai astfel 
va putea împlini rolul fixat de providenţă în istorie” 
355 

[332]. Acest rol era, cum bine ştim, cel de a-l 
naşte lumii pe Mesia. De îndată ce-şi uitau menirea, 
cădeau captivi în braţele Baalilor şi Asthtartelor. Prin 
catastrofele slobozite asupra lor şi prin glasul 
Profeţilor Săi, Dumnezeul Cel Viu le reamintea care 
era sensul istoriei. Toate vicisitudinile la care erau 
supuşi primeau o certă valoare eshatologică, pozitivă: 
„Deci, totul a fost binevenit - şi dărâmarea templului, 
şi arderea lerusalimului, şi distrugerea Statului şi 
robia babiloniană - pentru că numai astfel a putut fi 
salvat Israel; adică numai astfel s-a putut înfiripa 
spiritul profetic şi germina mesianismul, care, mai 
târziu, prin creştinism, avea să schimbe faţa lumii şi 


să transforme întreaga istorie. Toate acestea au avut 


loc ca Istrael să se poată smulge din falsul prezent al 
cultelor orientale; adică pentru a putea depăţi radical 
străvechile  theophanii, bune pentru timpurile 
aurorale, şi a pregăti noua theophanie necesară terorii 
istorice de mai târziu. Fără îndoială că apariţia 
creştinismului nu se poate înţelege fără profetism şi 
fără mesianism; adică, fără cele două formule 
spirituale prin care iudaismul a putut suporta 
catastrofa istorică dându-i O semnificaţie 
transcendentă. Aşadar, pentru un credincios, tragedia 
poporului ales a fost necesară; altminteri, cuvântul 
Domnului n-ar mai fi putut ajunge până la noi” 356 

[333]. 

„Dacă într-adevăr Mesia trebuia să vină ca să 
mântuiască întreaga omenire, el nu putea veni decât 
după ce Israel suferise tot ce-a suferit. Tot, dar 
absolut tot, fusese necesar, trebuise să se întâmple 
aşa (...)” 357 

[334]. 

Teologia istoriei poporului evreu are o anumită 
corespondenţă cu istoria creştinismului. Respectiva 
similitudine se referă la sensul suferințelor 
înregistrate de-a lungul istoriei de cei credincioşi. Ca 


şi în cazul evreilor, creştinii trebuie să sufere datorită 


adevăratei lor vocatii: aceea de a anunţa şi pregăti 
venirea de-a doua a lui Mesia - lisus Christos. 
Reflectând asupra mesajului pastorului-martir 
Dietrich Bonhoeffer, consemnat în Letters and Papers 
from Prison, Eliade acceptă că „creştinii de astăzi şi 
toţi oamenii trebuie să trăiască etsi Deus non daretur, 
«ca şi cum Dumnezeu nu le-ar fi dat» „358 

[335]. În ce constă într-o asemenea situaţie 
credinţa lor? lată răspunsul lui Bonhoeffer acceptat de 
Eliade: „Să participe la suferinţa lui Dumnezeu, într-o 
lume fără Dumnezeu; într-o astfel de lume Dumnezeu 
suferă, îndură nenumărate  umilinţe; singura 
experiență autentică a creştinismului (dar numai a 
creştinismului?) ar fi să participe la această suferință” 
359 

[336]. 

Cele două schițe teologico-istorice de mai sus - 
prima, a poporului evreu, a doua, a creştisnimului - 
reprezintă liniile directoare ale unei viziuni istorice 
mult mai vaste şi detaliate, dezvoltate într-o sinteză 
permite aprehendarea deplină a teologiei eliadiene a 
istoriei: Mitul eternei reîntoarceri 

[360] 

[337]. Într-o dedicație scrisă în 1979 pe pagina 


de gardă a exemplarului dăruit lui Mircea Handoca, 
Eliade vorbea despre acest eseu ca despre „cea mai 
«personală> dintre lucrările mele ştiinţifice si 
teoretice” 361 

[338]. Pe parcursul lucrării, autorul descrie mai 
întâi modul în care omul arhaic se raportează la 
istorie: „Omul arhaic încearcă să se opună prin toate 
mijloacele care-i stau în putere istoriei privită ca un 
şir de evenimente ireversibile, imprevizibile, cu o 
valoare autonomă. El refuză s-o accepte şi s-o 
valorizeze ca atare, ca istorie, fără să reuşească s-o 
învingă întotdeauna” 362 

[339]. 

Întemeiată pe o viziune ciclică asupra evoluţiei 
cosmosului, existenţa omului culturilor numite 
„primitive” are un indubitabil caracter a-şi anti-istoric. 
Ea este orientată către trecut, întrucât la începutul 
lumii se află „revelaţia in illo tempore a normelor 
existenţei datorată unei divinităţi sau unei fiinţe 
mitice” 363 

[340].  Repetând gesturile fondatoare ale 
respectivei divinități, omul arhaic reuşeşte să se 
sustragă istoriei, anulând timpul prin mit şi ritual. În 


iudaism lucrurile se modifică simţitor. Revelația 


monoteistă diferă net de revelatiile anistorice ale 
popoarelor păgâne, cele din urmă având loc „în 
timpurile mitice (subl. M. E.) în momentul 
extratemporal al începutului; (...) Totul avusese loc şi 
fusese revelat în acel moment, in illo tempore: şi 
crearea lumii şi a omului şi stabilirea în situaţia 
prevăzută pentru el în Cosmos până în cele mai mici 
detalii (fiziologie, sociologie, cultură etc.). 

Cu totul altfel se întâmplă lucrurile în cazul 
revelatiei monoteiste. Aceasta a avut loc în timp, în 
durata istorică: Moise primeşte K&Legea> într-un 
anumit loc şi la o anumită «dată» „364 

[341]. 

În urma unor asemenea constatări Eliade 
surprinde  specificitatea viziunii iudaice asupra 
istoriei: „Sub kpresiunea istoriei şi susţinută de 
experiența profetică şi mesianică, o nouă interpretare 
a evenimentelor istorice îşi face apariţia în sânul 
poporului lui Israel. Fără să renunţe definitiv la 
concepţia tradiţională a arhetipurilor şi repetitiilor, 
Israel încearcă ksă salveze» evenimentele istorice, 
considerându-le ca prezenţe active ale lui Yahve” 365 

[342]. 


Precedând şi pregătind concepţia creştină asupra 


timpului şi istoriei, iudeii sunt cei dintâi care concep 
istoria ca teofanie, depăşind prin aceasta concepţiile 
ciclice caracteristice culturilor arhaice. La nivel 
subiectiv, acest mod de a depăşi „teroarea istoriei” 
este susținut prin credința religioasă într-un 
Dumnezeu unic. 

Până acum avem deci de face cu două moduri de 
abolire a istoriei: primul, paseist, realizabil prin 
perpetua reiterare a gesturilor arhetipale săvârşite de 
Zei înainte de începutul istoriei, in illo tempore; al 
doilea, eshatologic, este împlinit prin suportarea 
„terorii istoriei” cu credinţa în restaurarea finală ce va 
avea loc într-un moment ştiut numai de Dumnezeu. 

În fine, o manieră realmente revoluţionară de a 
depăşi istoria a fost inaugurată de Revelația christică. 
Bazat pe evenimentul unic şi ierepetabil al întrupării 
lui lisus Christos, acesta fundamentează o viziune 
liniară si ascendentă asupra istoriei, orientată 
soteriologic. Deşi teoriile ciclurilor cosmice subzistă, 
discret, în gândirea anumitor autori pastristici şi 
medievali, eshatologia creştină ne oferă oricând 
posibilitatea de a ne situa în sensul istoriei, orientat 
către cea de a doua venire a Mântuitorului. Mai mult, 


pentru credincioşii creştini acel illud tempus este deja 


accesibil prin convertire (gr. metanoia), iar „teroarea 
istoriei” dispare în faţa convingerii că din momentul 
întrupării însăşi natura şi istoria sunt sanctificate. 

Mitul eternei  reîntoarceri se încheie, 
semnificativ, printr-o pledoarie în favoarea credinţei 
creştine. Eliade este convins că omului modern, 
trăitor în sânul unei culturi desacralizate si 
demitologizate, „existenţa lui Dumnezeu i se impune 
cu o mai mare urgenţă”, căci „de inventarea 
credinţei, în sensul iudeo-creştin al cuvântului (= 
pentru Dumnezeu totul este posibil), omul despărţit de 
orizontul arhetipurilor şi al repetării nu se mai poate 
apăra de acum încolo împotriva terorii istoriei decât 
prin ideea de Dumnezeu” 366 

[343]. În ciuda celor care afirmă că savantul 
român s-a transformat într-un apologet al religiilor 
arhaice ale ,eternei reîntoarceri” în dauna religiei 
iudeo-creştine, Mircea Eliade se pronunţă explicit în 
favoarea celei din urmă: „Orice altă situare a omului 
modern (decât în orizontul credinţei iudeo-creştine - 
n.n.), la limită, conduce la desperare. O desperare 
provocată nu de propria lui existentialitate umană, ci 
de prezenţa sa într-un univers istoric în care 


cvasitotalitatea fiinţelor umane trăieşte pradă unei 


terori continue (chiar dacă nu e totdeauna conştientă). 

În această privinţă, creştinismul se dovedeşte 
fără îndoială religia komului căzut»: şi aceeaşi în 
măsura în care omul modern este iremediabil integrat 
istoriei şi progresului şi în care istoria şi progresul 
sunt o cădere implicând deopotrivă abandonul 
definitiv al paradisurilor şi repetării” 367 

[344]. 

Recapitulând, concepția teologică  eliadiană 
asupra istoriei distinge în viaţa religioasă a omenirii 
trei tipuri de atitudini faţă de timp şi istorie. Primul 
tip, caracterizând religiile păgâne, înţelege să 
abolească istoria prin reiterarea rituală a acelui in illo 
tempore mitic, repetând gesturile întemeietoare 
săvârşite de zei; viziunea cosmologică pe care o 
generează este una ciclică, accentul căzând pe 
„momentul originar”, anterior istoriei. Al doilea tip 
este reprezentat de concepţia iudaică. Constituită în 
jurul unei revelații intra-istorice, aceasta îşi reprezintă 
istoria ca pe o înşiruire de teofanii ale lui Yahwe, 
manifestări care - receptate prin credinţă - contribuie 
la abolirea ei. Aşteptând venirea lui Mesia si 
irumperea mundană a lerusalimului celest, poporul lui 


Israel percepe  temporalitatea liniar, intind 


evenimentele eshatologice. Al treilea şi ultimul tip, cel 
creştin, reprezintă o adevărată sinteză a 
perspectivelor anterioare asupra istoriei. Dacă în ceea 
ce priveşte orientarea eshatologică spre un illud 
tempus viitor perspectiva creştină coincide cu cea 
iudaică, religia întemeiată de lisus din Nazareth 
revoluţionează antropologia şi filosofia temporalitätii, 
prin  sacralizarea istoriei, împlinită sub forma 
transfigurării evenimentului istoric în hierofanie. Nu 
doar în trecut sau viitor poate fi trăită veşnicia, ci 
chiar aici şi acum, în prezent, datorită faptului că 
evenimentul istoric pe care-l constituie întruparea 
este o teofanie perfectă: „există în toate acestea (în 
trăsăturile de persoană istorică a lui lisus - n. L. R.) 
un fel de efort cutezător de a salva evenimentul istoric 
în sine, acordându-i maximă îndreptăţire de a fi” 368 

[345]. 

Derulată din momentul căderii, istoria universală 
este teatrul unui proces treptat de resacralizare, în 
ciuda degradării „istoriciste” la care omul e supus. 
„Creştinismul este religia omului căzut” spune Eliade, 
prin „om căzut” înțelegând omul robit haoticelor 
condiţionări ale temporalităţii, lipsit de şansa de a 


evada prin mit şi ritual - asemenea omului arhaic - în 


Paradisul originar. Paradoxal, în epoca unei 
desacralizări radicale, Dumnezeu se revelează 
camuflându-se iar creştinii au posibilitatea să-i 
descopere prezența benefică în evenimentele 
istorice369 

[346]. Dacă în prima etapă, cea păgână, 
omenirea pierde conştiinţa unei Fiinţe supreme, 
„cerul” fiind ocupat de divinităţi inferioare care o 
înlocuiesc, treptat, relația cu Zeul unic este restaurată 
prin mijlocirea poporului ales. În cele din urmă, odată 
cu întruparea celei de-a doua Persoane a Sfintei 
Treimi, distanţa inconmensurabilă care-l despärtea pe 
om de Dumnezeu este abolită. Acum „e cât se poate 
de posibil să fim foarte aproape de Christos, să-l 
urmăm, şi totuşi să nu lăsăm să se întrevadă din 
aceasta nimic: îl putem urma pe Christos trăind viaţa 
lui istorică, aceea care, aparent, seamănă cu existenţa 
fiecăruia” 370 

[347]. 

Oricât de profundă ar fi ,istoricizarea” 
Divinităţii, nu trebuie să uităm că scopul acestui 
proces rămâne abolirea timpului şi transcenderea 
istoriei de către cei credincioşi. Însă „pentru fiecare 


creştin în parte acest sfârşit şi eternitatea care-i va 


urma - paradisul regăsit - pot avea loc de pe acum. 
Timpul acela prevestit de Christos este accesibil din 
clipa de faţă, iar pentru cel ce l-a dobândit istoria 
încetează să mai existe” 371 

[348]. 

Mircea Eliade şi teologia creştină 

După explicitarea anumitor teme ale „teologiei 
lui Mircea Eliade”, e necesară evaluarea lor din 
perspectiva „ştiinţei sacre” creştine. Deja multe din 
consideratiile anterioare au surprins o serie de 
trăsături si relaţii semnificative între cele două 
teologii. Acum, în încheierea studiului nostru, vom 
sistematiza diferitele similitudini şi diferenţe păstrând 
ordinea expunerii. 

a) Biunitatea divină. Înţelegând fie apofatic, fie 
pur şi simplu metaforic, teologumena coincidentei 
contrariilor în Fiinţa divină, Eliade se înscrie într-o 
manieră poate prea personală în tradiţia teologiei 
negative care, începând cu Dionisie Areopagitul şi 
culminând cu mistica speculativă a lui Meister 
Eckhart, explorează limitele facultăţilor cognitive ale 
omului aflat în dialog cu Creatorul său. Riscurile 
asimilării acestei ipoteze teologice cu dogma centrală 


a manheismului par a fi eludate prin sublinierea 


„inocenţei” divine în ceea ce priveşte originea Răului. 
Când vorbeşte despre aspectul androgin al Divinităţii, 
Eliade păşeşte în afara graniţelor teologiei creştine 
ortodoxe, care a refuzat constant să asimileze 
concepte de sorginte gnostică. 

b) Temeiul christologic al dialecticii sacrului. 
Analiza pe care am întreprins-o ne scuteşte de alte 
comentarii: tema eliadiană a camuflării sacrului în 
profan este în mod cert influenţată de dogma 
christologică. 

e) Teologia religiei. Deşi la prima vedere avem 
de-a face cu o viziune creştină asupra religiilor lumii, 
trebuie să ne pronuntäm cu prudenţă în acest sens, 
după atenta examinare a următoarelor aspecte: i. 

— lisus Christos ca ,hierofanie supremă”. 
Evidentiind unicitatea si superioritatea acestei 
hierofanii în raport cu cele manifestate în alte religii, 
Eliade a deschis căi fertile unei posibile teologii a 
religiilor. 

Îi. 

— Mult mai riscantă şi discutabilă este 
includerea creştinismului în linia ascendentă care 
străbate istoria după căderea Protopärintilor, până la 


întruparea lui Christos. Pericolul major al unei astfel 


de viziuni  „evoluţioniste” e limpede: integrând 
revelaţia  christică într-un asemenea proces se 
estompează unicitatea şi noutatea ei radicală, Christos 
apărând ca un moment impersonal al istoriei 
religioase a omenirii. Depăşirea acestui neajuns poate 
fi realizată prin accentuarea diferenţelor care 
deosebesc religia creştină de celelalte religii, 
insistând nu numai pe continuitatea lor dar, mai ales, 
pe „ruptura de nivel” dintre ele. 

III. 

— Direcţia descendentă a istoriei religiilor, vădită 
în urma constatării degradării simbolurilor şi a 
extinderii profanului în detrimentul sacrului, 
reprezintă mai degrabă o transpunere a concepțiilor 
precrestine despre involutia erelor istoriei ilustrată de 
metafizica hinduistă a celor patru yuga sau de mitul 
hesiodic al vârstelor. Creştinismul nu cunoaşte o 
dogmă sau o teologumenă „involuţionistă”, aprecierile 
pesimiste asupra degradării istoriei fiind în genere 
depăşite prin nădejdea în cea de-a doua (şi ultima) 
venire a lui lisus Christos. 

După consemnarea nuantele teologiei eliadiene a 
religiilor, putem spune, ţinând cont de direcţia 


ascendentă a istoriei justificată christologic şi 


eshatologic, că aceasta e în primul rând iudeo- 
creştină, fără ca prin aceasta să fie mai puţin deschisă 
influențelor extra-creştine. 

e) Teologia istoriei. Indisolubil legată de teologia 
eliadiană a religiei, ea are ca ax central o teorie 
„despre hierofanii si hierofanizarea progresivă a 
Lumii, a Vieţii şi a Istoriei” 372 

[349].  Văzută ca teatru al desfăşurării 
dramaticelor relaţii dintre om şi Divinitate, istoria 
începe cu „căderea” ce a dus la ruperea acestor 
legături vitale. Înlocuit de divinităţile inferioare 
păgâne, Dumnezeul unic se va dezvălui poporului ales, 
după care se va revela deplin în Persoana 
Mântuitorului lisus Christos. Istoria încă nu s-a 
încheiat. Finalul ei eshatologic - aşteptat cu credinţă 
de creştini - se va realiza abia cu prilejul celei de-a 
doua veniri a lui lisus, care va aboli definitiv „cerul cel 
dintâi şi pământul cel dintâi” (Apocalipsa 21, 1) 
instaurând divina împărăție a Ierusalimului ceresc. 

Anexa I 

Printr-o susținută activitate  biobibliografică, 
Mircea Handoca a oferit „eliadologilor”, sub forma 
unor bibliografii aproape exhaustive ale textelor scrise 


deşi despre Eliade, un important instrument de lucru: 


Mircea  Handoca, Mircea Eliade. Contribuţii 
biobibliografice, Bucureşti, Societatea literară „Relief 
românesc”, 1980; Idem, Mircea Eliade 1907 - 1986. 
Biobibliografie, Vol. I (opera eliadiană), Bucureşti, 
Editura „Jurnalul literar”, 1997; Idem, Mircea Eliade. 
Biobibliografie. Receptarea critică 1925 - 1986, Vol. 
II, Bucureşti, Editura „Jurnalul literar”, 1998; Idem, 
Mircea Eliade. Biobliografie. Receptarea critică 1986 - 
1999, Bucureşti, Editura „Jurnalul literar”, 1999. 

Sorin Alexandrescu, „Dialectica fantasticului”, 
introducere la volumul de nuvele semnate de Mircea 
Eliade, La ţigănci şi alte povestiri (Bucureşti, Editura 
pentru literatură, 1969, pp. V-L; textul a fost inclus şi 
în antologia Privind înapoi, modernitatea, Bucureşti, 
Editura Univers, 1999, pp. 157 - 204). Dedicat operei 
literare eliadiene, textul lui S. Alexandrescu se 
situează pe linia unei hermeneutici echilibrate, 
reprezentând primul studiu important publicat în 
România. 

Andrei Pleşu, „Mircea Eliade şi hermeneutica 
artelor”, în Ochiul şi lucrurile (Bucureşti, Editura 
Meridiane, 1986, pp. 284 - 292). Sfidând funestul 
principiu al ,obiectivitatii”, A. Pleşu ilustrează cu 


graţie atitudinea creatoare ce trebuie să-l 


caracterizeze pe exegetul aflat în faţa operei 
eliadiene. 

Adrian Marino, Hermeneutica lui Mircea Eliade 
(Cluj, Editura Dacia, 1980; ed. franceză: Paris, 
Gallimard, 1981). După cum afirma şi Sorin Antohi (în 
„Culianu şi Eliade. Vestigiile unei iniţieri”, postfață la 
Mircea Eliade, Bucureşti, Editura Nemira, 1995, p. 
311, nota 2), lucrarea lui A. Marino este o „lucrare 
totuşi mai curând de creaţie decât de erudiție”. 
Importanţa ei rezultă mai ales din corecta încadrare a 
hermeneuticii eliadiene În contextul tradiției 
hermeneutice româneşti. 

Interzisă de regimul comunist, excelenta revistă 
Caiete critice a reapărut după decembrie 1989 cu un 
număr (1 - 2/1988) dedicat în exclusivitate lui M. 
Eliade. Una dintre cele mai valoroase publicaţii de 
acest gen din România, cuprinzând studii semnate de 
(aproape) toţi exegetii importanţi ai momentului. 

Cezar Baltag, „Paradigma eliadiană”, postfață la 
Mircea Eliade, Istoria credințelor şi ideilor religioase 
(Vol. III: „De la Mahomed la epoca Reformelor”, 
Bucureşti, Editura Ştiinţifică, 1992 [Ediţia I: 1988, pp. 
331 - 352). Eseul traducătorului celebrei Histoire... 


conţine reflecţii interesante cu referire la influenţa lui 


Nae Ionescu asupra gândirii viitorului filosof şi istoric 
al religiilor. 

Mircea Handoca, Mircea Eliade. Câteva ipostaze 
ale unei personalităţi proteice (Bucureşti, Editura 
Minerva, 1992); Idem, Pe urmele lui Mircea Eliade 
(Târgu-Mureş, Editura Petru Maior, 1996); Idem, 
Convorbiri cu şi despre Mircea Eliade (Bucureşti, 
Editura Humanitas, 1998); Idem, Prom Mircea Eliade 
(Cluj-Napoca, Editura Dacia, 2000); Idem, Viaţa lui 
Mircea Eliade (Cluj-Napoca, Editura Dacia, 2000). 
Alături de alte nenumărate studii, articole, prefețe, 
postfete, ediţii, note şi comentarii critice eliadiene 
publicate în prodigioasa sa activitate istorico-critică, 
Mircea Handoca restituie în volumele enumerate cele 
mai semnificative „chipuri” ale savantului român. În 
calitate de editor, M. Handoca a început, în anul 1998, 
o amplă acţiune de restituire a receptării operei lui 
Eliade, prin seria de volume „Dosarele” Eliade, din 
care au apărut până acum: Vol. I, 1926 - 1938 
(Bucureşti, Editura „Curtea Veche”, 1998); Vol. II, 
1928 - 1944: Cu cărţile pe masă (Bucureşti, Editura 
„Curtea Veche”, 1999); Vol. III, 1928 - 1944: Elogii şi 
acuze (Bucureşti, Editura „Curtea Veche”, 2000); Vol. 
IV, 1929 - 1936: Jos farsa! Partea întâi (Bucureşti, 


Editura „Curtea Veche”, 2000); Vol. V, 1936 - 1944: 
Jos farsa! Partea a doua (Bucureşti, Editura „Curtea 
Veche”, 2001). 

Gheorghe Glodeanu, Fantasticul în proza lui 
Mircea Eliade (Baia Mare, Editura Gutinul, 1993). 
Autorul relevă dimensiunea teoretică (filosofică) 
prezentă implicit în opera literară eliadiană. 

loan Petru Culianu, „Mircea Eliade 
necunoscutul”, studiu inedit scris în limba franceză în 
1982 - 1983, tradus în limba română de Dan Petrescu 
şi publicat în monografia Mircea Eliade (Bucureşti, 
Editura Nemira, 1995, pp. 155 - 266). Text esenţial 
pentru buna cunoaştere a contextului politic şi social 
interbelic în care s-a format mentorul lui I.P. Culianu. 

Un eseu foarte echilibrat despre „cazul” politic al 
lui Eliade, „Mircea Eliade între Chicago şi Bucureşti”, 
a publicat Virgil Nemoianu în România şi liberalismele 
ei (Bucureşti, Editura Fundaţiei Culturale Române, 
2000, pp. 27 - 43). După cum se poate vedea şi în 
volumul de dialoguri cu Robert Lazu, înţelepciunea 
calmă (laşi, Editura Sapientia, 2002), profesorul V. 
Nemoianu susţine o perspectivă în care atât defectele, 
cât si calităţile operei eliadiene sunt receptate 


moderat, conform unui spirit critic matur, ferit de 


excese. 

Marius Lazurca, Zeul absent. Literatură si 
iniţiere la Mircea Eliade (Timişoara, Editura 
Universităţii de Vest, 2001). Lucrare dedicată analizei 
extinse a modului în care Eliade concepe raporturile 
dintre literatură şi mitologie. Utilizând judicios sursele 
eliadiene, M. Lazurca descrie atât concepţia eliadiană 
despre mit, cât şi perspectiva sa asupra literaturii 
(îndeosebi a celei fantastice). 

Deosebit de utile sunt volumele coordonate de 
Cristian  Bădiliţă, volume ce conţin numeroase 
interviuri, studii şi eseuri eliadiene: (în colaborare cu 
Paul Barbăneagră) Întâlnirea cu sacrul (Botoşani, 
Editura ,Axa”, 1996) şi Eliadiana (laşi, Editura 
Polirom, 1997). 

Revista Vatra (Târgu-Mureş) a publicat constant 
texte dedicate lui Eliade;  încununarea acestei 
activități a reprezentat-o însă un consistent număr 
dublu, 6 - 7/2000, consacrat în cea mai mare parte 
dezbaterii asupra moştenirii intelectuale eliadiene. 

O linie interpretativă demnă de luat în seamă 
este cea „esoteristă”, ilustrată de Marcel Tolcea în 
„Mircea Eliade şi măştile lui Hombre Segreto”, studiu 


introductiv la Mircea Eliade, Note asupra 


simbolismului acvatic, ediţie anastatică îngrijită de 
Georg Lecca, însoţită de traducerea în limba română 
de Lucia Zaharescu, Fundaţia Interart Triade - 
Timişoara - în colaborare cu Ideea Design & Print - 
Cluj, 2002, pp. 7 - 30. 

Alături de toate lucrările menţionate mai sus, 
trebuie să consemnăm alte câteva studii de un cert 
interes, provenite, de asemenea, din spaţiul criticii şi 
istoriei literare: Ion Lotreanu, Introducere în opera lui 
Mircea Eliade (Bucureşti, Editura Minerva, 1980); 
Maria Vodă-Căpuşan, Mircea Eliade - spectacolul 
magic (Bucureşti, 1991); Gheorghe Bulgăr, Mircea 
Eliade în actualitate (Baia Mare, Editura Gutinul, 
1991); Petru Ursache, Camera Sambo. Introducere în 
opera lui Mircea Eliade (Bucureşti, 1993); Eugen 
Simion, Mircea Eliade, spirit al  amplitudinii 
(Bucureşti, Editura Demiurg, f. a.); Cornel Ungureanu, 
Mircea Eliade şi literatura exilului (Bucureşti, Editura 
„Viitorul Românesc”, 1995). Sergiu Tofan, Mircea 
Eliade. Destinul unei profeţii (Galaţi, Editura Alter 
Ego Cristian & Editura Algorithm, 1996); Monica 
Spiridon, „Introducere în metoda lui Eliade”, în 
Interpretarea fără frontiere (Cluj, Editura Echinox, 


1998, pp. 15 - 72); Sorin Alexandrescu, „Pe strada 


Mantuleasa, pe la două şi un sfert, două şi jumătate”, 
în Privind înapoi, modernitatea (Bucureşti, Editura 
Univers, 1999, pp. 205 - 225); Idem, „Narațiunea 
contra semnificantului”, în op. şi ed. cit. Pp. 226 - 
242). 

Anexa II 

loan Petru Culianu, Mircea Eliade (Assisi, 
Cittadella Editrice, 1978; trad. românească de Florin 
Chiriţescu, publicată în volumul cu acelaşi titlu la 
Bucureşti, Editura Nemira, 1995). Deşi anumite 
interpretări ale lui I.P. Culianu sunt îndoielnice - cum 
vom avea prilejul să constatăm în paginile studiului de 
faţă, încercarea sa, din păcate nefinalizată, de a 
extrage din opera lui M. Eliade o antropologie 
filosofică sistematică constituie una dintre cele mai 
fertile direcții de cercetare. Spre edificare, 
recomandăm cu insistenţă studiul său 
„Lanthropologie philosophique”, publicat în Le Cahier 
de l’Herne, Nr. 33: Mircea Eliade apărut sub îngrijirea 
lui Constantin Tacou (Paris, 1990 [Ediţia I: 1978, pp. 
135 - 151). Textul a fost republicat, aläturi de alte 
texte eliadiene, în volumul: Ioan Petru Culianu, Studii 
româneşti I (traducere de Corina Popescu şi Dan 


Petrescu, Bucureşti, Editura Nemira, 2000, pp. 211 - 


226), secţiunea „Secretul doctorului Eliade”. 

Sergiu Al-George, „India în destinul cultural al lui 
Mircea Eliade”, în Arhaic şi universal (Bucureşti, 

